GISÈLE HARRUS-RÉVIDI 


Ce este 


isteria? 


PSIHOLOGIA 
PENTRU 
TOȚI 


TREI 


Isteria este, trebuie să subliniem neînce- 
tat acest lucru, un rău care a traversat toate 
epocile, dar care a fost, cu toate acestea, 
adaptabil la fiecare cultură în parte. Este 
adevărat, se distinge aici un nucleu cen- 
tral dur, însă electronii care gravitează în 
jurul acestuia își schimbă aparenţa, astfel 
încât isteria ajunge să nu mai fie recunos- 
cută. Vine vorba despre ea așa cum vine 
vorba despre repetiție, în inconștientul 
subiecților: aceștia repetă mereu aceleași 
greșeli, aceleași traume, pentru că repetiţia 
își face mereu apariţia arborând alte măști, 
iar ei nu o mai pot recunoaște sub noile 
veștminte pe care le poartă. 

INTRODUCERE 
ISTERIA SI AVATARURILE ACESTEIA 


Isteria este un concept care ține atât de limba- 
jul popular, cât și de discursul medical. Este con- 
siderată a reprezenta în același timp și judecată de 
valoare, și injurie, iar până în anul 1980 era inclu- 
siv un diagnostic psihiatric; este sacul fără fund 
misogin al gândirii universale, din vremurile unei 
Antichitäti imemoriale și până în timpurile noastre, 
oricum am lua-o. 

Așadar, a ne apleca asupra isteriei înseamnă, poate, 
înainte de toate, a ne apleca asupra istoriei celei care 
a fost considerată timp îndelungat o boală femeiască, 
care s-a dovedit apoi a fi un rău universal, înainte de 
a fi pur și simplu suprimată din manualele de psihia- 
trie sub influența American Psychiatric Association și 
a Organizaţiei Mondiale a Sănătăţii, reprosändu-i-se 
că nu e îndeajuns de clară, nu este discriminatorie, ci 
este complexă și, în consecință, nu se supune regulilor 
comerciale ale laboratoarelor farmaceutice. 

Și totuși, iată două simple fapte: 

Cel mai vechi papirus medical egiptean, papiru- 
sul Kahoun, datând din jurul anului 1900 î.e.n., face 
referire la bolile uterului. Acesta descrie cu o pre- 
cizie surprinzătoare tulburările comportamentului 
legate în esență de „deplasarea matricei“ si care ar 
fi, chiar și în zilele noastre, calificate drept manifes- 
tări isterice. 

În anul 1980, în Statele Unite ale Americii, ediția 
anuală a manualului de psihiatrie, cunoscut drept 
Diagnostic and Statistical Manual of Mental Disor- 
ders (aflată actualmente la a patra ediție DSM-IV, 
în așteptarea iminentă a apariției celei de a cin- 
cea ediții DSM 51), decreta modificări esenţiale în 
abordarea nosografică a bolii psihice: lucrul care 
a stârnit cel mai aprig spiritele, și care a generat 
redactarea a numeroase articole, inclusiv în presa 
cu audienţă generală, a constat în dispariţia, folo- 
sindu-se chiar termenul de „abolire“, a isteriei. 
Ediţiile următoare au continuat implacabil pe linia 
aceleiași destrămări. Isteria se vedea înlocuită de 
o serie de diagnostice care, până atunci, făcuseră 
parte integrantă din ea, și care se trezeau astfel fără 
vreo legătură recunoscută între ele. Se făcea așadar 
referire la un sindrom de conversie, la tulburări 
somatoforme, la simulare, la personalitatea histrio- 
nică, pentru a nu le aminti decât pe cele mai impor- 
tante. Odată cu apariţia în anul 1983 a traducerii în 
limba franceză, această prejudecată împotriva uneia 
dintre afecțiunile cele mai cunoscute nu a trecut fără 


1 Afirmatie valabilă la data publicării ediţiei franceze revizuite, în 


anul 2010. Între timp, în anul 2016 a apărut și traducerea în 
limba română a DSM 5 — Manualul de diagnostic și clasificare 
statistică a tulburărilor mintale, Editura Callisto. (N.tr.) 


8 CE ESTE ISTERIA? 


a crea o oarecare uimire în lumea psihiatricä; tre- 
buie totuși menţionat că psihanalistii au părut mai 
puţin afectați, isteria freudiană neavând, după păre- 
rea lor, decât puţin, dacă nu deloc, de-a face cu iste- 
ria americană. 

Să reluăm, deci: isteria este un vector puternic 
pentru tot felul de polemici, sub acest termen ascun- 
zându-se o multitudine de teorii. Se întâmplă astfel 
deoarece acest concept definește în același timp o 
patologie psihiatrică, diferită în funcţie de epoci, de 
culturi, de ţări și de teoreticieni, precum si un mod 
esențial de a gândi faptele psihice, acest aspect fiind 
mult mai rar admis. 

De la Hipocrate și Galenus până la Freud, isteria 
reprezintă un pariu pentru gândirea științifică. Modul 
său de a fi, având în același timp o latură cotidi- 
ană și una psihiatrică, reușește întotdeauna să ia 
prin surprindere partenerul, indiferent cine ar fi 
acesta: tatăl, superiorul politic sau religios, inchizi- 
torul sau, ca să trecem la o epocă mai apropiată de 
noi, medicul, psihiatrul, psihanalistul: în orice caz, 
prezența celuilalt este necesară pentru manifesta- 
rea acestei tulburări. Cu toate acestea, structura sa 
de bază, identică mereu cu ea însăși, nu este adesea 
identificată, deoarece în cadrul acestor percepții, 
fiecare se agaţă de anacronisme folclorice sau, din 
contră, de riscuri contemporane, pentru a face din 
acestea o descriere în aparență nouă, neo-reflexie a 
unei literaturi pluriseculare pe acest subiect. 

Din această disperare științifică ia naștere o uimi- 
toare manifestare, constând din suprimarea acestui 
diagnostic la intervale regulate, un fel de ucidere 
ritualică, ce pare de fiecare dată că se petrece pentru 


9 


întâia oară. Încă din secolul al II-lea, Galenus, în 
mod intuitiv, pregătea deja terenul scriind: „Pasiu- 
nea isterică nu este decât un cuvânt, atât de variate 
și de nenumărate sunt proprietăţile care o com- 
pun2“. După spusele bătrânului medic, isteria nu 
reprezintă decât un biet cuvânt, care înseamnă în 
același timp totul sau nimic. 

Iar epocile au continuat să se succeadă, deru- 
lându-se identic în privința acestui subiect. Câteva 
secole mai târziu, după moartea lui Charcot (1893), 
Babinski a reglatvechile conturi cu Maestrul și și-a 
publicat celebrul articol intitulat „Destrămarea iste- 
riei tradiționale, pitiatismul“ (19093); dar isteria, 
odată destrămată (!), tezele și articolele au persistat, 
fie pentru a-i confirma decesulf, fie pentru a ridica 
întrebări cu privire la starea lucrurilor la finalul 
unui asemenea carnagiu”. 

Pe parcursul tuturor epocilor, nu a existat nici 
măcar una în care acest subiect să nu fie tratat din 
abundență. Iar în prezent, caruselul continuă în 
mod evident, de data aceasta cu ajutorul pragmatic 
al americanilor. De fapt, dinainte de scandalul aces- 
tei disparitii în 1980 din DSM-III, francezii fie „uita- 
seră“, fie nu știuseră că americanii îl excluseseră 
din manualul lor DSM încă din anul 1952 și că îl 


2 Galenus, Œuvres anatomiques, physiologiques, médicales, vol II: 


Des lieux affectés, Paris, Baïllière, 1856. 

3 J. Babinski, „Demembrements de l’hystérie traditionnelle“ 
(1909), Œuvres scientifiques, Paris, Masson, 1934. 

4 E., Josserand, „Les maladies périmées, l’hystérie“, Lyon med, cl. 
51, 1932. 

5 P., Hartenberg, „Que reste-t-il de l’hystérie?“, Clinique 212, octom- 
brie 1933; J. Froment, „Ou en est la question de l’hystérie?“, Revue 
neurologique, T. 2, 1936. 

înlocuiseră cu conceptul de „conversie“. Aceștia afir- 
maseră deja că în faţa acestui concept diluat, tratând 
realități nosografice diferite, stabilirea unui proto- 
col terapeutic precis nu mai era posibilă. 

Istoria isteriei, chiar fără acest nereușit joc de 
cuvinte, este isterică prin ea însăși. Ea nu este alt- 
ceva decât fantasmă, derealizare, ea este amne- 
zică de propria-i amnezie, repetitivă și, în același 
timp, reprezintă negare sau ignorare a trecutu- 
lui: ce erau oare oracolele la greci, stigmatizatii 
creștini (în această categorie încadrându-se și destui 
reprezentanți masculini), vrăjitoarele Evului Mediu, 
nebunele de la Salpêtrière, personalitățile multiple 
la americani? Alte măști, aceeași față? 

De fapt, evoluția istorică a conceptului de isterie ca 
atare este cea mai bună ilustrare a negativităţii epis- 
temologice a definiţiei sale. Bazele însele, fundamen- 
tele acestei așteptări, nu au fost niciodată dovedite 
științific printr-o altă manieră decât sub o formă 
permanent remodelată și totuși permanent identică. 
Istoria isteriei este transpusă pe structura sa psiholo- 
gică inconștientă şi, ca atare, chiar și în zilele noas- 
tre, este încă inaccesibilă, deoarece în fiecare dintre 
noi, bărbat sau femeie, există un isteric care plânge. 

Cu toate acestea, trebuie să i se recunoască o 
aptitudine excepţională de a genera problema- 
tici și cunoaștere, ea reprezentând o energizare, 

o activare, din cauza faptului că imită istoria și că 
le precede științelor, prin calităţile sale „protei- 
forme și cameleonice“. Ea reprezintă conceptul în 
jurul căruia se propagă anumite progrese specifice 
medicinei și științelor umaniste; în momente proli- 
fice din perspectivă dialectică, ea a permis apariția 

acelor discipline care si-au asumat, toate, propria 
autonomie, deoarece ele au reușit să își creeze o 
bază epistemologică solidă. De asemenea, într-o 
măsură mai mult sau mai puţin extinsă, ea a contri- 
buit la diferențierea dintre bolile organice și bolile 
mentale, neurologia datorându-i multe, iar sexolo- 
gia reprezentând una dintre consecinţele sale pro- 
babile. În cele din urmă, evident, din înțelegerea sa 
dialectică a luat naștere psihanaliza, ea însăși pro- 
punând și autorizând o nouă abordare psihopato- 
logică a bolii organice, sub denumirea de medicină 
psihosomatică. 

Și încă nu e tot! Fiindcă manifestările isteriei, 
fie ele sub formă de atitudini reactionale (în cadrul 
unei mulțimi, spre exemplu), de comportamente 
(fanii unui cântăreț sau ai unui om politic), de tul- 
burări diverse și variate, se joacă într-un cadru isto- 
ric în care ele capătă, mulțumită ei, formă si sens în 
același timp. Aceasta reprezintă așadar una dintre 
articulările necesare și semnificative ale politicii și 
ale religiei, îndeosebi în perioade de criză. 

Privind retroactiv în continuare, se percep imensa 
forță dialectică a isteriei, precum și modul în care, 
prin salturi calitative, din corpul său s-au desprins 
numeroase discipline. Altele au rămas încă în fază de 
gestație, „deoarece pântecele său nu a secat încă“, iar 
isteria afișează în mod constant noi „moduri“. Este de 
anticipat în mod permanent sinteza unor noi câmpuri 
de cunoaștere, ea fiind însărcinată în zilele noastre cu 
câteva patologii noi. Ne plasăm din nou într-un pse- 
udo-cadru al trecerii în neființă, putându-se probabil 
aplica și în acest caz exclamatia care acompania dece- 
sul regilor: isteria a murit, trăiască isteria! 

ÎNCERCĂRI SI EȘECURI LEGATE DE 
DEFINIREA ISTERIEI 


Orice încercare legată de definiţia strictă a iste- 
riei este sortită unui eșec cert: filosofii și medicii se 
lovesc de această problemă de peste patru mii de 
ani, acelora dintre ei aplecati mai mult spre latura 
clinică (sau acelora mai prudenti) nerămânându-le 
decât constatarea. Multi dintre ei au adoptat, în 
consecință, diverse non-definitii suficient de dina- 
mice pentru a le susține propriile cercetări. 


NON-DEFINITIILE ISTERIEI 


Am amintit-o deja pe aceea, celebră, a lui Galenus, 
din secolul al II-lea: „Pasiunea isteriei nu reprezintă 
altceva decât o simplă denumire, însă diverse și 


numeroase sunt formele pe care le îmbracăl“. 


1 Această traducere este diferită de precedentele, sieste interesant 


să îi percepem nuanțele. 


Thomas Sydenham? (1624-1689), supranumit 
și „Hipocrate al Angliei“, s-a ocupat, printre alte 
teme, și de isterie, pentru care a propus următoarea 
definiție: „Până și simpla enumerare a simptomelor 
isteriei ar fi un efort de natură să-ți taie răsuflarea, 
la cât de numeroase sunt. Cu toate acestea, ele sunt 
numeroase în aceeași măsură în care sunt variate, 
proteiforme și cameleonice. Nu sunt doar multe, ci 
și polimorfe prin geneză și diferite de simptomele 
altor boli. Isteria nu este altceva decât un ghiveci de 
fenomene dezordonate și neregulate“. 

De remarcat care a fost soarta pe care urma să o 
aibă sintagma „proteiforme și cameleonice“, meta- 
foră medicală care nu mai există în tehnicitatea 
vocabularului modern: Sydenham exprima în acest 
fel disperarea științifică și fascinația (mereu actuală) 
a unei asemenea afecţiuni. 

Iar el continuă, subliniind că oricum diagnosti- 
cul este imposibil, maladia imitând orice, îmbrăcând 
toate formele posibile (constatare esenţială în anii 
următori): „Imită aproape toate bolile care pot apărea 
la regnul uman, dat fiind că în orice parte a corpului 
ar surveni aceasta, ea va produce imediat simptome 
care îi sunt proprii respectivei părți; iar dacă medicul 
nu are suficientă istetime și experiență, se va înșela 
cu ușurință și va atribui unei boli esenţiale, proprii 
uneia sau alteia dintre părțile corpului, simptome 
care tin de fapt doar de afecțiunea isterică“. 


2 T. Sydenham, Œuvres complètes (1682), Montpellier, Jault, 1816. 
Despre afecțiunea isterică, în Dissertation en forme de lettre à 
Guillaume Coole. Citat de E. Trillat, Histoire de l’hystérie, Paris, 
Seghers, 1986, et par J. Corraze, De l’hystérie aux pathomimies, 
Paris, Dunod, 1976. 

Această constatare este perpetuă: isteria este difi- 
cil de recunoscut, deoarece ea este mimetică tuturor 
maladiilor. 

Ernest-Charles Lasègue (1816-1883), contempo- 
ran cu Charcot, începe prin eterna constatare scep- 
tică3: „Isteriei nu i s-a dat niciodată vreo definiţie, și 
nici nu va fi posibil să i se dea vreodată“, opinie care 
are totuși meritul unei aparente simplitäti. El o va 
rafina, cu toate acestea, recurgând la teoria imitatiei 
prin împrumut nervos, diferentiindu-se prin această 
abordare de Sydenham: „Isteria împrumută de la sis- 
temul nervos materialele patologice de care dispune 
acesta, și pe care isteria și le va însuși: nu există nici 
măcar o singură leziune nervoasă a cărei exprimare 
mai mult sau mai puţin atenuată, de la nebunie până 
la fiorul pasager, să nu se regăsească la isterici. Ca un 
fel de stare parazitară, aceasta apare, se instaurează, 
se instalează după bunul plac, lăsând urme durabile 
ale trecerii sale sau redând economiei afectate tem- 
porar exerciţiul deplin al functiunilor sale“. 

Se profilează în acest caz o isterie nervoasă sau 
pseudo-nervoasă, patologie parazitară imitând, evi- 
dent într-un mod atenuat, orice afecțiune cerebrală 
sau nervoasă. Isteria sau triumful iluziei științifice... 
iluzie, după spusele americanilor... 

Charcot (1825-1893) vine în sfârşit cu o abordare 
mai pozitivă: „Termenul «isterie» rezistă de multă 
vreme atacului timpului și al oamenilor. Aceasta 
nu este altceva decât un semn de vitalitate extrem 
de semnificativ. Cuvântul va supraviețui așadar și 


C. Lasègue, Écrits psychiatriques, Toulouse, Privat, 1971 
C. Lasègue, Des hystéries périphériques, Archives générales de 
médecine, 1878, p. 151. 

va continua să desemneze un grup coerent de fapte 
simptomatologic legate unele de altele. Prin urmare, 
se impune să-i luăm apărarea”“. 

Pierre Janet (1859-1947), alt colaborator 
de-al lui Charcot, adoptă o poziţie de istoric, ba 
chiar, am spune noi, de istoric paseist: „Cuvântul 
«isterie» se impune a fi păstrat, în ciuda modifică- 
rii semnificației sale primitive; ar fi mult prea difi- 
cil să îl mai schimbăm în zilele noastre, și apoi, are 
o istorie atât de plină și atât de frumoasă, încât ar fi 
jenant să renuntäm la ea€“. Janet evocă în acest caz, 
cu o doză de admirație, istoria isteriei, subliniind în 
același timp, ca pe o evidenţă, evoluţia conceptului; 
isteria lui Charcot și a lui Janet nu mai este aceea a 
secolelor precedente, aceasta reprezintă pentru el 
un adevăr care nu este un adevăr și pentru noi, în 
măsura în care noi suntem de părere că fiecare epocă 
își are „propria“ isterie, chiar dacă este în fond per- 
manent identică ei înseși. 

Cu toate că acest „grup coerent de fapte simpto- 
matologic legate unele de altele“ este în zilele noas- 
tre radical diferit de cel de pe vremea lui Charcot, 
această poziţie va fi considerată „franțuzească“ si 
a noastră proprie: isteria a rezistat atacului timpu- 
lui și al oamenilor, și acest lucru nu poate decât să 
capete sens în contextul unei abordări istorice și 
epistemologice a conceptului. 


5 J.-M. Charcot, Leçons du mardi à la Salpêtrière, lectia din 
30 octombrie 1888, Policlinique 1887-1888, note de curs ale 
domnilor Blin, Charcot si Colin, Bureau du progrès medical, 
Paris, Bibliothèque des Introuvables, 2002. 

6 P, Janet, État mental des hystériques: les accidents mentaux et les 
stigmates mentaux, Paris, Rueff et Cie, 1894, p. 300. 

DEFINIȚII PSIHIATRICE ACTUALE ALE ISTERIEI 


Manualul de psihiatrie, de Henri Ey, Paul Bernard 
și Charles Brisset”, defineşte o isterie de conversie: 
„Isteria este o nevroză caracterizată prin hiperexpre- 
sivitatea somatică a ideilor, a imaginilor și a afecte- 
lor inconștiente. Simptomele sale sunt manifestări 
psihomotoare, senzoriale sau vegetative ale acestei 
«conversii somatice». De aceea, de la Freud încoace, 
această nevroză a fost cunoscută sub denumirea de 
«isterie de conversie?»“. 

Parti-pris-ul autorilor este perfect clar, psihana- 
liza devine unicul mod interpretativ al isteriei, orice 
altă manifestare în afara celei de conversie nu mai 
există (reîntâlnindu-se în acest caz fenomenul de 
eradicare parțială evocat anterior). Manualul aduce 
o adăugire suplimentară: „Simptomele constituie 
fenomene de «conversie» pe planul somatic al con- 
flictelor inconștiente“: astfel, isteria traumatică a 
lui Charcot, personalitățile multiple dispar dacă nu 
sunt însoţite de tulburări somatice. 

Studiul clinic al simptomelor isterice este 
împărțit în trei sub-pärti: 

— paroxismele, crizele, manifestările acute de 
inspirație charcotiană; 
— descrierea clasică pluriseculară a sindroame- 

lor funcționale durabile: paraliziile (fie ele 

funcţionale ori localizate), contracturile și spas- 

mele, anesteziile, tulburările senzoriale, acest 


7 H. Ey, P. Bernard, C. Brisset, Manuel de psychiatrie, Paris, 
Masson, 1989. 

8 Subliniat în orig. 

9 Ibidem. 

material constant descris si pe baza cäruia 

Freud si-a construit teoria conversiei si a fortiori 

psihanaliza; 

— manifestările viscerale, spasmele, algiile, tul- 
burările trofice și cele generale. Manualul sub- 
liniază faptul că, dacă se poate admite că „viața 
inconștientă se poate exprima prin dereglări 
viscerale, se remarcă o greutate în a delimita 
reacţiile care tin de isteria de conversie de cele 
care trebuie să fie înțelese ca fiind «veritabile» 
sindroame psihosomatice“. 

Urmează apoi inevitabila descriere a caracteru- 
lui și a persoanei istericului. Sub acoperirea decodă- 
rii inconștientului, aceasta devine clar psihiatrică, 
denuntând sugestibilitatea (psiho-plasticitatea), 
mitomania, dereglările sexuale ale acestui caracter: 
personalitatea este caracterizată prin inconstanta 
persoanei, refularea amnezică a evenimentelor 
reale, falsificarea existenței. 

Această descriere este absolut clasică, însă isterica 
este ea oare doar o bolnavă cu o personalitate anodină, 
atâta vreme cât o regăsim în toate marile momente 
istorice, sigur că adesea în rol de victimă, însă distri- 
buită și în rolul de eroină, de Mutter Courage? 


O altă completare necesar a fi adusă unei descri- 
eri clasice până în acest punct este aceea din 
Manualul alfabetic al psihiatriei, de Antoine Porot!0. 

Aceasta subliniază labilitatea și permanenta 
manifestărilor somatice, mai mult sau mai putin 
complexe, mai mult sau mai putin încurcate. 


10 A. Porot, Manuel alphabétique de psychiatrie, Paris, PUF, 1984. 

Personalitatea este histrionică, egocentrică, 
sugestibilă, avidă de afecțiune, melodramatică. 
Fiind refulată și inhibată, cu toate acestea, ea are 
particularități care tin de funcționarea intelectuală: 
distragere, refugiere în imaginar, naivitate, pse- 
udo-debilitate uneori... iar această descriere este 
perfect actuală și acum. 

DSM-IV". Încă de la prima ediţie a DSM-III, eve- 
nimentul survenit (care face de altfel trimitere la 
anul 1952, cum am spus deja) a constat din elimi- 
narea diagnosticului de isterie. DSM-IV va continua 
aceeaşi abordare. Isteria a fost înlocuită de o serie 
de sindroame, dintre care am ales două exemple: 
unul dintre ele, conversia, este legată de manifestări 
organice, în timp ce al doilea este legat de caracterul 
isteric propriu-zis. 


Exemplul 1. „Criteriile de diagnostic pentru tulbu- 
rarea de conversie: 

A. Unul sau mai multe simptome sau deficite afec- 
tând funcţia motorie voluntară sau senzorială și 
care sugerează o condiţie neurologică sau o altă 
condiţie medicală generală!?. 

B. Factorii psihologici sunt consideraţi a fi asociați 
cu simptomul sau deficitul, deoarece inițierea 


11 Manuel diagnostique et statistique des troubles mentaux, Mini 
DSM-IV, Paris, Masson, 1986. (Pentru citatele care urmează, s-a 
folosit trad. rom.: DSM-IV-TR: Manualul de diagnostic și statistică 
a tulburărilor mentale. Ediţia a patra. Text Revizuit, coord. șt. al 
trad.: prof. dr. Aurel Romila, București, Editura Asociaţiei 
Psihiatrilor Liberi din România, 2003 — n.red.) 

12 Menţionăm supra-medicalizarea laturii fizice a problemei. 
DSM-III nu făcea decât să „sugereze o tulburare somatică“. 

sau exacerbarea simptomului sau deficitului sunt 
precedate de conflicte sau de alti stresori. 

C. Simptomul sau deficitul nu este produs 
intentional sau simulat. 

D. (...) Simptomul sau deficitul nu poate fi expli- 
cat complet de o condiție medicală generală sau 
de efectele directe ale unei substanţe, ori de 
un comportament sau experiență sanctionatä 
cultural. 

E. Simptomul sau deficitul cauzează o detresă sau 
deteriorare semnificativă clinic în domeniul 
social, profesional sau în alte domenii importante 
de funcţionare ori justifică evaluarea medicală. 

F. Simptomul sau deficitul nu este limitat la durere 
sau la o disfunctie sexuală“ (cf. DSM-IV-TR, trad. 
rom., p. 498). 


Exemplul 2. „Criterii de diagnostic pentru tulbura- 
rea de personalitate histrionică: 

Un pattern pervaziv de emotionalitate excesivă și 
de căutare a atenției (...), după cum este indicat de 
cinci (sau de mai multe) dintre următoarele: 

(1) este incomodat în situațiile în care nu se află în 
centrul atenţiei; 

(2) interacțiunea cu alții este caracterizată adesea 
printr-un comportament seducător sau provoca- 
tor sexual inadecvat; 

(3) prezintă o schimbare rapidă și o expresie superfi- 
cială a emoţiilor; 

(4) uzează în mod constant de aspectul fizic pentru a 
atrage atenţia asupra sa; 

(5)are un stil de a vorbi extrem de impresionistic și 
lipsit de detalii; 

(6) manifestă autodramatizare, teatralism și o expre- 
sie exagerată a emoțiilor, 

(7) este sugestionabil, adică ușor de influențat de 
alţii sau de circumstanțe; 

(8) consideră relaţiile a fi mai intime decât sunt în 
realitate“ (cf. DSM-IV-TR, trad. rom., p. 714). 


Ce concluzie să tragem, după această scurtă tre- 
cere în revistă schematizată? Sărăciei afective a his- 
trionicului îi corespund manifestări clinice limitate, 
superficiale; dinamica vieții psihice este pierdută, ea 
este înlocuită de criterii plate, fără putere de evocare 
conștientă sau inconștientă. 

Așadar, cum rămâne treaba cu acest DSM-IV? 
Înainte de toate, manualul nu abordează chestiu- 
nea isteriei decât în termeni psihiatrici (și chiar și 
aceasta se întâmplă doar sub acoperirea psihana- 
lizei), ceea ce reprezintă, până la urmă, rolul său. 
Isteria sau istericul sunt oare cuprinși în integrali- 
tatea lor în această descriere? Cu siguranţă că nu. 
Există un fel de a fi pe lume al istericului, carac- 
terizat pe de o parte de o sensibilitate extremă la 
tendinţele vremii, care se manifestă de o manieră 
spectaculoasă în perioadele de tumult politic, iar pe 
de altă parte printr-o structură isterică a sexualităţii 
umanelă, extrem de manifestă. Isterica nu este doar 
această zăludă chircită de spasme, care ne este atât 
de familiară din imagistica medicală psihiatrică, ea 
este și muza marilor bărbaţi, passionaria politică 
sau religioasă, sfântă și/sau martiră, artistă, poetă, 


13 A se consulta pe această temă: D. Braunschweig, M. Fain, La Nuit, 
le jour. Essai psychanalytique sur le fonctionnement mental, Paris, 


PUF, 1975, p. 137. 


pictoriță sau muziciană. Fiecare sensibilitate dis- 
pune de propria sa economie personală, de cuan- 
tificările sale narcisice variabile. Ceea ce îi permite 
lui Lucien Israël să afirme: „Am putea să relansăm 
aici vechea neînțelegere dintre nevroza isterică și 
reacţia isterică, nevroza fiind o boală, însă reacţia 
putând, deopotrivă, să apară la oricine. S-a indi- 
cat deja că această opoziţie se impunea a fi depășită 
prin recunoașterea unui anumit dram de nevroză 
la orice. Trebuie adăugat faptul că acest dram de 
nevroză este un bun al subiectului și că este la lati- 
tudinea fiecăruia să îl exploateze cum crede de 
cuviinţă. Acesta poate fi transformat într-un dome- 
niu de cucerit sau într-un teren abandonat, lăsat 
pradă bălăriilor, expunându-l astfel ocupării de 
către oricinel4“. 

Distingem o structură atomică a isteriei, cu elec- 
troni care gravitează în jurul unui nucleu central 
dur. Nucleul dur intangibil, mereu identic cu sine 
însuși, este alcătuit dintr-o prevalentä a identificării 
narcisice (de unde și rolul său politic sau artistic), 
prin existența obligatorie a mecanismelor precum 
refularea și consecinţa sa, deplasarea afectului. Își 
face apariţia și conflictul oedipian, de unde și sui- 
vismul” sau, dimpotrivă, rebeliunea nemăsurată, 
adesea verbală, față de un superior politic sau reli- 
gios charismatic, prin „împrumutul“ falusului. 

Pe plan comportamental, aceasta va duce — în cel 


14 L, Israël, L'Hysterique, le sexe et le médecin, Paris, Masson, 1983, p. 38 

15 „Suivisme“ în limba franceză înseamnă tendința sistematică de 
aurma evenimentele, fără discernământ sau spirit critic, imitare, 
oportunism, tendința de a merge cu turma, de a se lăsa dus de 
val. (N.tr.) 

mai bun caz — la pseudo-lideri si artisti dotati ade- 
sea cu o mare inteligență — situaţie care va merge 
extrem de prost dacă nu se poate folosi de o anumită 
sensibilitate, de o capacitate emoţională fecundă; 
atunci când circumstanţele nu se pretează la acest 
lucru — când domnește plictisul legat de o profundă 
incapacitate de a suporta cotidianul (după părerea 
noastră, se ignoră într-o mare măsură importanța 
plictisului în isterie) —, depresia, parte importantă 
a nucleului dur, își face simțită prezenţa, fără doar 
și poate, însoțită adesea de întreg cortegiul său de 
tulburări fizice, de conversii metaforice ale afecte- 
lor asupra existenţei (senzaţia că duci multe în spi- 
nare, că suporţi mai mult decât poţi duce, că ai o 
viață sufocantă, că te tăvălești pe jos de durere€...). 
Să fie oare vorba despre depresie sau doliu, ambele 
eterne? De fapt, pacientele lui Freud erau adesea 
într-o stare de doliu real și/sau de deceptie perma- 
nentă în dragoste: pe această bază se grefează supli- 
mentar un doliu fantasmatic legat de o blocare în 
postura oedipianä și activat de o co-excitatie sexuală 
permanentăl€. 

Își face apariţia, de asemenea, o angoasă con- 
stantă fixată asupra familiei, a copiilor, pe scurt o 
așteptare anxioasă, culpabilizantă și culpabiliza- 
toare, a evenimentului care va rupe monotonia coti- 
dianului (de unde și apare, de altfel, stupefactia 


16 Co-excitatia sexuală „ar lua naștere ca produs auxiliar al unei 
mari serii de procese din organism, îndată ce ating o anumită 
intensitate, în mod cu totul special la toate emoțiile puternice, 
fie ele de natură dureroasă“ [S. Freud, „Trei eseuri asupra teoriei 
sexualității“, în Opere esenţiale, vol. 5, Trei, București, 2010, 

apropiatilor atunci când constată că o catastrofă 
reală este adesea bine acceptată). Regăsim în această 
categorie persoane deloc puţine: toate eroinele fre- 
udiene și mare parte dintre pacienţii noștri. Facem 

o excepţie și menţionăm, măcar de data asta, că 
tabloul clinic al isteriei feminine este adesea mai 
bogat și mai plin de semnificaţii decât cel al isteriei 
masculine, adesea frustă, prost mentalizată și mai 
grav somatizantă. 

Care sunt electronii care gravitează în jurul aces- 
tui nucleu? Situaţia familială și riscurile acesteia, 
situația politică și religioasă și posibilităţile sale de 
acțiuni identificatorii, cunoștințele medicale sau 
psihologice și lacunele acestora, tot ceea ce permite, 
în cadrul relaţiei, să ai un avantaj în faţa interlo- 
cutorului. Complicele „involuntar“ îi suflă răspun- 
surile elevului sârguincios, care le știe deja: „Care 
este nivelul dumneavoastră de calciu? De magne- 
ziu? Doriţi o electroencefalogramă? Un RMN ca 
să identificaţi mai bine sursa migrenelor dumnea- 
voastră?“ sau poate: „Aţi văzut vreodată Diavolul? 
Fecioara? Acoperiţi-vă părul cu o basma. Dușmanul 
este la poartă, vreți să mergeţi în întâmpinarea lui? 
Dati-ne copiii voștri, cât or fi de mici, eroismul vos- 
tru va fi pe măsura durerii pe care o încercați... “. 
Masochismul siderant al istericului joacă adesea 
jocul de-a cine pierde câștigă, joc esenţial al acestei 
așteptări, pierdere care creează fascinația masculină 
misogină și sadică. Islamul, integriștii, talibanii, cu 
toţii nu fac decât să ofere o demonstraţie excelentă a 
acestui lucru. Luând în considerare diferitele epoci, 
religii, structuri ale discursului, cum anume să 
recunoști aceeași persoană sub o deghizare diferită? 

Este oare aceeași persoană vrăjitoarea analfabetă 

si în mod paradoxal suficient de știutoare (pentru 

a sfârși arsă pe rug)? Este oare aceeași Nebuna lui 
Charcot, fascinată și probabil îndrăgostită de Maes- 
tru? Este oare aceeași Vieneza cultivată, însă insufi- 
cient de ocupată, martor privilegiat al descoperirilor 
excepţionale cu care a venit la pachet perioada 

de apus a Imperiului Austro-Ungar, sufocându-se 
într-un corset cu balene victorian și petrecându-și 
timpul, ca multe dintre eroinele freudiene, îngri- 
jind, în întuneric, un tată suferind sau în agonie? 


Istoria medicală a isteriei este bogată: de la Hipo- 
crate până în zilele noastre, se interpretează, se 
întrepătrund, se contrazic patru curente interpreta- 
tive în demersul de identificare a acestei afecţiuni, 
considerată și proclamată drept imposibil de definit. 
Primul, mereu prezent, este curentul uterin, apoi au 
apărut curentul cerebral și curentul nervos, curen- 
tul medicinii generale a funcționat mereu, curentul 
psihologic se află în prezent în grațiile cunoașterii, 
până una-alta... Să le descriem, deci, și să vedem cum 
fiecare dintre acestea a dat naștere uneia sau mai 
multor discipline, însă, cu toate acestea, acordând 
prioritate isteriei freudiene și creării psihanalizei. 

Într-un capitol intermediar, plasat între isteria 
medicală și isteria freudiană, vom trece în revistă 
epoca de aur a istoriei politice și religioase a isteriei: 
începând de la vrăjitoare până la evenimentele de la 
Loudun și cele din cimitirul Saint-Médard, amintind 
în treacăt rolul isteriei feminine în Islam, în zilele 
noastre, fără a-l aborda, însă, din considerente poli- 
tice și ideologice evidente. 


SEXUALITATE, FEMINITATE ŞI ISTERIE 


Etimologic vorbind, cuvântul „isterie“ vine din 
grecescul hustera sau hystera, însemnând „uter“. 
Istoria și epistemologia acestui concept își au ori- 
ginea strâns legată de această etimologie a cărei 
pregnantà a persistat și a ieșit la iveală în abor- 
dări medicale, ba chiar psihanalitice, în aparență 
radical diferite. Isteria se referă la rolul uterului 
în inconștient, chiar și atunci când sau în special 
atunci când conștientul nu are niciun aport. 


ANTICHITATEA 


Papirusul Kahoun (datând din 1900 î.e.n.)! este 
un document incomplet care descrie stările morbide 
atribuite deplasării matricei în stare de „inaniţie“. 
Această deplasare, îndreptată către trenul superior 
al corpului, spre a regăsi umiditatea și senzaţia de 


1 I Veith, Histoire de l'hysterie, Paris, Seghers, 1973, p. 12. 

răcorire, comprimă însă celelalte organe de pe tra- 
seul său și creează astfel o senzaţie de sufocare. 

Atunci când această percepție animistă nu a mai 
părut suficient de plauzibilă din punct de vedere 
științific, adică aproximativ începând cu Evul 
Mediu, s-a invocat existența unei violenţe sexu- 
ale izvorând din „instinctele inferioare“ ale femeii 
si traduse prin tulburări psihice (deci, dinspre sex 
spre psihic). Remarcăm această deplasare a proble- 
maticii din jos în sus, atât în plan fizic, cât și în plan 
psihologic, pe care o vom regăsi, într-un mod sau altul, 
în toate teoriile, până la Freud. 


Hipocrate (născut în jurul anului 460 î.e.n.) și 
„Corpus Hippocraticum“: Hipocrate este recunoscut 
în mod oficial ca fiind creatorul termenului, având 
în vedere că el este cel care va numi „isterie“ bolile 
uterului (hystera)3. Încă de la conceperea sa, iste- 
ria este asociată unei psihopatologii a sexualității 
(fără ca aceasta să fie explicit subliniată în acești ter- 
meni) și mai precis abstinentei si frusträrii la tânăra 
fată și la văduvă; tratamentul propus este diferit de 
la un caz la altul, deoarece răul este îndepărtat în 
cazul văduvei prin fumigatii și purgative, în timp 
ce în cazul tinerei fete se încearcă recurgerea la o 
căsnicie. 


2 Hipocrate, Œuvres complètes, traducere de E. Littré, Paris, 
Baillière, 1839-1881, vol. VIII: Des maladies des femmes. 

3 Ceea ce Trillat contestă în Histoire de l’hystérie, Paris, Seghers, 
1986, afirmând că Littré adăugase cuvântul din proprie 
inițiativă, la fiecare paragraf care făcea trimitere la „sufocarea 
matricei“ (p. 14). Enigma cu privire la originea sintagmei 


rămâne valabilă. 


Platon, contemporan si prieten cu Hipocrate, 
afirmă în Timaios sau despre natură că „cei care s-au 
născut bărbaţi, dar care au fost lași și și-au trăit rău 
viața, se vor naște apoi, potrivit mitului verosimil, 
femei“4; așadar, bărbatul trebuie să se împreuneze 
cu o ființă de rang secund, pentru a se reproduce. 

La Platon, măduva, prevăzută cu un suflet, este și 
substanță germinativă și încearcă o dorință de reu- 
niune, de concepere. De altfel, aceasta din urmă este 
la fel de violentă din perspectivă masculină ca și din 
perspectivă feminină, cu excepţia faptului că femeia 
nu înseamnă decât animalism, deoarece matricea 

sa nu posedă un suflet: „De aceea la bărbaţi organul 
procreării devine rebel și poruncitor, asemenea unui 
animal ce nu ascultă de rațiune și care, din cauza 
dorințelor lui nebunești, încearcă să devină atot- 
stăpânitor. La fel este și la femei — ceea ce numim 
pântece sau uter este asemenea unui animal [în inte- 
riorul ei], posedat de dorinţa de a procrea. Dacă pân- 
tecele este lăsat sterp mult dincolo de sorocul lui, 
acesta se necăjește din cale-afară și rătăcește prin 
trup blocând căile respiratorii; și blocând respiraţia, 
produce mari suferinţe și felurite boli — totul durând 
până când Erosul lui se unește cu dorinţa ei.°6“ 

Ultimele rânduri ale acestui citat descriu starea 
răului isteric, așa cum îl vedea și Hipocrate: nod 
în gât, tulburări respiratorii funcţionale, crize de 


4 Platon, Timaios, traducere de Petru Cretia și Cătălin Partenie, în 
Platon, Opere, vol. VII, ediție îngrijită de Petru Cretia, Editura 
Științifică, București, 1993, p. 213. 

Diferitele părți ale corpului adăpostesc un suflet muritor, în timp 
ce în creier își află sediul un suflet nemuritor. 

6 Platon, Timaios, ed. cit., p. 214. 

angoasă, posibilități de somatizare bogate și variate; 
trecând cu vederea concepţia că acestea s-ar putea 
datora deplasărilor matricei, oare descrierea nu este 
valabilă pentru toate epocile? Să menționăm și fap- 
tul că Platon vede o legătură între ceea ce numim o 
„conversie“ (tulburările respiratorii) și posibilităţile 
de somatizare: eterna discuţie isterie — psihosoma- 
tică își află originea departe în timp... 


Galenus din Pergam (129-199 e.n.): În afara unei 
opere medicale prolifice (a fost, printre altele, medic 
pentru gladiatori), Galenus este adesea citat în 
lucrări pe tema isteriei, deoarece a deschis noi căi 
de cercetare. Acesta considera, într-adevăr, că există 
trei categorii de isterice, pe care le clasifica, practic, 
după gradul de slăbiciune manifestată de bolnavă, 
punctul comun al tuturor fiind acela că toate sufe- 
reau de afecțiuni uterine. „Este recunoscut faptul că 
această boală afectează îndeosebi văduvele, și mai 
ales pe acelea al căror ciclu menstrual era regulat, 
care erau fertile, receptive și pătimașe la avansurile 
soților lor.“? 

Ca o idee nouă fundamentală, Galenus este de 
părere că privarea sexuală favorizează apariția bolii, 
prin aceea că antrenează o blocare a materialului 
seminal, atât la femei, cât și la bărbați, motiv pentru 
care își pune și întrebarea dacă este posibil să existe 
şi o isterie masculină. 

Uterul nu se deplasează, afirmă Galenus, însă 
secrețiile sexuale duc la otrăvire. În acest fel, după 


7 Galenus, Œuvres anatomiques, physiologiques, médicales, vol II: 


Des lieux affectés, Paris, Baillière, 1856 


tratarea unei väduve prin aplicarea de comprese 
calde si palpäri digitale, el face urmätoarea consta- 
tare surprinzătoare: „Ca urmare a căldurii remedii- 
lor aplicate și a palpării organelor genitale, impuse 
de tratament, au apărut contractii însoţite conco- 
mitent de durere și de plăcere, după care a ejacu- 
lat un lichid seminal abundent și tulbure. Începând 
din acel moment, pacienta a fost eliberată de toate 
suferințele pe care le încercase. De aici, trag con- 
cluzia că reținerea lichidului seminal impregnat cu 
esențe dăunătoare are — din punctul de vedere al 
provocării de necazuri în corp — un efect mult mai 
grav decât oprirea menstruației“. 


Această legătură între cei trei termeni: sexualitate, 
feminitate, isterie, cu toate combinaţiile acestora, va 
rămâne neschimbată timp de aproape două mii de 
ani, fără modificări majore. Încă de la origine, s-a 
văzut așadar descrisă o etiologie sexuală cu un ver- 
sant anatomo-patologic și un versant psihic: așadar, 
atunci când Hipocrate este de părere că boala se 
declanșează pornind de la o disfunctie (uterină, 
după opinia lui, ovariană în epocile ulterioare), 
acesta subliniază în același timp, cum o vor face și 
toți autorii care vor urma, faptul că este necesar să 
existe un context al frustrării, al abstinentei sau al 
doliului. 

Privare, constrictie, „esențe dăunătoare“, iată 
deci identificaţi, tot începând din Antichitate, ter- 
menii esentiali pentru înțelegerea mecanismului 
isteric: această construcţie teoretică va conduce 


8 Citat de I. Veith, Histoire de l’hystérie, op. cit. 

până înspre psihanaliză și recunoașterea științifică 
a influenței sexualităţii; trecând de asemenea prin 
psihosomatică și constatarea rolului abstinentei în 
apariţia anumitor tulburări fizice. O evoluție mai 
putin pozitivă o va avea conceptul de „esențe dăună- 
toare“, care va sta la baza teoriei degenerescentei, 
parte componentă a isteriei în secolul al XIX-lea, 
înainte de a se afișa ca doctrină politică în cel de-al 
Treilea Reich, iar apoi în cadrul conflictelor din 
Iugoslavia (curăţarea etnică prin viol, cu scopul 
purificării esentelor dăunătoare). Și în final, odată 
cu această epocă, a fost pusă în practică o tehnică 
sexologică. 


VERSANTUL ANATOMO-PAT OLOGIC 
ȘI URMĂRILE SALE ISTORICE 


Permanenta teoretică a temei disfunctionalitätii 
anatomice în isterie poate fi ilustrată, printre alte 
exemple posibile, de către Jean-Baptiste Louyer-Vil- 
lermay (1776-1838), care încuraja punerea acestui 
diagnostic pe baza unui tușeu vaginal care să per- 
mită recunoașterea „deplasării vermiculare a ute- 
rului“. Acesta preciza chiar că, după aceea, apăreau 
inclusiv dovezi ale faptului că a fost vorba într-ade- 
văr despre o deplasare vermiculară (adică despre o 
disfunctionalitate mecanică) — chiar dacă aceasta 
nu fusese diagnosticată la timp — deoarece existau 


9 J.-B. Louyer-Villermay, Traité des maladies nerveuses et vapeurs, 


Méquignon, 1816. 


scurgeri anormale la finalul crizei, „un lichid special 
[pentru] lubrifierea organelor genitale“. 

De altfel, și Charcot va indica drept semn al 
sfârșitului crizei „o emisie de urină limpede“. Fan- 
tasma este în acest caz aceeași ca în Antichitate: 
sexualitatea feminină este percepută ca fiind sime- 
trică celei masculine: femeia juisează ajungând la un 
fel de „ejaculare“ (pe care unii o califică drept sper- 
matică, chiar), singura diferenţă fiind că aceasta este 
eliberată în interiorul corpului. De altfel, această 
„ejaculare“ va ajunge să ia rapid locul migraţiilor 
uterine (ceea ce Galenus intuise deja): dacă nu poate 
fi direcţionată înspre o eliminare normală, aceasta 
va fi cea care va cauza o intoxicare a sângelui și va da 
naștere la suferințele și la spasmele corpului isteric. 
Această capacitate de a emite lichide pornește de la 
o singularitate ciudată a corpului feminin, care este 
în același timp aproape identic celui al bărbatului 
în ceea ce privește funcționarea sa endocrină, și, în 
mod concomitent, radical diferit din cauza tulbură- 
rilor sale comportamentale specifice, ceea ce îl face 
să pară o himeră bisexuală. 

Trebuie să avem în vedere faptul că teama față de 
puterea sexuală feminină reprezentase deja leagă- 
nul unei misoginii pe cât de vechi, pe atât de răspân- 
dite, avându-și izvorul în ori alimentând ea însăși 
mitologiile indo-europene, biblice, africane și, ceva 
mai aproape de noi, grecești sau latine. Legenda 
spune că Tiresias, care încercase experiența amo- 
roasă dublă, în corp de bărbat, respectiv în corp de 
femeie, a afirmat în cursul unei discuţii pe această 
temă cu Zeus, în prezența Herei, că dacă satisfacția 
în dragoste ar fi alcătuită din zece părţi, nouă dintre 

acestea i-ar reveni femeii și doar una bărbatului, 
afirmație pe care a plătit-o cu pierderea vederii, 
Hera înfuriindu-se extrem de tare auzind cum secre- 
tele sexului căruia îi aparținea erau astfel dezvăluite. 
Această poziție, aproape mitică, cu privire la 
puterea esentelor sexuale masculină și feminină, 
își va găsi o prelungire neașteptată în opera fre- 
udiană. În Introducere în psihanaliză, Freud scrie 
referitor la nevrozele actuale care apar la bărbați 
și la femei că „nu mai avem încotro decât să vedem 
nevrozele ca o consecinţă a tulburărilor metabolis- 
mului sexual, fie că aceste toxine sexuale se produc 
în cantități mai mari decât poate stăpâni persoana, 
fie că raporturi interne și chiar psihice afectează 
folosirea corectă a acestor materiale“10. Puțin 
mai jos, în cadrul aceluiași text, el va face refe- 
rire, în legătură cu aceste toxine, la „leziuni toxice 
directe“. 


PUNCTUL DE COTITURĂ CHIRURGICAL 


Ţinând seama de faptul că etiologia sexuală era 
considerată drept un fapt științific indiscutabil, a 
devenit evident, din momentul în care medicina 
și mai ales chirurgia au luat avânt, că un curent 
interventionist urma să se grefeze pe practici care 
erau până atunci mai degrabă conjuratorii, magice 
sau ritualice, decât orice altceva. 


10 Sigmund Freud, Opere esenţiale, vol. 1 (Introducere în psihanaliză), 
București, Editura Trei, 2010, p. 432. 


O primă etapă a modernizării cunoașterii a deve- 
nit mai întâi perceptibilă în descrierea disfunctiilor 
legate de etiologii organice. Cum este și cazul acestui 
exemplu extras din teza unui student al lui Charcot: 
„Dificultăţi insurmontabile apărute la declanșarea 
ovulatiei au dus la producerea unei ovarite foliculare, 
la o transformare a veziculelor Von Graaf în chisturi 
seroase și la o atrofiere ovariană. Această dintâi per- 
turbare a fost urmată de consecinţe grave la nivelul 
funcţiilor cerebro-spinale, consecinţe care au antre- 
nat istero-epilepsia și apoi moartea“ll. 

Așadar, acest nonsens enunțat în plină domnie a lui 
Charcot cu privire la decesul unei paciente îl conduce 
pe unul dintre studenții săi către următoarele afirmații: 
= că există o legătură între isterie și epilepsie 

(mit de altfel consacrat încă din Antichitate), 

istero-epilepsia, pe care Charcot, după ce o rea- 

dusese în vogă, o va elimina definitiv în cadrul 
prelegerii susținute în cursul lectiei sale de marți, 

18 martie 188912. 


1 J, Tourneux, Altération de l'ovaire envisagée comme cause de 


l’hystéro-épilepsie, A. Deneuve, 1877 (teză de doctorat). 

De pe la începutul secolului al XIX-lea, spitalul Pitié-Salpétrière 
a reprezentat vârful de lance în domeniul cercetărilor din dome- 
niul funcționării creierului uman, neurologiei și bolilor mintale. 
La acest spital și-a desfășurat cea mai mare parte a carierei 
Jean-Martin Charcot (1825-1893), care este considerat părintele 
neurologiei moderne. Acesta avea obiceiul de a-și prezenta lucră- 
rile, dar și cazurile clinice cele mai interesante, în cadrul faimoa- 
selor „lecţii de marţi“, la care se reuneau atât medici, cât si 
protipendada vremii. Ambianta era adesea mai apropiată de cea 
a unui cocktail monden, pacienții dându-se adesea în spectacol, 
decât celei specifice unei conferințe științifice. Un astfel de eve- 
niment este reprezentat în tabloul „O lecţie clinică la 
Salpêtrière“, pictat de André Brouillet în anul 1887 (N.tr) 

— că isteria își pierde localizarea principală 
sexuală în favoarea unei localizări secundare 
encefalice (deși Charcot afirma mai degrabă 
contrariul); 
că există o serie de reacții în lanț „insurmonta- 
bile“, care antrenează leziuni definitive pe plan 
ginecologic care, la rândul lor, din motive necu- 
noscute și prin intermediul unui mecanism 
obscur, dau naștere la nebunie și conduc apoi 
către moarte. Din perspectivă științifică, această 
teorie constă dintr-o juxtapunere de fenomene 
evenimentiale prezentate în succesiunea lor tem- 
porală, care, în mod bizar, ține loc de legătură de 
cauzalitate: în ceea ce privește jargonul medical, 
nu servește decât la a masca incomprehensibilul, 
părând a-i justifica raționamentul. Coerenta aces- 
tui întreg nu poate fi, în mod evident, asigurată 
decât prin credința comună în „nebunia uterină“ 
(Pinel), care joacă în acest caz rolul de postulat 
latent inconștient și îi conferă discursului sensul 
său veritabil. 


Cea de-a doua etapă a evoluţiei medicale a 
susținut fantasma cum că evenimentele normale ale 
vieții feminine genitale conțineau un sâmbure de 
potentialitate istericä: a fost incriminatä mai întâi, 
evident, sarcinal5, apoi s-a ajuns la tulburări cu o 
încadrare mai putin precisă!4, iar în final chirurgia 


13 P, Réville, Grossesse et hystérie, Pris, H. Jouve impr., 1892 (teză 
de doctorat). 

14 B, C. Meurisse, Syndrome uterin et manifestations hystériques, Lille, 
L. Danel impr., 1895 (teză de doctorat). 


însăși a fost pusă în discuție, fie în mod negativ”, 
fie dimpotrivă, pozitiv, admițându-se raționamentul 
paradoxal că intervenţiile chirurgicale puteau fie să 
înrăutăţească, fie să eradicheze răull€. 

Pe acest fundal, având în vedere și formele morale 
de reacție, cum ar fi dezgustul în faţa unei sexualitäti 
afișate, nu este nimic uimitor în faptul că feme- 
ile au intrat în joc, cu scopul de a „preveni“ isteria. 
Astfel, Georgette Dega, studentă la medicină din 
Bordeaux, una dintre primele femei medic, nu și-a 
găsit un subiect de teză mai bun decât prevenirea 
isteriei prin educație”. Cadrul isteriei se pretează 
în mod paradigmatic ideii că femeile sunt în același 
timp garantul și suportul teoriilor misogine: devin 
garant tocmai prin acest tip de publicații (pentru a 
ne continua exemplul) sau ocupând posturi în dome- 
niul educaţiei în locuri privilegiate, cum ar fi pensi- 
oanele pentru tinere fete, în care promovează tipul 
acesta de discurs. De asemenea, devin și un suport, 
prin intermediul corpului lor: astfel, „nebunele de la 
Salpêtrière“ de pe vremea lui Charcot se ofereau în 
mod inconștient ca spațiu de proiecție pentru teoriile 
masculine cu care ajungeau, în final, să se identifice. 

Chiar și în zilele noastre, multe femei insistă 
încă asupra pierderii controlului din perioada 
menstruației, pe care și-o asumă, și-o revendică 


5 P, Leroy, „Acces intermittents de délire onirique chez une grande 
déséquilibrée après ablation des ovaires“, Bulletin société clinique 
de médecine mentale, adunarea din 18 decembrie 1911. 

le Laffont, „Crises hystéro-épileptiformes menstruelles ; ablation 
du ligament large, guérison définitive“, Algérie médicale 71, 
noiembrie 1933. 

17 G. Dega, Essai sur la cure préventive de l’hystérie féminine par 
l'éducation, Paris, F. Alcan, 1898 (teză de doctorat Bordeaux). 

asemenea unui bun propriu. De altfel, nu cumva 
din cauza „furiei uterine“ în Statele Unite si în 
Marea Britanie, omuciderea comisă de femei în tim- 
pul menstruației poate fi uneori încadrată în pre- 
vederile echivalentului articolelor 122 sau 706 din 
legea franceză, conform cărora făptuitorul este 
recunoscut ca fiind în stare de demenţă la momen- 
tul săvârșirii faptei și, ca atare, nu este considerat 
responsabil? 


APARIȚIA ISTERIEI MASCULINE 


Evidenţierea recunoașterii unei isterii mascu- 
line într-un capitol dedicat furiei uterine nu este o 
dovadă de provocare. De fapt, la acest nivel istoric 
al relației dintre medicină și isterie, un lucru impor- 
tant de subliniat este acela că, în paralel cu aceste 
publicaţii centrate pe întrepătrunderea dintre uter 
și psihism, a început să apară, fără a părea jenat de 
contradicție, un diagnostic de isterie masculină. 
Una dintre principalele contribuţii ale lui Charcot, 
care este în același timp și una dintre puţinele care 
au persistat în această stare, este recunoașterea unei 
isterii masculine cu semne clinice precise: carac- 
ter adesea frust al pacientului, o legătură strânsă 
între un traumatism recent și apariţia simpto- 
melor isterice (exemplul unor cazuri de paralizii 
istero-traumatice survenite în urma unor accidente 
feroviare!8. Surprinzător de constatat este faptul că, 


18 J.-M. Charcot, L'hystérie, Leçons du mardi, 1888-1889, texte alese 
si prezentate de E. Trillat, Toulouse, Privat, 1971. 


în mod paradoxal, cercetările științifice pe această 
temă au fost inițiate de companiile de asigurări, 
evident îngrijorate în legătură cu acest subiect), 
predispozitie la somatizare și/sau punere în act, 
dificultăți de exprimare verbală, ba uneori chiar și 
degenerescență clară. Cu alte cuvinte: o diferență 
răsunătoare față de isteria feminină. 

Începând din anul 1880 au apărut numeroase 
articole axate pe această temă, cei mai mari psihi- 
atri publicând chiar și prelegeri pe acest subiect!?. 
De fapt, multe dintre cazuri apăreau într-adevăr ca 
urmare a unui eveniment traumatic, iar sub masca 
isteriei masculine era descrisă o isterie trauma- 
tică, declanșată adesea după o perioadă așa-zisă de 
„incubație“, care era mobilizabilă în special prin 
hipnoză. Această isterie traumatică va avea impor- 
tante continuări freudiene: Breuer și Freud vor reu- 
tiliza acest concept în abordarea stărilor hipnoide, 
iar Freud va construi, pornind de la acest tip de 
observaţii clinice, teoria traumei în două etape20. 
Freud va descrie, de asemenea, o nevroză trau- 
matică, în special în lucrarea Dincolo de principiul 
plăcerii?1. 

Construcţia unei isterii masculine nu a oprit nici- 
decum avansul teoriei uterine, existând în toate 
cercetările urme de teorie sexuală infantilă, care 
se manifestă prin coexistenta unor credinţe con- 
tradictorii și totuși asumate în mod conștient. În 


19 J, Graset, Leçon, „Un cas d'hystârie mâle avec astasie-abasie“, 
Paris, Masson, 1889. 

2 S, Freud, Studii despre isterie, București, Editura Trei, 2014. 

21 Tradusă în: S. Freud, Opere esenţiale, vol. 3, București, Editura 
Trei, 2010. 

mod evident, isteria nu poate fi decât o paradigmă 
a acestei constatări, astfel încât, dacă ceea ce dă 
naștere la isterie în organismul unei femei este o 
disfunctie a uterului (și, deci, o cauzalitate specific 
feminină), despre ce anume este vorba în cazul iste- 
riei masculine? Inconstientului putin îi pasă, deoa- 
rece el are logica sa proprie: la femei, este vorba 
de uter, la bărbaţi este vorba de „altceva“, care este 
de fapt același lucru, probabil feminitatea refulată. 
Isteria implică de altfel noţiunea de bisexualitate, 
„isterica femeie se adresează istericei bărbat pen- 
tru a reinvesti partea ignorată a ei înseși. Și reci- 
proc22“. Chiar dacă Charcot nu face aluzie în mod 
clar la acest lucru, oare nu este cumva chiar latura 
feminină a fiecărui bărbat cea care intervine în 
isteria masculină? Fantasmele masculine de sar- 
cină, de naștere, teama de a vedea sânge mergând 
până la leșin nu indică ele oare o identificare cu 
feminitatea? 

Charcot presimtise importanța punerii în lumină 
a unei isterii masculine, atunci când a scris: „E cazul 
să acceptați ideea, și nici măcar nu e nevoie de cine 
știe ce efort pentru asta, că în sine, cuvântul isterie 
nu înseamnă nimic, iar așa, putin câte putin, vă veţi 
deprinde să vorbiti despre isterie la bărbaţi fără să 
vă gândiţi nici măcar în treacăt la uter??“. 

Diagnosticul de isterie reprezintă, în medicină, 
o veritabilă piedică, mai ales în ceea ce le privește 
pe femei. Cu toate acestea, pentru a generaliza 


22 G. Bonnet, Le Transfert dans la Clinique psychanalytique, Paris, 
PUF, 1991, cap. ,Transfert et double“. 
23 J.-M. Charcot, Leçons du mardi à la Salpêtrière (1888), Paris, 
Bibliotèque des Introuvables, 2002. 

pericolele care apar de îndată ce este pus acest dia- 
gnostic, chiar și în cazul unui bărbat, iată un contra- 


exem 

plu preluat dintr-un cabinet de oncologie: 


Un pacient sosește la Centru în vederea unei 
intervenţii laringiene. Cu câteva momente mai 
devreme, în ambulanta care îl transporta din sub- 
urbia nordică spre sudul Parisului, trecuse printr-o 
criză renală considerată de paramedici o criză de 
colică renală. Conform declaraţiilor celor doi bărbați 
exasperati, pacientul urlase tot drumul. La prima 
prezentare, pe dosarul pacientului se mentionase: 
„Criză probabilă de colică renală în timpul trans- 
portului, amplificare psihică ++“. Din acel moment, 
pacientului i s-au administrat tranchilizante în doze 
mici, fiind transferat din secția O.R.L., unde i se 
retinuse un loc în vederea spitalizării, într-o anexă 
a spitalului, pentru a permite recuperarea sa, ast- 
fel încât laringectomia programată să aibă loc în 
condiții bune. 

Pacientul era un meridional în jur de cincizeci de 
ani, jovial și amuzant, care vorbea cu un puternic 
accent specific zonei de sud a Franţei. Dezvălui, spre 
distracţia generală, că poartă perucă și că se impu- 
nea o grijă deosebită la păstrarea acesteia strict la 
locul ei, în orice condiţii: se recăsătorise de curând 
și soţia sa, extrem de tânără, nu cunoștea acest 
detaliu. Pentru personalul medical, care îl privea 
cu multă simpatie, patul său deveni rapid un loc 
unde își dădeau întâlnire râsul și voia bună. La un 
moment dat, s-a manifestat din nou o criză renală, 
căreia i s-a pus capăt rapid cu ajutorul unor analge- 
zice puternice. 

Bolnavul a decedat o lună mai târziu, fără ca trata- 
mentul prevăzut să fi început măcar: la autopsie, s-a 
constatat existența unui tablou metastatic generali- 
zat, cu afectare bilaterală la nivelul rinichilor. 


Acest caz implică mai multe tipuri de observaţii: 
Evident, prognosticul pe termen scurt era fatal, 
însă această constatare nu a împiedicat ulterior 
apariţia unui sentiment de culpabilitate extrem 
de puternic în rândul personalului medical, 
acesta fiind declanșat de faptul că diagnosticul 
unei invazii renale nu fusese niciodată luat în cal- 
cul, din cauza „atitudinii“ bolnavului. Durerile 
sale, normale într-un astfel de caz, găsiseră un 
mod de manifestare care se soldase cu blocarea 
capacităţii de diagnosticare a personalului. 
Situaţia sa familială, identitatea sa, peruca (arti- 
ficiu derizoriu al feminitätii), accentul său puter- 
nic fuseseră toate circumstanţe agravante care 
completaseră acest tablou. 

În mod paradoxal, curajul acestui om nu făcu 
decât să adauge tușa finală, deoarece deveni clar, 
după eveniment, că suferise cu siguranță enorm, 
însă pudoarea sa și atitudinea sa rezervată îl 
conduseseră spre a se ocupa de buna dispoziţie 

a celorlalți, în loc să încerce să atragă atenția 
asupra sa. 

În consecință, este evident că nu fusese vorba de iste- 
rie masculină si că problema aici a fost un dia- 
gnostic greșit de isterie. În acest caz, după toate 
probabilitățile, bolnavul nu a indus în eroare per- 
sonalul în mod conștient sau inconștient, ci și-a 
jucat rolul, cu mult curaj, până la sfârșit. Probabil 

că succesiunea normală a evenimentelor a fost 
compromisă din cauza declanșării spectacu- 
loase a primei crize renale în ambulanţă: aceasta 
evoca un fenomen de amplificare a durerii fizice 
aşa cum se manifestă aceasta în isterie, iar apoi 
accentul meridional a completat tabloul, nerămâ- 
nând decât un pas, care a fost făcut ușor. 


VERSANTUL PSIHOLOGIC AL TEORIEI UTERINE 


Istoria ne arată punctul de întâlnire „oficial“ din- 
tre chirurgie și isterie: tot după Charcot, atunci când 
se intersectează o mania operativa activa și o mania 
operativa passiva, acest lucru poate antrena un peri- 
col. Contrar ideilor acceptate, isteria este și rămâne 
o boală în cazul căreia intervenția medicinei se face 
pe cale fizică, ceea ce poate duce la cele mai cum- 
plite excese, ba chiar la moarte. Acest fenomen este 
explicabil în parte prin manipularea mediului medi- 
cal la care se pretează istericul. 

Așadar, încă de la origine, isteria a avut o etio- 
logie organică și o etiologie psihică; acestea con- 
stau în faptul că „pacienta își aduce corpul ca pe 
o enigmă [...] Având drept scop unic reprezenta- 
rea diferenței sexuate, fondate pe obiectul-falus, 
actul isteric vine cu revelația de a desemna această 
diferență nu prin reprezentantul care este purtăto- 
rul anatomic al respectivului obiect (penisul), ci din 
contră, prin acela care este lipsit de acest obiect2%“. 


24 J.-P. Valabrega, Phantasme, mythe, corps et sens, Paris, Payot, 1980. 

Dintotdeauna, isterica își oferă trupul, durerile, 
și se prezintă ca si cum ar poseda un soi de putere?”, 
având în vedere că ţine în șah întregul corp medical. 
În consecință, reprezentantul puterii (al falusului), 
bărbatul, masculul, nu poate decât să intre într-o 
luptă fără crutare împotriva celei care, fiind în mod 
oficial cea „lipsită, privată“, se poziţionează de fapt 
ca deţinătoare a respectivului obiect. De aici apare 
clar faptul că versantul psihic al isteriei are drept 
corolar relația bărbatului (ba chiar și a femeii, de 
altfel) cu sexualitatea feminină astfel reprezentată. 
Cu alte cuvinte, isterica nu încetează să se angajeze 
într-o luptă dureroasă cu reprezentantul complemen- 
tar masculin cel mai bine valorificat social, cu scopul 
de a-și impune fantasma de putere deplină pe care o 
împărtășește în mod inconștient interlocutorul său. 

Asocierea femeie isterică — bărbat paranoic sau 
pervers2€ își găsește apogeul în relaţia chirurgie — 
probleme ginecologice: logica acestui cuplu comple- 
mentar în mod ideal se joacă aici pe scena privilegiată 
a cunoașterii medicale, într-o relație sado-masochistă 
echivocă și reversibilă. Bărbatul preia conducerea în 
fața femeii, prin puterea statutului său de presupusă 
cunoaștere, iar ea răspunde cu suferința trupului său, 
șiretenie inconștientă care nu face decât să ateste 
eșecul falusului și transmiterea acestuia dinspre el 
către ea. Discursului subversiunii isterice nu poate să 


2 Că este suferință, este evident, dar să nu uităm că, în civilizațiile 
iudeo-creștine, dedicarea suferințelor către o altă persoană are 
o conotaţie de putere; lisus Hristos a luat asupra sa păcatele 
lumii cu prețul suferinței sale. 

26 Asociere pe care o vom regăsi adesea în abordarea politică si 


religioasă a isteriei. 


îi răspundă decât punerea fizică în act a celui care este 
manipulat pentru a se afla într-o poziție de paranoia, 
si nu vede altă ieşire în afară de a concretiza în acest fel 
incapacitatea sa de a pune în cuvinte, de a-și elabora 
propria suferință psihică în fața eșecului care îi este 
impus. Lucien Israël?” subliniază cu numeroase oca- 
zii că înverșunarea terapeutică asupra corpului acestor 
bolnave nu reprezintă atât dorinţă de a vindeca sau de 
a domoli, de a ameliora, cât dimpotrivă, încăpățânare 
legată adesea de o eroare „involuntară“ de diagnostic. 

Istericele sunt bolnave ale cuvintelor și interpre- 
tării cuvintelor: modul lor de a vorbi se distinge prin 
privilegiul de a fi abundent, difuz, simbolic în sine și 
are drept funcţie inconștientă împiedicarea ascultării 
simptomelor. Confruntat cu o enigmă verbală (să nu 
uităm că isterica vorbește în timp ce își expune cor- 
pul), chirurgul nu va putea să răspundă decât prin 
forță fizică, pentru a reuși să aibă ultimul cuvânt. 

De altfel, în simptomatologia isterică, proble- 
matica ultimului cuvânt este de o importanţă capi- 
tală, pacientul nelăsând niciodată interlocutorul să 
aibă ultimul cuvânt: acesta canibalizează sistematic 
interpretarea, mai ales dacă aceasta i-a oferit posi- 
bilitatea de a observa pe furiș o parte din viaţa sa 
psihică, acest obiectiv de anulare reprezentând doar 
una dintre manierele de a pune în scenă relația tera- 
peutică negativă. Într-un astfel de context, a-i face 
cunoscut ferm pacientului sfârșitul întrevederii, 
neputând proceda altfel decât lăsându-l cu un ultim 
cuvânt al medicului, în loc de a-i stăpâni logoreea, 
poate deveni frecvent cauza unei puneri în act. În 


27 L, Israël, L'Hystérique, le sexe et le médecin, Paris, Masson, 1983. 

acest caz, pacientul poate să acționeze de o manieră 
masochistă, într-un fel sau altul (tentative de sui- 
cid, accidente, gafe grosolane, erori grave, ba chiar 
tulburări somatice extreme, necesitând intervenţie 
medicală masivă), astfel încât să aibă impresia că 

a avut ultimul cuvânt. Tehnic vorbind, apare aici o 
condiţie de care trebuie să se țină seama. 

Având în vedere că la fiecare dintre noi se mani- 
festă incontestabil o întâietate a semnificantilor audi- 
tivi asupra celor vizuali și că istericul ignoră condiția 
tăcerii, inläntuirile de semnificanti emiși de o manieră 
mai mult sau mai puţin conștientă de către bolnav vor 
fi cele care vor prevala, din perspectiva medicului. Cu 
alte cuvinte, acesta va fi sub efectul fascinatiei-repul- 
siei unui discurs, în loc să se afle în coluziune cu sem- 
nalele esențiale pentru intervenţia sa și să le trieze. 

În plus, totul se petrece paradoxal din punctul de 
vedere al medicului, ca și cum un diagnostic ar avea 
în mod obligatoriu întâietate asupra altuia, ca și cum 
o dovadă simptomatologică ar anula-o pe alta (acest 
lucru fiind cu atât mai curios atunci când aceasta se 
referă la o specialitate medicală care nu este neapărat 
a sa). Israël îl citează pe profesorul Barré, neurolog 
celebru, care avea obiceiul de a spune: „Putem primi 
în același timp Prazul?5 (premiul de merit în agricul- 
tură) și Legiunea de Onoare?°“. 


28 Ordinul pentru merite deosebite în agricultură este un titlu ono- 
rific instituit în Franţa la data de 7 iulie 1883 de către ministrul 
Agriculturii de la acea vreme, Jules Méline, pentru a recompensa 
servicii deosebite aduse în acest domeniu. Este cunoscut și sub 
denumirile neoficiale de „Legiunea de onoare agricolă“, „Meda- 
lia câmpiilor“, respectiv „Prazul“, după culoarea verde deschis 
a panglicii medaliei. (N.tr.) 

29 Ibid. 28 

O ilustrare clinică: 


Soseste la o primă consultatie o pacientă cu trăsă- 
turile feţei trase, cu semne de suferință fizică evi- 
dente, stând într-o poziție antalgică. Începe prin a-mi 
semnala o întârziere a menstruației care, subliniază 
ea, nu are nicio importanță, deoarece poartă sterilet; 


-adaugă că ginecologul o sfătuiește să aibă răbdare cu 


Ce 


afecțiunea sa și să aștepte ca totul să revină la nor- 
mal. În acest punct al discursului său, face asocieri cu 
privire la masochismul său, la capacitatea de a drama- 
tiza totul, de a se plânge de orice. 

După câtva timp, nu mai aud nimic, atât mi se 
par de evidente semnele de suferință, deși acestea 
sunt minimalizate în mod ostentativ. Începe să îmi 
intre în cap ideea obsedantă că femeia are o sarcină 
extra-uterină și că este probabil să se declanșeze 
un avort spontan, cu consecințele sale previzibile. 
La vederea spectacolului fizic pe care mi-l oferă 
sfârșesc prin a-i sugera să meargă la spital pentru a fi 
consultată și să se programeze mai târziu la mine. Mă 
încearcă apoi sentimentul de culpabilitate și perplexi- 
tatea de a fi pus capăt în acest fel unei prime întreve- 
deri: pe ce teritoriu m-am lăsat dusă? Oare am privit 
sau am ascultat? 

A doua zi, mi-a dat un telefon pentru a-mi mulțumi: 
fusese operată de urgență, iar trompa amenințată 
putuse fi salvată. Pacienta nu a mai revenit niciodată. 


s-a întâmplat în acest caz? Ginecologul dăduse 


un diagnostic — de ceva vreme, se pare — din sfera 
psihologică — pe care și-l asuma și bolnava însăși —, 
în timp ce psihanalista s-a văzut în postura de a 

emite un diagnostic de natură ginecologică. Ambii 
medici aveau dreptate, însă problema se punea aici 
din perspectiva urgentei și logicii operațiunilor 

de intervenţie, pacienta cumulând două serii 
simptomatice, una de natură psihiatrică și una 
ginecologică. 

În acest caz, totul se petrece de parcă aderarea 
medicului la unul dintre simptome, cunoscând feno- 
menul de amplificare psihică, ar fi provocat în mod 
reactiv la acesta o reacţie paranoică, prin refuzul 
de a se lăsa manipulat, care a antrenat, printre alte 
consecinţe, anularea diagnosticului fizic în favoa- 
rea celui de simulare. Contrar opiniei lui Babinski, 
noțiunea de simulare nu reprezintă nici diagnos- 
tic, nici simptom, ci o judecată de valoare cu pri- 
vire la calitatea discursului auzit, care, la fel ca orice 
alt discurs, poate fi contaminată de erori grave; în 
vinieta prezentată, amplificarea psihică consta chiar 
în minimalizarea durerii, deoarece istericul, în cazul 
unor patologii mai degrabă psihosomatice decât de 
conversie, poate amplifica durerea psihică, mini- 
malizând în același timp atingerea somatică. După 
cum remarcă Freud cu mai multe ocazii în cadrul 
lucrării Studii despre isterie, istericul este supus unei 
suferinţe morale. 


— Si o ultimă reîntoarcere spre clinica medi- 
cală: chiar și în zilele noastre, în ciuda evoluţiei 
cunoașterii, de îndată ce un diagnostic de isterie 
este mai mult sau mai putin subînțeles — si este 
subînțeles de îndată ce un pacient deranjează, 
la modul pe care l-am văzut în cele două cazuri 
descrise — erorile medicale abundă deoarece, 


încă din momentul conceperii lor, acestea sunt 
proiectate asupra ,relei-vointe“ a pacientului. 
Medicul se apără de eroare chiar din clipa în care 
o iniţiază. 

Putem să trecem astfel în revistă un număr de 
exemple extrase din intervievarea pacienţilor: ova- 
riotomie inversată, cu ablatia ovarului sănătos — 
cea de-a doua intervenţie rectificativă însemnând 
sterilizarea pacientelor aflate încă la vârsta procre- 
ării —, histerectomie inutilă pentru tratarea disme- 
noreei (caz frecvent în rândurile femeilor originare 
din Bazinul Mediteranean: spaniole, portugheze, 
nord-africane); intervenții chirurgicale vaginale ca 
urmare a unei banale dispareunii etc. 

Este elocvent faptul că aceste intervenții au toate 
loc în sfera genitală și că dosarul face adesea refe- 
rire la exagerări mimice, gestuale sau verbale în 
rândul femeilor care au fost supuse la ele. Cel mai 
serios motiv de temere apare atunci când există o 
identificare îngrijorătoare a medicului cu bolnavul, 
spre exemplu în cazul unei intervenții de exereză 
la o femeie celibatară, în jurul vârstei de patruzeci 
de ani: angoasa castrării (în sensul cel mai literal al 
termenului) isterizează situaţia și pregătește tere- 
nul pentru greșeli. Mergând mai departe, ne putem 
gândi că fantasma unei posibile isterii la un pacient 
nu face decât să isterizeze medicul și să îl conducă 
spre punerea în act. 


În orice caz, teoria uterină nu este oare un 
mod de înscriere a diferențelor dintre sexe în 
inconştientul colectiv? Analiza expresiilor obscene 
nu face decât să vină cu o dovadă evidentă în acest 

sens: ce i se „dorește“ unei scorpii artägoase, dacă 
nu să se schimbe cu ajutorul unor raporturi sexuale 
satisfăcătoare, care i-ar permite să scape de tensiu- 
nea agresivă acumulată? Insulta „nesatisfăcută“ este, 
deși cei care o folosesc nu știu acest lucru, demnă 

de Hipocrate sau de Louyer-Villermay, care sublini- 
ază că orice modificare de dispoziţie a femeii este 
dovada comună a privării sexuale și a doliului după 
juisare. Teoriile privitoare la isterie sunt poate una 
dintre extremele înscrierii în inconștient a diferenţelor 
dintre sexe și, în acest caz, noțiunea de furie uterină ar 
putea să fie un echivalent al negării castrării feminine. 
În zilele noastre, isteria, indiferent cum anume o 
numim, este un subiect esențial pentru gender stu- 
dies30. De asemenea, ea reprezintă o sursă de venit și 
un mijloc de atragere a clienţilor pentru laboratoa- 
rele farmaceutice. 


SEXOLOGIE: ORGASMUL SAU MOARTEA 


Din confruntarea cu aceste dorințe feminine, 
cu aceste insatisfactii evidente, cu aceste frustrări 
manifeste, Freud a creat teoria nevrozei de angoasă 
și, înapoi la istorie, și-a construit edificiul pe sexua- 
litatea actuală. 

Tentaţia era previzibilă, concretizarea sa fusese 
deja, mai mult sau mai putin, atinsă: în fața acestor 
parteneri masculini sistematic slabi, putea medi- 
cina să propună o tehnică paliativă de substituție? 


30 Studii asupra diferenţelor de gen, în limba engleză în original. 


(N.red.) 

Dacă tulburarea, fie ea isterie sau nevroză actuală, 
era rezultatul unei ejaculări „interiorizate“ în lipsa 
unui partener, era logic în fond, pentru a între- 
rupe criza, să se recurgă la încercarea de a obține 
un orgasm autentic. Încă din anul 1816, Louyer-Vil- 
lermay se gândise că era delicat, dar cel puţin pre- 
zumabil: „Departe de noi gândul că un asemenea 
expedient ar putea să fie autorizat de către medici, 
credem dimpotrivă că ar trebui interzis sau dat 
uitării, atunci când aceia care înconjoară aceste 
bolnave nu au cunoștință de el. De fapt, dacă acce- 
sele sunt de o intensitate redusă, trebuie să le 
lăsăm în voia naturii sau să le vindecăm de o altă 
manieră, însă dacă, dimpotrivă, ajung să se mani- 
feste în gradul cel mai violent, până la punctul, 
foarte rar întâlnit, în care să pună în pericol viața 
bolnavelor, ne îndoim că acest mijloc ar reuși să le 
salveze de pericolul care le paște, însă această stare 
ar fi totuși singura care ar putea să pună frâu măsu- 
rii prohibitive si generale31“. Prin însăși ambigui- 
tatea sa, tonul acestei preteritiuni subliniază faptul 
că Louyer-Villermay, departe de a se gândi la un 
astfel de „expedient“ (!), îl ia totuși în calcul din 
momentul în care bolnavele și anturajul acestora 
au aflat de el, deoarece, după cum se pare, dilema 
orgasm sau moarte era percepută ca având o oare- 
care bază științifică. 

Impresia că Freud este primul care a subli- 
niat importanţa vitală a sexualităţii, așa cum 
s-a afirmat adesea, își găsește în acest context o 


3 J.-B. Louyer-Villermay, în J. Corraze, De l’hystérie aux pathomi- 
mies, Paris, Dunod, 1976. 

dezmintire usturătoare: cine ar îndrăzni, care psih- 
analist modern, oricât de dezbärat de prejudecäti, 
ar putea susţine că absența orgasmului s-ar putea 
solda cu efecte fatale? Încă de la începutul secolu- 
lui al XIX-lea, concepţia lui Louyer-Villermay tinde 
să afirme că plăcerea sexuală este piatra de temelie 
a echilibrului vieţii umane, ceea ce ultimele teore- 
tizări ale lui Michel Foucault“? evidenţiază si ele. 
Încă din introducerea intitulată „Noi, Victorienii“, 
Foucault face legătura dintre reprimarea sexuală 

și avansul capitalismului și se întreabă pe îndelete 
dacă reprimarea sexului nu este cumva mai putin 
evidentă decât pare. 

O astfel de poziție medicală pare extremă, chiar 
și în condiţiile în care acest tip de tratament a repre- 
zentat o realitate încă din Antichitatea egipteană și 
greacă și se află, probabil, la originea cunoașterii 
sexologice. De fapt, toate culturile au insistat, 
într-un mod mai mult sau mai putin mascat, asupra 
acestui aspect important al vieţii relationale. Afrodi- 
ziacele sunt deja menţionate de ginecologul Soranos 
încă din secolul al IV-lea î.e.n.! 

Sexologia, disciplină paramedicală actuală, 
cuprinde psihopatologia sexuală, așa cum este 
aceasta prezentată în lucrările lui Krafft-Ebing sau 
ale lui Havelock Ellis, precum și în tehnicile de 
abordare comportamentaliste, psihodinamice, sis- 
temice, toate vizând mai mult sau mai putin restabi- 
lirea unei functionäri sexuale satisfăcătoare pentru 
subiect. 


32 Michel Foucault, Istoria sexualităţii, Timișoara, Editura de Vest, 


1995, p. 5. 


Culmea ironiei și coerenţă teoretică perfectă: 
deși isteria si disfunctiile acesteia se află chiar la 
originea acestui tip de intervenție, ele se văd încă 
o dată excluse. Helen Kaplan, celebru sexolog de la 
Universitatea Cornell din New York, subliniază „o 
contraindicatie pentru terapii sexuale la pacienţii cu 
structură isterică, care erotizează terapia în sine și 
ale cărei indicații senzoriale sau erotice sunt supuse 
unei manipulări facile“. 

Soluţia pragmatică nu este, în consecință, terape- 
utică pentru isteric, deoarece problema nu rezidă în 
real; tocmai că această răsturnare a situaţiei (neutra- 
lizarea piedicii în vederea obținerii unui progres), 
fecundă pentru alte tulburări sexuale, nu este de 
luat în calcul în cazul isteriei, cea care a permis con- 
ceperea sa. 


RELAȚIA MEDIC-BOLNAV 


Dacă teoria uterină a contribuit în mod involun- 
tar la crearea sexologiei, ea a fost, probabil, la fel 
de mult prezentă și în ansamblul lucrărilor pe tema 
relației medic-bolnav. Trebuie că, pe de o parte, vede- 
rea și trăirea violențelor relaţiei cu isterica în femi- 
nitatea sa i-au condus în mod inconștient pe unii 
dintre practicieni spre a introduce sisteme de deco- 
dare și puncte de reper în relația medicală: astfel s-a 
întâmplat cu Michael Balint, Jean-Paul Valabregaÿ{, 


3 M. Balint, Medicul, pacientul său și boala, București, Trei, 2017. 
34 J.-P Valabrega, La Relation thérapeutique malade et médecin, Paris, 
Flammarion, 1962. 

Michel Sapir35. Relaţia medic-bolnav nu este o disci- 
plină în sine, însă reprezintă un domeniu de cerce- 
tare fructuos și interpelat în mod constant, la crearea 
căruia a contribuit și istericul. 


35 M. Sapir, Soignant-soigné, Paris, Payot, 1980. 

CURENTUL CEREBRAL ȘI CURENTUL 
NERVOS 


Încă din Antichitate, sistemul nervos era per- 
ceput ca având un rol dublu: pe de o parte, acela 
de a regla senzațiile și mișcarea (de unde, evi- 
dent, conștiința importanţei sale în orice etiolo- 
gie a tulburărilor motorii și/sau senzoriale) și, pe 
de altă parte, de a controla totalitatea funcțiilor 
organice. Sistemul nervos a dispus mereu de un 
potenţial de a mobiliza imaginarul, fie prin impo- 
sibilitatea sa de a fi reprezentat, în măsura în care 
nu este perceput în globalitatea sa, fie pentru că 
este dificil de înţeles la nivel teoretic, iar acest 
lucru este valabil în orice epocă. Acest context l-a 
transformat, așadar, într-unul dintre protagoniștii 
preferaţi ai cauzalitätii isterice, deoarece „va fi ulti- 
mul refugiu al animismului, fiind singurul capa- 
bil să se pornească, la distanță, pentru a duce către 

extremitätile corpului reprezentärile asa-numitului 
«sensorium commune»12.“ 

Din perspectivă istorică, raporturile dintre iste- 
rie și sistemul nervos sunt extrem de complexe, în 
măsura în care au fost codificate prin două curente 
de sistematizare teoretică: curentul cerebral şi teo- 
ria nervoasă, care se vor transforma, într-o etapă 
ulterioară, în curent convulsiv și curent neurologic 
propriu-zis. 


PRECURSORII 


Istoricii isteriei, precum Etienne Trillat, Jacques 
Corraze, Ilza Veith și, într-o măsură mult mai 
mică, Michel Foucault, cad de acord, în esenţă, 
asupra unui singur punct: primii care au emis ipo- 
teza unei localizări cerebrale a acestei patologii au 
fost Charles Lepois (1563-1633) și Thomas Willis 
(1621-1675). Pentru acești autori, isteria, identifi- 
cată cu convulsia, rezida în creier, iar „spiritele ani- 
male“ circulau prin corp prin intermediul sistemului 
nervos. După Trillat, spiritele animale „ar putea fi 
echivalentul unor fermenti, care ar suferi dilatări 
bruște si ar provoca convulsii“. 

De fapt, teoreticienii secolului al XVII-lea se 
împărțeau în adepți ai ideii de spirite animale și 


Corraze, De l’hystérie aux pathomimies, Paris, Dunod, 1976. 
Zonă ipotetică din creier ce se considera a fi sediul senzatiei si 
locul în care opera sensus communis care, la Aristotel, reprezenta 
facultatea mentală ce preia și integrează informaţia provenită 
de la cele 5 simțuri. (N.red.) 

3 E. Trillat, Histoire de l’hystérie, Paris, Seghers, 1986, p. 63. 

adepți ai conceptului de vapori. În 1689, Lange 
a scris un Tratat despre vapori“, conform căruia 
sămânța, în principal cea feminină, otrăvea sângele 
(ipoteză care fusese deja lansată de Galenus) și putea 
să se transforme în orice moment în vapori isterici, 
care urcau spre creier prin intermediul nervilor, 
dând astfel naștere convulsiilor. Faptul patologic se 
datora, în anumite cazuri, transformării secretiilor 
sexuale organice în vapori asfixianti circulând prin 
SN [sistemul nervos], ceea ce constituia, de aseme- 
nea, o tranziţie între abordarea uterină și aborda- 
rea nervoasă. Aceste maladii nervoase erau maladii 
ale „simpatiei“ (de la grecescul sympathia, însem- 
nând participare la suferința altuia): în această lume 
a rationamentului provenit din gândirea animistă, 
simpatia înseamnă faptul că lucrurile se influențează 
de la distanță, printr-o atracţie secretă: astfel, nervii 
transportă vapori sau spirite animale care se „recu- 
nosc“ între ele și acționează unele asupra celorlalteÿ. 
În secolul al XVIII-lea apare o nouă schimbare: 
ipohondria și isteria se îmbină€. Am citat deja, în 
primul capitol, definiția subtilă a lui Sydenham pri- 
vind isteria „cameleonică“, care avea capacitatea de 
a mima boala, de a o imita în integralitatea sa. Pro- 
cedând astfel, Sydenham expulzează isteria din uter 
și o transformă într-o boală nervoasă, a imitării. 
Odată ajuns în acest punct al rationamentului său, 
nu i-a mai rămas, în mod logic, decât să îi adauge 


4 Lange, Traité des vapeurs, Paris, Denis Nion, 1689. 

Despre magia simpatică, cf. J. G. Frazer, Le Rameau d'or (1890), 

Paris, Laffont, 1981. 

6 A se vedea, pe această temă, M. Foucault, Istoria nebuniei în epoca 
clasică, nebunie și nesäbuintä, București Humanitas, 1996. 

si ipohondria, o altă formă de simulare a bolii. Iată 
deci cum, în mai puţin de un secol, ipohondria a 
devenit pentru bărbaţi ceea ce era isteria pentru 
femei. În secolul al XIX-lea se vor dezgropa lucrările 
lui Friedrich Hoffmann (1660-1742), iar apoi cele 
ale lui William Cullen (1710-1790, „inventatorul“ 
termenului de „nevroză“), pentru a separa cei doi 
termeni din nou’. 

Îl cităm, de dragul amuzamentului, într-un 
capitol care numai de asta nu duce lipsă, pe 
Pierre Pomme (1735-1812) cu al său Tratat despre 
afecțiunile provocate de vapori la cele două sexes, a 
cărui unică originalitate consta în a-și imagina că 
afecțiunile provocate de vapori erau cauzate de des- 
hidratarea nervilor prin evaporarea fluidului lubri- 
fiant (vine iar vorba despre corpul femeii care se 
usucă, se veștejește, însă după moda fiecărei epoci 
în parte). Acesta propunea ca variantă terapeutică 
hidroterapia sub toate formele sale, aceasta fiind 
probabil precursoarea thalassoterapiei moderne! 


CURENTUL CONVULSIV 


În 1820, Etienne Jean Georget a reafirmat că 
sediul isteriei se afla exclusiv în creier, deși mani- 
festările sale mobilizau întreg corpul“: „S-a spus 


7 Cu privire la lucrările lui Cullen et Hoffman, a se consulta 
E. Trillat, Histoire de l’hystérie, op. cit. 

8 P. Pomme, Traité des affections vaporeuses des deux sexes, Lyon, 
Duplain, 1765. 

9 E.J. Georget, De la folie. Considérations sur cette maladie, Paris, 


Baillière, 1820, p. 128. 


că majoritatea femeilor neînfrânate erau isterice: 
autorii care au lansat această opinie au confundat 
isteria cu nimfomania sau cu furia uterină. Prima 
este o afecțiune convulsivă, în cazul căreia prin- 
cipale fenomene au loc în regiunea epigastrică, 

în piept și în zona anterioară a colului. Aceasta 

nu devine mai generalizată decât în al treilea sta- 
diu; bolnavele nu sunt mai preocupate de plăce- 
rile amoroase decât de alte stări ale vieţii, spiritul 
lor este nevătămat. Din contră, cea de-a doua con- 
stă dintr-o exaltare a dorințelor veneriene, fiind 
însoţită de o iritaţie specifică a organelor genitale: 
rațiunea, în acest caz, este arareori intactă; pasiu- 
nea dominantă dirijează toate acţiunile, dementa a 
dispărut etc.; însă nu există niciodată mișcări con- 
vulsive bine marcate“. 

Fiecare văzând lucrurile în felul său, iată aici o 
nouă entitate autonomă creată de Georget, „furia 
uterină! sau nimfomania“, riguros sectionatà 
de isterie. Diferenţa esenţială are ca obiect, dacă 
putem spune așa, epicentrul convulsiilor: isteria lui 
Georget înnobilându-se prin originile sale encefa- 
lice, regăsim o deplasare de sus în jos; convulsiile 
acționând la nivelul stomacului, pieptului și gâtului 
(apare iar același nod în gât care fusese deja descris 
de antici), înainte de a se generaliza, în timp ce în 
cazul nimfomaniei apare deplasarea obișnuită din 
jos în sus, remarcându-se mai întâi iritatia orga- 
nelor genitale, care va contamina restul corpului. 
Isterica nefiind nici nebună, nici „neînfrânată“ 


1? Să ne reamintim că expresia „furie a uterului“ îi aparține lui Pinel 
și că, după acesta, în ea consta însâși esenţa isteriei. 


HB CE ESTE ISTERIA? 


(simptomele psihologice nefiind considerate decât 
ca o complicatie fără valoare intrinsecă), ea nu este 
atrasă spre plăcerea amoroasă. Această judecată de 
valoare asupra sexualității isteriei, pusă în para- 
lel cu descrierea furiei uterine, subliniind exaltarea 
dorințelor venerienel!, asimilează pur și simplu pul- 
siunea sexuală unei tendinţe morbide și mortale, 
care marchează trupul cu semnele sale rușinoase. Să 
facem de pe acum observația că această urmă vizi- 
bilă a nebuniei morale și a pierderii sensului valori- 
lor umaniste în furia uterină va fi postulatul de bază 
de la care se va construi teoria degenerescentei. 
Georget va stabili un precedent împărțind bolile 
nervoase sau nevrozele în două clase: prima inclu- 
zând nebunia și ipohondria, cea de-a doua fiind 
un veritabil sac fără fund pentru diferite forme 
de afecţiuni convulsive: „isteria, epilepsia, dansul 
sfântului Vitus12, catalepsie, astm convulsiv, tuse 
convulsivăl3“. Acest ciudat amalgam avea la bază o 
singură trăsătură comună, convulsia, deși la vremea 


11 Venerian, veneric = care are legătură cu Venus, Zeița Dragostei. 

12 Afectiune cunoscută sub denumirile de: febra dansului, ciuma 
dansului, choreomanie (de la grecescul „choros“, care înseamnă 
dans și „manie“ — nebunie) sau coreea lui Sydenham. La doar 
câteva decenii de la ciuma neagră, Europa era cuprinsă de o nouă 
„epidemie“, pe cât de neobișnuită, pe atât de misterioasă. A fost 
un fenomen social sau mai degrabă o epidemie, ori o boală 
(experții nu sunt convinși cum să o catalogheze), care a cuprins 
tot vestul bătrânului continent între secolele al XIV-lea și al 
XVII-lea. Isteria care a cuprins această parte a lumii este extrem 
de bizară și foarte putin înțeleasă. Persoanele afectate de această 
„ciumă“ dansau isteric pe străzi timp de ore, sau chiar zile, până 
când se prăbușeau din cauza epuizării sau mureau din cauza 
accidentelor vasculare cerebrale. (N.tr.) 

13 E.J. Georget, De la folie, op. cit. 

respectivă, ar fi trebuit să fie suficient de evident cli- 
nic faptul că existau puţine raporturi între aceste 
boli: această demonstraţie evidenţiază cu toate 
acestea fantasma omniprezentei isteriei care va 
avea, în secolul următor, o importantă descendență 
științifică. 


DIGRESIUNE PRIN EPILEPSIE 
ȘI ISTERO-EPILEPSIE 


Dintotdeauna, asemănarea dintre epilepsie și 
isterie a frapat medicii. Hipocrate făcea diferența 
dintre „boala sacră“ (boala lui Hercule, un semizeu, 
de unde și considerarea acesteia drept sacră) și 
„sufocarea matricei“, boală a femeii, cu conotaţie 
cotidiană și trivială. Cu toate acestea, nu făcea din 
această diferență un sistem de valori: epilepsia 
ținând de creier era o boală mentală, în timp ce iste- 
ria, fiind uterină, se înscria în rândul bolilor orga- 
nice. Diferentierea boală fizică — boală mentală se 
impune de o manieră exemplară, prin intermediul 
epilepsiei, isteriei și ipohondriei. 

Asemănarea fenomenologică evidentă dintre con- 
vulsiile epileptice și cele isterice va antrena, prin 
intermediul unei logici deductive, dar științific 
regresive, apariţia în anul 1865 a diagnosticului de 
istero-epilepsie. Moreau de la Tours (tatăl!) este cel 
care a creat o veritabilă scală graduală între isterie 


14 Moreau de Tours, tatăl, 1804-1884. Moreau de Tours, fiul, 
1844-1908. 

si epilepsie, trecând succesiv prin isteria convul- 
sivă si prin istero-epilepsie!”, la Salpêtrière, unde 
practica medicina împreună cu colegul său Charcot. 
În acord cu Charcot, s-a realizat înclinarea entității 
înspre neurologie, având în vedere că Charcot era 
susținătorul de neclintit al unei etiologii organice a 
isteriei, făcând din orice simulare ceva de neconce- 
put, dacă nu chiar ceva imposibil. 

Désiré-Magloire Bourneville, asistent „neoficial“ al 
lui Charcot între anii 1871-1879, a profitat de această 
breșă și, lucrând la Bicâtre într-o secție pentru copii 
cu retard mental și epileptici, a adăugat la pedopsi- 
hiatria aflată atunci la începuturile sale, poziţii teo- 
retice din psihiatria adulților!®. În orice caz, teoria 
continua să se instituie!”. Cu toate acestea, Maestrul 
a condamnat, după multiple transformări, himera, 
această istero-epilepsie pe care el însuși o crease, 
ideea murind de o manieră care ar fi putut fi con- 
siderată drept definitivă în cadrul prelegerii sale 
susținute în timpul lectiei de marți, 18 martie 1889. 


NEOCURENTUL CONVULSIV 


Cu toate acestea, începând din anul 1968, data 
separării neurologiei și psihiatriei, de fiecare dată 


5 J, Moreau de Tours, De la folie hystérique et de quelques 
phénomènes nerveux propres à l’hystérie convulsive, à l'hystéro-épi- 
lepsie et à l’épilepsie, Paris, Baïlière, 1869. 

6 D. M. Bourneville et al., „Recherches cliniques et thérapeutiques 
sur l’épilepsie, l’hystérie, et l’idiotie“, Le progrès medical, 1884. 

17 P. Richer, Études cliniques sur l’hystéro-épilepsie, ou grande hystérie, 
Delahaye et Lecrosnier, 1881. 

61 


când este abordată chestiunea epilepsiei la copii, 

se ridica problema diminuării dozelor de anticon- 
vulsive la acei pacienți care urmează și un program 
de psihoterapie. Unii pedopsihiatri afirmă că, după 
toate indiciile, crizele se declanșează pe un fond tea- 
tralizat și că intensitatea acestora este influențată de 
relația cu părinții și de transfer: nu este oare aceasta 
o manieră de a regăsi istero-epilepsia? 

Această renaștere este și mai evidentă în cazul 
filiatiei convulsive pure, cum ar fi spasmul hohotu- 
lui de plâns: această descărcare, însoțită sau nu de 
pierderea cunoștinței, este atașată analogic isteriei 
la copil, atunci când nu există crize comitiale asoci- 
atel8: „forma virilă și forma femeiască a spasmului 
hohotului de plâns trezesc ecouri familiare. Acestea 
se conformează unei legi putin cunoscute, care face 
ca expresia simptomatică să ia când o formă activă, 
motrice, când o formă pasivă, hipotonică, senzori- 
ală!“. Mediul familial se gândește la o origine cere- 
brală și, confirmând în mod inconștient acest fapt, 
medicii prescriu medicamente anticonvulsive, cre- 
ând ipso facto un domeniu comun pentru hiperexci- 
tabilitatea nervoasă și/sau psihică și criza cerebrală 
comitialà. 

Ca un ultim resort, istero-epilepsia pare să fi dat 
naștere, în principal în Franța, la doi avortoni la 
care s-a făcut deja referire, tetania și spasmofilia. În 
aceste trei diagnostice se regăsește un mod compa- 
rabil de gândire științifică: 


18 H. Beauchesne, L'Epileptique, Paris, Dunod, 1980; L. Kreisler, 
M. Fain, M. Soulé, L'Enfant et son corps, Paris, PUF, 1981. 
19 M. Fain, în ibid., p. 209. 

- mai întâi, afirmarea unei baze organice incontes- 
tabile pentru unii, subiect de dezbatere pentru 
alţii: epilepsia în cazul istero-epilepsiei, tulbură- 
rile metabolismului calciului și magneziului în 
cazul tetaniei și spasmofiliei; 

= apoi, modularea acestei baze organice de către 
personalitatea isterică a subiectului; 

— totul creând o afecţiune autonomă scindată de 
isterie. De fapt, această dilemă este legată de pri- 
oritatea, acordată sau nu, etiologiei: ea constă 
în a cerceta în corp sau în psihic, este vorba oare 
de tulburări metabolice sau de tulburări psihice? 
Manifestarea clinică fenomenologică a convul- 
siilor este oare aceea care creează câmpul psiho- 
patologic, ori acesta nu este circumscris decât de 
molecule chimice detectabile cu dificultate sau 
de ioni electrici nu mai putin misteriosi? Nu este 
vorba aici de cazuistică, deoarece de acest postu- 
lat va depinde stabilirea unui protocol terapeutic: 
modificarea terenului biologic prin aport medica- 
mentos sau terapie psihologică. 


Corvisart este cel care a propus, în teza sa din anul 
1853, termenul de tetanie, cu următoarea definiţie: 
„criză de acrocontracturi20 cu declanșare provocată 
sau spontană.“ Ulterior, urma să se înțeleagă că 
putea fi simptomatică pentru oricare dintre ionii 
care participă la excitabilitatea nervoasă... Atunci 
când anomalia caracteristică este reprezentată de 
descoperirea de multipleti repetitivi ai activităţii mio- 
electrice, [...] pare legitimă utilizarea unui termen 


20 Contractia articulaţiilor de la mâini sau de la picioare (N.tr.) 

mai vag, dar încă semnificativ [...] spasmofilia [...]. 
Personalitatea suferindului de spasmofilie relevă că 
forma generală a profilelor este aproape identică celei 
a istericilor, însă cu devieri minore. Pacientul spas- 
mofilic este mărul discordiei pentru terapeuti [...]. 
Dacă rezultatele chimice sunt satisfăcătoare, deficitul 
metabolic pare constituțional și va trebui compensat 
aproape la nesfârșit?l. 


Paradoxul acestei afecțiuni, necunoscute în majo- 
ritatea celorlalte țări și, mai mult, depășit chiar în 
zilele noastre, conform unora, este acela că s-a com- 
plicat în urma unor „descoperiri“ în același timp 
biologice și/sau electromiografice, ceea ce a condus 
spre crearea unei a doua entităţi, spasmofilia, având 
la bază, pare-se, un alt tip de deficit ionic. 

Ezitarea apare evident la nivelul terapeutului: 
bolnavului trebuie oare să i se administreze de o 
manieră constantă magneziu și calciu? Este oare 
această afecțiune cronică, cum este, de pildă, cazul 
diabetului insulino-dependent? Pentru a justifica 
o poziţie sau alta există studii epidemiologice refe- 
ritoare la carentele de magneziu și de calciu? Oare 
toate persoanele care suferă de astfel de carente pre- 
zintă o simptomatologie convulsivă? Indiferent dacă 
acesta este sau nu cazul (fiind o abordare destul de 
generală să se admită că această ipoteză este nega- 
tivă), de ce psihiatrii evocă, în urma acestor consta- 
tări biologice, existența unui „profil isteric“? 

Ce altceva rezolvă o astfel de entitate clinică, 
dacă nu neutralizarea angoasei medicale în fața 


21 G. Ferrey, Spasmophilie, EMC psychiatrie 10, 1977, 37670 A 75. 

neputintei terapeutice, prin punerea în act într-un 
mod cât mai delicat posibil și, în afară de asta, prin 
renarcisizarea bolnavului printr-un diagnostic 
suportabil pentru eul acestuia? Prescrierea de calciu 
și magneziu înseamnă, în cele din urmă, a acţiona, 
a refuza cantonarea în imobilitatea castrantă care 

se recomandă încă din facultate în relaţia cu isteri- 
cii. Înseamnă a așeza între bolnav și sine un obiect 
tranzactional, fie el pharmakon sau placebo, vizi- 

bil, manevrabil, îngurgitabil. În acest fel, cavitatea 
bucală, spaţiu al durerii, se reconvertește în spațiu 
îngrijit, plin de medicamente, caz în care suferința 
psihică nu mai este numită altfel decât carentà de cal- 
ciu sau lipsă de magneziu. Afectul, cerința de dra- 
goste si de blândete sunt transformate în mod subtil 
și, probabil, pozitiv, prin aport suplimentar de mag- 
neziu și de calciu. În afară de asta, ca un alt benefi- 
ciu secundar incontestabil pentru medic, acest caz 
se înscrie în sfera relațională banală și liniștitoare 
medic-bolnav, și nicidecum în zona de agresiune 
reciprocă prin care se caracterizează în mod normal 
întâlnirea dintre isteric și doctor. 

Isteria se situa mereu la limita cunoașterii știin- 
tifice, biologice acum câţiva ani, la momentul actual 
ea luând forma profunzimilor anatomice, de unde 
și utilizarea sistematică a dispozitivelor de sca- 
nare (în special în cazul anumitor migrene rebele). 
În această afecţiune, înțelegerea inconștientă din- 
tre medic și bolnav este aceea că logica clinică nu 
trebuie să enumere decât semnele invizibile, nu 
și cele reperabile „de manieră vulgară“. Au intrat, 
așadar, în horă și alte examene paraclinice, însă, 
dacă în cazul ipohondriei, cuvântul potrivit nu este 

niciodatä suprapus peste lucrul potrivit, în cazul 
istericului, interventia medicalä, amicalä sau profe- 
sională este cea care nu este niciodată adecvată. 


CHARCOT: BOALA CA O OPERĂ DE ARTĂ 


Orice lucrare pe tema isteriei, fie că este scrisă în 
Franța sau în orice alt loc din lume, îi datorează un 
loc privilegiat lui J.-M. Charcot, care a fost unul din- 
tre „părinţii“ isteriei moderne, deși, în mod parado- 
xal, unii ar putea afirma, lăsând la o parte artificiile 
modei patologice specifice fiecărei epoci, că „nu au 
asistat vreodată la o criză conform celor descrise de 
Charcot.“ Se repetă același fenomen: fiecărei epoci îi 
corespunde propria isterie. 

Născut la Paris în anul 1825, medic rezident în 
cadrul spitalelor pariziene din anul 1848, medic pri- 
mar din anul 1860, devine în 1862 şef de secție în 
cadrul ospiciului de la Salpêtrière, unde își făcuse 
rezidentiatul și unde urma să își desfășoare în conti- 
nuare întreaga carieră. Până la desemnarea sa ca șef de 
secție în cadrul ospiciului, Charcot fusese un eminent 
neurolog recunoscut la nivel internațional, în special 
pentru lucrările sale pe tema sclerozei multiple, artro- 
patiilor tabetice, sclerozei laterale amiotrofice (cunos- 
cute și sub denumirea de boala lui Charcot) etc. 

Așa-zisa „întâlnire“ dintre Charcot și isterie a avut 
loc la întâmplare, în contextul unei mutări: în urma 
evacuării unei clădiri, din motive de uzură extremă, 
administraţia spitalului a luat hotărârea de a încerca 
să mențină o oarecare ordine, separând nebunii de 
epileptici și de isterici, punându-i laolaltă pe aceștia 

din urmä, din considerente de asemänare a simpto- 
matologiei (convulsie, atac, criză), sub denumirea 
de „secția epilepticilor simpli“, epilepsia „simplă“ 
însemnând o epilepsie idiopatică, neprezentând 
leziuni veritabile2?. 

Nefericită greșeală, deoarece tinerele isterice 
deveniră astfel martorele zilnice ale crizelor de epi- 
lepsie prin care treceau prietenele lor de suferință: 
de aici până la imitarea acestora nu mai exista decât 
un pas, pas care a fost evident făcut, fără ca eminen- 
tul neurolog să fi considerat acest lucru ca repre- 
zentând ceva esenţial, în măsura în care el consulta 
fiecare bolnav separat și nu era, așadar, conștient 
că exista un fenomen de grup, similar, de exemplu, 
suicidului la locul de muncă din zilele noastre. Prin- 
tre altele, cele două maladii s-au amestecat până la 
punctul în care au ajuns să devină una singură, și 
din cauza acestei promiscuitäti contestabile. 

Încă de la început, Charcot va aborda patologia 
isterică din perspectiva unui neurolog, dar și din 
cea a unui clinician, nu fără a face, înainte de toate, 
o trecere obligatorie prin teoria uterină — sau mai 
bine spus ovariană sau „ovarică“, conform proprii- 
lor sale terminologii anatomo-patologice. De fapt, 
Charcot sublinia în acest context, folosind termino- 
logia proprie epocii sale, faptul că orice clinician al 
isteriei este mai întâi frapat de violența reprimării și 
refulării dorinței sexuale (traducere a exact aceleiași 
constatări în terminologia noastră actuală): expresia 
sa rămasă celebră, „mereu e vorba de chestia geni- 
tală“, marcându-l, de altfel, si pe Freud cu ocazia 


22 L. Delasiauve, Traité de l’épilepsie, Paris, Masson, 1854. 

stagiului petrecut pe lângă acesta. Charcot experi- 
menta la vremea respectivă un tratament local, com- 
presorul de ovare23, al cărui rol consta din a evita 
atacul printr-o compresiune mai mult sau mai putin 
intensă a organelor. 

În această primă perioadă, Charcot a încercat să 
descrie simptomele permanente cunoscute drept 
„specifice isteriei locale“: regăsim aici semnele cla- 
sice — hemianestezia, ca trasată după un model, 
anestezia (lipsa sensibilităţii la înțepături), a cărei 
importanţă istorică în special în perioada vânătorii 
de vrăjitoare o vom vedea ulterior, tulburările sen- 
zoriale: orbire, surditate, mutism, anosmie?4, age- 
uzie?. În fapt, aceste tulburări, deși se asemănau 
mult cu cele din neurologie, erau radical diferite, 
din perspectiva faptului că erau reversibile: eroa- 
rea lui Charcot a constat din a crea, încă de la înce- 
put, o nosografie psihiatrică pe baze preluate din 
neurologie. 

Sinteza ansamblului de date colectate ajunge să 
descrie o criză convulsivă care va deveni, începând 
din anul 1870, adică în toiul războiului?€, atunci 
când până și firile cele mai puternice sunt afectate, 
fragilizate, „marele atac isteric“, model în același 


23 Un soi de clește prevăzut cuun dispozitiv de înșurubare plasat 
pe abdomenul femeii, care era strâns pe măsură ce convulsiile 
începeau să se intensifice. Acestui dispozitiv i s-a adăugat apoi 
și un compresor de testicule pentru bărbați, însă în cazul lor, 
dispozitivul a fost folosit extrem de rar. 

Pierderea totală sau reducerea semnificativă a simțului olfactiv. 
(N. tr.) 

Pierderea simțului gustativ. (N.tr.) 

Războiul franco-prusac, desfășurat între 19 iulie 1870 și 10 mai 
1871. (N.red.) 

24 


25 
26 


timp contestat, dar rămas în mintea practicienilor. 
În funcţie de gradele de precizie neurologică sau 
psihologică, se disting patru, cinci sau șase faze: 


1) Aura reprezentată, spre exemplu, de durerea 
ovariană sau de câteva alte semne, mereu identice, 
de început de criză. 

2) Faza epiletică sau epileptoidă se subdivide în: 
— O fază tonică, cu mișcări care se soldează cu o 

tetanizare musculară; 

— O fază clonică, cu mișcări generalizate, care sur- 
prinde bolnavul exact în poziţia în care a rămas la 
finalul fazei tonice; 

— O fază de rezoluţie musculară, cu mușchii 
relaxaţi și un somn întrerupt din când în când de 
convulsii. 

3) O perioadă „claunescă“, „de măscărici“, subdi- 
vizată în două faze: 

— Faza contorsionărilor sau a atitudinilor ilogice, 
urmată de: 

— Faza mișcărilor largi, repetate de cincisprezece 
sau douăzeci de ori, mimând sentimente și pasi- 
uni intense. Această perioadă, în același timp 
plastică și pasională, este cea care a fost cel mai 
des reprezentată de excelentul desenator care era 
Charcot însuși, precum și de Paul Richter (1849- 
1933), rezident strălucit și artist în același timp. 
De asemenea, aceasta a fost și fotografiată foarte 
des, în special de către Albert Londe (1858-1917), 
fotograful oficial al Salpêtrière, precum și de 
către Regnard, unul dintre medicii echipei?7. 


27 Reproduceri ale acestor desene și fotografii se regăsesc în nume- 
roase lucrări și cataloage, printre care cel al expoziției de la 

Această fază poate fi însoţită de: 

4) Halucinatii; 

5) Tulburări de mișcare, cauzate de persistenta 
contracturii generale sau parțiale, precum și de 
atitudinile bizare. De asemenea, ea poate, dimpo- 
trivă, să înlăture simptomele pe care bolnavul le 
prezentase înainte de atac: aici se încadrează toate 
interpretările așa-zis „miraculoase“ (aici s-ar înca- 
dra convulsionarele de la Saint-Medard, stigmatele 
care apar sau dispar, unele dintre miracolele de la 
Lourdes, ca să amintim doar câteva dintre ele). 

6) Perioada finală: este vorba despre faza rezo- 
lutivă, marcată de hohote de plâns, plânsete și râs 
prostești, fără motiv. 

Această nosologie, de o precizie complet core- 
grafică, a fost numită de numeroșii adversari ai 
autorului său drept „charcotită“. Charcot efec- 
tua o punere în scenă în cazul istericilor, consi- 
derând, mai mult sau mai putin conștient, boala 
drept operă de artă, după modelul colegilor săi der- 
matologi de la spitalul Saint-Louis; în acest sens, 
s-a implicat în mod oficial în cercetarea împleti- 
rii dintre artă și psihopatologie și a publicat în 
anul 1887, în colaborare cu Richer, Demoniacele în 
artă, lucrare în care diavolii reprezentau perverti- 
rea sufletului. Un alt exemplu al pretiozitätii artis- 
tice și literare a acestui tip de cercetare: Duchenne 
de Boulogne, medic tot la Salpêtrière se lansase, 


capela spitalului Salpétrière (2-18 iunie 1982), „Charcot și iste- 
ria în secolul al XIX-lea“. Cu toate acestea, lucrarea cea mai bună, 
după părerea noastră, este cea a lui Georges Didi-Huberman, 
Invention de l'hystérie, Charcot et l’inconographie de la Salpêtrière, 
Paris, Macula, 1982. 

la rândul său, „în căutarea unei ortografii a cor- 
pului, încercând să stabilească o gramatică a 


mușchilor?8*. 


Pentru a verifica aceste teorii, Charcot pusese la 
punct o metodă anatomo-clinică bazându-se în prin- 
cipal pe comparare și pe căutarea diferențelor, spre 
exemplu între o convulsie epileptică și o convulsie 
isterică: în acest scop, proceda nu doar la exami- 
nări clinice aprofundate, dar și la autopsii (pe care 
le numea, cu rigurozitate etimologică, necropsii). 
Ani întregi, de două ori pe săptămână, obișnuia 
să își termine ziua de lucru în sort și papuci, pen- 
tru a expune ceea ce el numea leziuni dinamice sau 
funcționale (spre deosebire de leziunile de focar 
caracteristice în neurologie). În perioada 1880- 
1890, Charcot scrie: „Pe scurt, aceste neputinte 
motrice (paraliziile), dezvoltate ca urmare a unei 
tulburări psihice, sunt, obiectiv vorbind, la fel de 
reale precum cele care depind de leziunea organică, 
ba chiar se aseamănă cu acestea, și veți ajunge în 
curând să constatati acest lucru, printr-un număr 
mare de caracteristici clinice comune, care complică 
mult diagnosticarea. [...] Fără îndoială, în acest 
caz este prezentă o leziune a centrilor nervoși, însă 
unde își are ea sediul și care este natura acesteia? 
Aceasta trebuie plasată, cred, în scoarța cerebrală 
a emisferei cerebrale de pe latura opusă paraliziei 
și, mai exact, din zona motrice a brațului... însă, cu 


28 Legat de acest subiect, a se consulta catalogul expoziţiei fotogra- 
fice À corps et à raison de Monique Sicard, Robert Pujade et 
Daniel Wallach, expozitie care a avut loc la Hôtel de Sully, Paris, 
Édition Marval, Ministère de la Culture, 1995. 


sigurantä, nu este vorba despre o leziune de focar, 
organică, distructivă, așa cum se presupune în diver- 
sele ipoteze pe care tocmai le-am trecut în revistă. În 
acest caz, nu poate să fie vorba decât despre una din- 
tre acele leziuni care scapă mijloacelor noastre de 
investigație anatomică și pe care, în lipsa unui ter- 
men mai potrivit, am convenit să le numim leziuni 
dinamice, respectiv functionale2°*. 

Din punctul de vedere al lui Charcot, era vorba 
despre a marca diferenţa dintre o leziune veritabilă 
a sistemului nervos, de genul celor care pot fi întâl- 
nite, spre exemplu, în cazul paraliziilor organice, 
si „leziunile dinamice sau funcţionale“ ale cortexu- 
lui, a căror existență o postula, tot într-un parale- 
lism strict cu neurologia. Cu alte cuvinte, totul este 
organic, totul este lezional (metoda anatomo-cli- 
nică), însă există leziuni vizibile la autopsie, iar 
altele invizibile, care sunt totuși reale, deoarece 
„nu sunt simulabile“: această aporie30se bazează pe 
constatarea că organicitatea nedemonstrabilă are o 
existență obiectivă prin faptul că niciun artificiu nu 
o poate simula: în mod logic, deci, paraliziile care 
decurg din aceasta sunt organice, însă nu pot fi cali- 
ficate drept isterice decât prin ochiul unui profesi- 
onist; s-a comentat mult (mai ales la Nancy*!, unde 
anumiţi dușmani îinversunati ai lui Charcot tratau 
totul drept simulare), cu privire la aceste leziuni 
dinamice si la existența lor, în același timp organică 


29 J.-M. Charcot, Œuvres complètes, vol. III, Paris, Delahaye, 1880- 
1890, pp. 320-321. 

30 Dificultate de ordin raţional greu sau imposibil de rezolvat. 

31 Referitor la Şcoala de la Nancy, a se consulta capitolul IV, primul 
paragraf. 

și imposibil de demonstrat; nu putem oare să ne 
imaginăm o ipoteză modernă pornind de la această 
intuiție a lui Charcot? Oare nu a avut acesta presen- 
timentul existenţei și rolului neurotransmitätorilor, 
simultan agenţi de transmitere a unor anumite feno- 
mene neurologice și evident invizibili la autopsie? 

Momentul în care Charcot a făcut dovadă de ceea 
ce elevul său Pierre Marie numea, în cadrul elogiului 
său funerar, ,0 ușoară scăpare“, a fost acela în care 
i-a deschis larg ușile practicii sale lui Jean-Marie 
Burq (1822-1884). Acest medic se ocupa de acțiunea 
metalelor asupra pielii, terapie cunoscută sub denu- 
mirea de metaloterapie. Charcot, iniţial sceptic, apoi 
convins, a supus în fiecare săptămână metalotera- 
piei bolnavi care sufereau de tulburări senzoriale, de 
contracturi sau de paralizii, prin aplicări în diferite 
părţi ale corpului. De la aplicarea de metale, s-a tre- 
cut rapid la aplicarea curentului electric, despre care 
se presupunea că era responsabil pentru efectul pro- 
dus de metale și exit Burq. 

A început astfel o nouă etapă, sub egida metodei 
experimentale a lui Claude Bernard: de la electrici- 
tate s-a trecut la magnetism (acţiunea magnetilor), 
apoi la hipnoză, în cadrul unei reîntoarceri la 
Messmer (1734-1815) si la faimosul său ciubăr“?. 


32 Franz Anton Messmer (1734-1815), medic austriac, considerat 
magician și teoretician în același timp. El a elaborat teza 
așa-numitului „magnetism animal“. Messmer susținea că feno- 
menul hipnotic este produs de „magnetismul animal“, definit ca 
o proprietate a corpului animal care-l face sensibil la gravitația 
universală. Magnetismul era în mare vogă. Într-un mediu teatral, 
cu pacientul scufundat într-un butoi cu apă, înconjurat de 
magneti și sârme care aveau menirea să evidentieze procesul, 
terapeutul realiza pase și atingeri cu ajutorul unei baghete 

Punerea în practică a fenomenelor hipnotice avea 
drept scop dezvăluirea, fără știrea bolnavului cufun- 
dat într-un somn artificial sau în catalepsie, natura 
profundă a isteriei. Această teorie pornea de la pos- 
tulatul conform căruia isteria experimentală copiază 
isteria naturală, chiar și în condiţiile în care aceasta 
nu poate apărea decât pe un teren feminin, „sub 
influența diatezei isterice“; cu alte cuvinte, o isterie 
naturală sub hipnoză produce o isterie experimen- 
tală care permite abordarea experimentală a pro- 
blemei; eșecul se află la capătul acestui raționament 
absurd și va răbufni cu zece ani mai târziu, sub ata- 
cul Şcolii de la Nancy. 

Cu toate acestea, hipnoza și-a dobândit sau și-a 
redobândit cu această ocazie titlul de nobleţe. Încă 
o dată, isteria a permis apariția unei tehnici com- 
plet diferite care, după perioade de cădere și de 
revenire, şi-a recăpătat în zilele de azi forța și vigoa- 
rea sub îndrumarea lui Erikson. În cazul isteriei, 
nimic nu se pierde, nimic nu se creează, totul se 
transformă. 


pentru a debloca magnetismul, descris ca un fel de fluid care cur- 
gea din corpul terapeutului în cel al pacientului. Provocată de 
succesul metodei, o Comisie a Academiei de Ştiinţe Franceze a 
cercetat fenomenul și a demonstrat că magnetismul fără 
imaginaţie și sugestii nu are efect. Deși teoria a fost discreditată, 
nefiind fondată și verificabilă științific, realitatea este că mulți 
pacienţi ai epocii s-au vindecat prin metoda lui Messmer. Con- 
statare care a demonstrat că, deși teoria nu era validă, fenomenul 
(numit astăzi sugestie hipnotică) există cu adevărat. (N.tr.) 

ISTERIE SI BOLINERVOASE 


Modelul bolii mentale organice caracteristic 
secolului al XIX-lea îl constituie paralizia generală 
descrisă de Bayle în anul 1822, a cărei origine sifili- 
tică nu va fi demonstrată decât cu patruzeci de ani 
mai târziu, ceea ce se va solda cu evidente repercusi- 
uni teoretice: sub această egidă a fost sudată până în 
anul 1968 legătura dintre neurologie și psihiatrie. 

În măsura în care isteria era la vremea respec- 
tivă și o boală nervoasă, se puteau căuta puncte 
comune cu paralizia generală în vederea constitui- 
rii unui corpus de cunoștințe neurologice, demers 
la care se angajară Charcot și studenţii săi33. Era 
evident și se observase deja la Georget că, sexualita- 
tea fiind impedimentul celor două afecțiuni, urma 
cu siguranţă să apară o judecată morală cu valoarea 
diagnostică, evaluarea etică fiind în acest caz parte 
integrantă a diagnosticului psihiatric. Situaţia era 
așadar pregătită pentru intrarea în scenă a concep- 
tului de degenerescenţă creat de Bénédict-Augustin 
Morel (1809-1873) în jurul anilor 1840, care urma 
să dea un nou avânt cercetărilor despre isterie, în 
special după reluarea acesteia de către Valentin 
Magnan (1835-1916). 

Conotatiile degenerescentei depășeau cu mult 
limitele neurologiei, mergând spre ereditate, spre 
morală, spre „devierea bolnavă a speciei“. În clasi- 
ficarea sa cu privire la bolile mentale, începând din 


33 O. Charrière, Considerations sur les rapports de l’hystérie et de la 
paralysie générale, Paris, A. Parent impr., 1882 (teză de doctorat); 
A. Rouffilange, Contribution à l'étude des associations du Tabès et 
de l’hystérie, Paris, Steinheil édit., 1893 (teză de doctorat). 

anul 1881, Magnan izolează în categoria psihozelor 
„nebunia degeneratilor“, apanaj al ,degeneratilor 
ereditari“, care include, pe lângă idioţi și imbe- 

cili, ,degeneratii superiori“, cu ale lor „delires 
d'emblée“, primă denumire a bufeului delirant?4. 
Degenerescenta servea oricărui scop, explica totul, 
în măsura în care etiologia sa era ereditară (o eredi- 
tate care avea tocmai avantajul de a se modifica)35, 
morală, intelectuală și psihiatrică, înainte de a cul- 
mina în anii 1930, prin a deveni și rasială. Cu toate 
acestea, în cazul lui Charcot și al școlii sale, ea venea 
exact la momentul oportun, și fu folosită în esență 
cu scopul de a „purifica“ semiologia isteriei: tot ceea 
ce nu reprezenta un semn organic clasic ținea de 
degenerescenţă. „Singurii care simulează cu adevă- 
rat sunt degeneratii", afirma Charcot, contrazicând 
școala de la Nancy și acuzaţiile interminabile ale 
acesteia. De fapt, el nu negase niciodată faptul că un 
simptom putea să fie exagerat, însă era de părere că 
era de datoria clinicianului să facă deosebirea din- 
tre un simptom organic autentic și simularea aces- 
tuia. Introducerea conceptului de degenerescentä 

a marcat un punct important împotriva școlii de la 
Nancy, iar cei de la Salpêtrière au reafirmat că iste- 
ricul „normal“, spre deosebire de cel degenerat, 

era afectat de una sau mai multe leziuni dinamice. 
În consecință, Henri Colin, elev de-al lui Charcot, 

va sprijini chiar această demonstraţie, subliniind 


34 Conform articolului intitulat „Magnan“, din J. Postel, C. Quétel, 
Nouvelle histoire de la psychiatrie, Toulouse, Privat, 1983, p. 672. 

35 Ereditatea se modifică în mod spontan atunci când biologia 
impune acest lucru. Regăsim aici transmiterea ereditară a carac- 
terelor dobândite. 

faptul că, în lipsa unei simptomatologii organice, 
„nevroza pierde orice legătură cu o morbiditate 
efectivă36*, 

Conceptul de degenerescentä va urma o evoluţie 
oficială și oficioasă: această noțiune, deși nu mai 
este recunoscută oficial în zilele noastre, rămâne 
totuși prezentă în minte, îndeosebi în cazurile de 
consangvinitate și de afecțiuni ale unor pacienți din 
medii extrem de defavorizate, cum ar fi țările din 
lumea a patra. Psihanaliza îl ignoră cu desăvârșire, 
deși Freud, în perioada de început a cercetări- 
lor sale, l-a folosit cu mai multe ocazii, în cazul 
pacienţilor care îi puneau probleme, evident isterici 
în esenţă, în special în „Dora. Fragment de analiză a 
unui caz de isterie“* si în Studii despre isterie. 

Singura reluare dialectică a conceptului de iste- 
rie cu o recurenţă explicativă va reapărea sub egida 
neurologiei. Aceasta va trece printr-un nou ocol 
istoric, deoarece această construcţie s-a întins pe 
perioada mai multor ani și este creația mai multor 


36 H. Colin, Essai sur l’état mental des hystériques, prefață de Charcot, 
Paris, J. Rueff édit., 1890. Tot legat de acest subiect, a se consulta 
și următoarele: M. Tabaraud, Des rapports de la dégénérescence 
mentale et de l’hystérie, Ollier-Henry ipr., 1888 (teză de doctorat); 
J. Roubinovitch Hystérie mâle et dégénérescence, Paris, Rueff édit., 
1890; T. Buzzard „On the simulation of hysteria by organic 
disease of the nervous system“, Brain, 1890, t. XIII; L. Chabbert 
„Deux cas de bégaiement hystérique chez des dégénéres“, 
Le Progrès médical, L.Battaille édit., 1893; L. Baudin, Considération 
sur la tare nerveuse hystérique (essai de pathogénie nerveuse), Paris, 
L. Bataille édit., 1896 (teză de doctorat); T. Gillet, Contribution à 
l'étude du rôle de la cosanguinité dans l’étiologie de l’épilepsie, de 
l’hystérie, de l’idiotie, de l’imbécilité, 1900 (teză de doctorat). 

37 Tradus în S. Freud, Opere esenţiale, volumul 6, București, Editura 


Trei, 2010. 


teoreticieni. După cum am văzut deja, neurologia 
considera că există fie o isterie convulsivă (cen- 
trată pe epifenomen, adică pe convulsie în sine), 
fie o isterie de natură mai clar nervoasă, în legătură 
cu o afecțiune encefalică (Charcot) și cu tulbură- 
rile trofice aferente acesteia, pentru a nu menţiona 
degenerescenta, a cărei savantă perversitate se 
pricepea să imite orice, să simuleze totul. Teori- 

ile neurologice vor culmina prin cercetările asupra 
fenomenelor de două tipuri diferite: tulburări moto- 
rii și tulburări senzoriale. 


TULBURĂRILE FUNCȚIILOR DE RELAŢIE 
ŞI FUNCȚIILOR VEGETATIVE 


CONTRACTURI ŞI SPASME MUSCULARE 


Multe tulburări motorii pot, într-o oarecare 
măsură, să fie raportate la isterie: începând cu 
banala sciatică, care pare interpretabilă în aceiași 
termeni, în zilele noastre38, până la contractura 
istericä”, trecând prin artralgia genunchiului a 
cărei descriere, precisă până la absurd, face parte, 
de fapt, din aspectele clasice ale clinicii isterice: 
totul se petrece de parcă, pentru a convinge lumea 


38 A. Beziat, De la sciatique hystérique, Paris, Jouve 1895 (teză de 
doctorat). 

39 D. M. Bourneville, P. Voulet, De la contracture hystérique perma- 
nente, Paris, Delahaye édit., 1872 (teză de doctorat de P.Voulet). 

cu privire la veridicitatea isteriei, nimic nu ar fi fost 
vreodată suficient de detaliatt0. 


INHIBĂRILE SENZORIO -MOTORII 


Afectiunea-reginà este evident paralizia, care 
pune, de o manieră paradigmatică, problematica 
imitatiei, a simulării, a relei credinţe și prin inter- 
mediul căreia începe să răzbată ceea ce la acel 
moment nu se numea încă „inconștient“. 

După ce Charcot a demonstrat că existau 
diferențe clare, însă dificil de descris, între paralizi- 
ile organice si cele isterice{!, a intrat în joc si Pierre 
Janet (1859-1947). 

Absolvent de școală normală și doctorand în filo- 
sofie, Janet făcuse cunoștință cu Charcot cu ocazia 
prezentării sale pe tema unei comunicări privind 
hipnoza și somnambulismul, în cadrul unei ședințe 
a Societăţii de psihologie fiziologică prezidată 
de maestru. La data de 21 iunie 1889, acesta și-a 
susținut teza în domeniul filosofiei, cu titlul „Auto- 
matismul psihologic. Eseu cu privire la formele 
inferioare ale activității umane“, iar apoi s-a înscris 
la Facultatea de Medicină. Charcot a creat pen- 
tru el Laboratorul de psihologie experimentală de 
la Salpêtrière. Janet a ajuns să predea la Sorbona, 
apoi la College de France, continuând în același 
timp să practice medicina. A fost, așadar, în același 


40 P, Lepinte, Essai de pathologie nerveuse: de l’arthralgie hystérique 
du genou, 1897, Bordeaux, Imprimerie du Midi, 1897 (teză de 
doctorat Bordeaux). 

4l Cf. paragrafului nostru pe acest subiect, din fragmentul dedicat 


lui Charcot. 


timp medic si filosof, calitäti dublate si de aceea 

de psiholog experimentalist în cercetările sale. În 
anul 1892, a publicat L'État mental des hystériques, 
les accidents mentaux, lucrare în cadrul căreia stu- 
diase, pe subiecți cu diverse afecţiuni psihologice, 
„îngustarea câmpului conștiinței“. Apoi a inventat, 
prin înlocuirea conceptului de neurastenie, pe care 
îl găsea neclar, conceptul de psihastenie și a publi- 
cat în anul 1903 Les Obsessions et la psychastenie: 

în cadrul acestei lucrări, a început să se ocupe de 
inconştientul istericilor si de ideile sale fixe cu pri- 
vire la deficitul funcţiei realităţii. În cadrul College 
de France, începând cu anul 1909, a întreprins 

o sinteză a lucrărilor sale, pe care le publică în 
anul 1926, sub denumirea De l’angoisse à l’extase. 
Din cauza refuzului acestuia de a recunoaște rolul 
important care îi revenea sexualității și din conside- 
rente de superioritate științifică, Janet și Freud, ale 
căror cercetări n-ar fi avut decât de câștigat din a se 
inspira reciproc, au fost aproape permanent certati 
după ce Freud a părăsit Parisul, refuzând chiar să se 
întâlnească. 

Prin meritele rațiunii, Janet încercă deci să pără- 
sească poziţia lui Charcot cu privire la paralizii, 
poziție dificil de susţinut, atât pe plan teoretic, cât 
și pe plan clinic. Acesta a fost și momentul exact în 
care a ales să își lanseze celebra argumentatie afir- 
mând că, deși localizarea isteriei este fiziologică, 
aceasta aparține totuși unei reprezentări populare 
a anatomiei: „Nu, această localizare nu este anato- 
mică, ci este fiziologică, așa cum o spune pe bună 
dreptate domnul Charcot. Însă aș vrea să adaug 
un termen, această repartizare corespunzând unei 

fiziologii foarte grosiere, foarte populare [...] Iste- 
ria amaurotică? poartă pe chip o mască de anes- 
tezie. Ea și-a pierdut vederea, nu doar în sensul 
fiziologic, ci și în sensul popular al cuvântului [...]. 
Așadar, pare că până și în cazul acestor anestezii 
localizate, asocierile obișnuite ale senzatiilor noas- 
tre, ideile pe care ni le facem cu privire la organele 
noastre, joacă un rol important, determinând aceste 
repartizărit3“. 

Text istoric fondator, acesta este calificativul pe 
care îl putem aplica acestui paragraf atât de simplu 
în aparență. Nu fără a dovedi o mare diplomaţie, 
Janet tinde să facă o distincţie subtilă între anato- 
mia și fiziologia isterică (permițând astfel evitarea 
chestiunii spinoase a leziunilor dinamice reale, însă 
imposibil de decelat), propunând în același timp și 
înainte de toate o primă schemă a intricatiei psy- 
che-soma prin intermediul discursului. Corpul iste- 
ric se înscrie în ordinul limbajului, afirmă într-o 
oarecare măsură Janet: a nu ţine cont de acest lucru, 
a încerca obiectivarea neobiectivului nu înseamnă 
nicidecum a face dovadă de rigoare științifică, ci 
dimpotrivă, prin proiectarea dorinţei cercetăto- 
rului, falsificarea chiar a unui anumit număr de 
constatări, am spune noi în zilele noastre. Manifes- 
tările fiziologice pot astfel să „întruchipeze“ ceea 
ce este înscris în psihicul bolnavului prin istoricul 
său. Această constatare, în aparență simplă, repre- 
zintă o revoluţie în evoluţia riguroasă a medicinei 


42 Amauroza reprezintă diminuarea sau pierderea vederii din cauza 
lezării retinei, căilor nervoase optice sau centrilor cerebrali ai 
vederii (N.red.) 

8 P, Janet, État mental des hystériques, Paris, F. Alcan, 1893, vol. I. 

secolului al XIX-lea, deoarece ea va distruge definitiv 
fantasma conform căreia medicina poate fi gândită 
exclusiv în spirit cartezian, abordare care tocmai 
începuse să se impună la vremea respectivă, ca o 
reacţie la „subiectivismul“ și animismul organic al 
secolelor precedente. De fapt, Babinski luase deja 
poziție pe această temă, veritabilă piatră de temelie 
a isterieiti. 

Paralizia nu este singură în rândul inhibitiilor 
senzorio-motorii: în 1884, subtilul Lasègue făcuse 
următoarea constatare legată de diferențele din- 
tre anesteziile isterice și cele neurologice: „Această 
anestezie, atât de bine observată la isterici, prezintă 
particularități asupra cărora poate nu am insistat 
suficient. Din experienţă, istericii care nu au fost 
încă luminati de investigaţiile unui medic nu fac 
referire la anestezie{°“. 

La trecerea în revistă a caracteristicilor de bază 
ale isteriei, s-a realizat deci destul de rapid că anes- 
teziile, care au jucat un rol atât de important în con- 
damnările de vrăjitoare din perioada Evului Mediu, 
mimau o tulburare senzitivă, însoţită în plus de 
o tulburare motorie, deoarece dispare răspunsul 
reflex€. 


44 J. Babinski, „Paralysie hystérique systématique. Paralysie faciale 
hystérique“, Bulletin et Mémoires de la Société médicale des Hôpi- 
taux de Paris, noiembrie 1892. 

8 C. Lasègue, Écrits psychanalytiques, Toulouse, Privat, 1971. 

46 L, Lichtwitz, Les Anesthésies hystériques des muqueuses et des orga- 
nes des sens, Paris, Baïllière, 1887; A. Pitres, Des anesthésies 
hystériques, Bordeaux, Gounouiehou édit., 1887. 

TULBURĂRILE DE FONATIE 


Sub această titulatură, putem grupa tulburările 
legate de emiterea sunetelor, de emiterea de cuvinte. 
Intră tot în această categorie patologiile comune, însă 
deturnate în acest caz, cum ar fi tusea*?, afoniile denu- 
mite ,nervoase“#8 și, în mod evident, mutismul“?. 


INHIBĂRILE SENZORIALE 


Permanenta tulburărilor senzoriale mai mult 
sau mai putin asociate isteriei a constituit un punct 
de cercetare privilegiat spre sfârșitul secolului al 
XIX-lea: vederea și limitele sale50, migrenele oftal- 
mice®l: „Câmpul vizual se comportă exact precum 
câmpul conștiinței în sine, se îngustează în același 
fel“, scria Janet, urmând aceeași intuiţie5?. 

Anumite tulburări ale auzului devin, de aseme- 
nea, caracteristici ale bolii53. Câmpul complet al 
senzorialitätii și motricitätii se regăsea astfel descris 
și sectionat din perspectivă teoretică. Era necesar să 
apară o sinteză, din tot acest material științific... 


47 C, Lasègue, „De la toux hystérique“ (1854), Études médicales, 
Paris, Asselin, 1884. 

48 I. B.A. Laffite, Essai sur les aphonies nerveuses et réflexes, Paris, 
A. Parent, 1872 (teză de doctorat). 

49 M. Natier, Contribution à l'étude du mutisme hystérique, Paris, 
Doin, 1888. 

50 A. M. Svynos, Des amblyopies et des amauroses hysteriques, Paris, 
A. Parent, 1873 (teză de doctorat). 

51 J, Babinski, „De la migraine ophtalmique hystérique“, Le Progres 
medical, Paris, 1891. 

52 P, Janet, État mental des hysteriques, op. cit. 

53 G. L. Walton, ,Deafness in hysterical hermanesthesia“, Brain, 


1882-1884, vol. V. 

Luând în considerare pregnanta prejudecätilor 
chiar și din zilele noastre, o abordare bibliografică 
a isteriei lasă impresia că majoritatea scrierilor, în 
special în decursul secolului al XIX-lea, se învârt 
în jurul descrierii unor tulburări simulate, idee ce 
constituie și calul de bătaie al școlii de la Nancy, se 
impune așadar un ocol prin intermediul lucrărilor 
celor doi principali lideri ai grupului de la Nancy, 
Liébeault și Bernheim; cu toate acestea, o cercetare 
mai amănunțită va releva faptul că ceea ce pare inițial 
adevărat se poate dovedi ulterior departe de a fi exact. 


RIVALITATEA DINTRE SALPETRIERE ȘI NANCY 


Auguste-Antoine Liébeault (1823-1904), medic 
pentru sărmani în Nancy, era fascinat de hipnoză, 
care va deveni de altfel și centrul său major de inte- 
res după anul 1860, ceea ce va duce, oarecum împo- 
triva curentului medicinei oficiale, către publicarea 

unei cărți pe această temă. Teoria sa personală gra- 
vita în jurul unui concept deturnat de la semnificația 
sa obișnuită: „atenția“, ca forță vitală care dă sens si 
importanţă perceptiilor și evenimentelor. A demon- 
strat astfel că, pe omul sănătos, atenţia centrată 
pe ideea de boală îl îmbolnăvea și că, dimpotrivă, 
atenția concentrată pe ideea de însănătoșire la omul 
bolnav ducea la vindecarea acestuial. Dacă a ajuns 
celebru este datorită faptului că Bernheim a încercat 
o veritabilă fascinatie față de lucrările sale. 
Hippolyte Bernheim (1837-1919) a fost numit în 
1868 profesor de clinică medicală la Strasbourg. 
După descoperirea hipnozei, graţie lui Licbeault, s-a 
opus cu îndârjire celor de la Salpêtrière, afirmând 
că posibilitatea de a fi aduși în stare de hipnoză nu 
le era specifică doar istericilor: în opinia lui, „marea 
criză“ a lui Charcot se datora exclusiv sugestiei, 
punerii în scenă, inventării de simptome care să con- 
firme o teorie prestabilită, legate de necesitatea con- 
firmării unei teorii stabilite în prealabil. Bernheim a 
găsit în tehnica „atenţiei“, propusă de Liébeault, un 
punct de pornire către ceea ce urma să devină abor- 
darea terapeutică prin sugestie pozitivă, simptomele 
pariziene ale isteriei nefiind, după părerea sa, alt- 
ceva decât derivatul negativ al acesteia (el vorbea la 
modul polemic, evident, când se referea la isteria lui 
Charcot, și nu la isterie în general). Bernheim era de 
părere că un subiect uman devenea „isterizabil“ după 
numeroase crize legate de emoții și de sugestii; cu 
această ocazie, se pune în mișcare o predispozitie la 


1 A.A. Liébeault, Le Sommeil provoqué et les états analogues con- 
sidérés surtout au point de vue du moral sur le physique (1866), 


Paris, Doin, 1889. 


criză, prin intermediul „aparatului isterogen“; apoi 
poate apărea o leziune (mereu se vorbește de o lezi- 
une!) atunci când nu mai există elasticitatea nece- 
sară capacităţii de a reveni la starea normală. 

Bernheim a făcut astfel să dispară crizele prin 
intermediul sugestiei, însă trebuie remarcat totuși 
faptul că, la fel ca în cazul lui Charcot, respectivul 
tratament se adresa unei populații ignorante, mai 
degrabă sărmane și necioplite, situația nemaifiind 
deloc aceeași câţiva ani mai târziu, în cazul lui Freud. 
„Sugestia, spunea Bernheim?, este actul prin care o 
idee este introdusă în creier și acceptată de acesta“: 
procesul se manifestă în cadrul tuturor profesii- 
lor bazate pe ținerea de discursuri, de la cea de avo- 
cat, la cea de orator, de profesor sau de predicator... 
În 1884, el a sfârșit prin a se îndepărta chiar si de 
ideea de hipnoză, fiind de părere că sugestia, în stare 
de veghe, poate îndeplini aceeași funcţie. Pe scurt, 
„învăţătura cea mai limpede a lui Bernheim constă 
în aceea că patologia începe în punctul în care suges- 
tia nu mai are efect#“: logica lui Bernheim consta, 
deci, din a contesta școala de la Salpêtrière în numele 
eficacitätii practice a propriului său tratament. 

Din nou, ne este clar că, în privința isteriei, 
cunoașterea se împarte în două: pe de o parte, 
așa-numita medicină științifică, însă contaminată de 
fantasme și prejudecăți; pe de altă parte, medicina 
empirică. Între cele două, ca într-o dramatizare iste- 
Trică, doar ură și injurii... 


2 H.Bernheim, Hypnotisme, suggestion, psychothérapie avec con- 


sidérations nouvelles sur l'hysterie (1891), Paris, Doin, 1903, p. 24. 
3 E. Trillat, Histoire de l’hystérie, Paris, Seghers, 1986, p. 176. 

Să reluăm, așadar, ideea noastră inițială: cerce- 
tările secolului al XIX-lea asupra isteriei nu vizau 
exclusiv cazuri de simulare. De fapt, o mare parte 
dintre ele ar putea să fie grupate în categoria actu- 
ală a tulburărilor psihosomatice și/sau funcţionale. 
Cu toate acestea, o a doua lectură duce la rectifica- 
rea primei impresii, deoarece ea dezvăluie, în para- 
lel cu această posibilitate de clasificare, crearea 
unei noi fundături legate de fenomenul generali- 
zării isteriei: orice afecţiune organică era descrisă 
ca putând deţine o componentă isterică, fie cu rol 
de cauză, fie cu rol de consecinţă. Spre finalul seco- 
lului al XIX-lea, isteria și-a atins nivelul maxim 
de diluare conceptuală, pierzându-și orice speci- 
ficitate, orice operativitate. Și, având în vedere că 
sechelele acestei erori metodologice persistă încă 
și în zilele noastre, americanii, pragmatici cum îi 
știm, au eliminat pur și simplu acest diagnostic în 
anul 1952. 

La momentul respectiv, isteria era prezentă peste 
tot, în tot și în toate: în diabet, în febra tifoidă și în 
gripă5, în scleroza multiplă€ si, evident, în tubercu- 
loză, cu rezonanţa sa psihologică atât de distinctă”. 


4 R. Grenier, Hystérie et diabète, Paris, Asselin et Houzeau édit., 
1888. 

5 J. Grasset, Leçons sur deux cas d'hysterie provoqués par une maladie 
aiguë (fièvre typhoide et grippe), Paris, Masson, 1890. 

6 J. Grasset, Des associations hystéro-organiques; un cas de sclérose 
en plaques et d'hysterie associées avec autopsie, Paris, Masson, 
1892. 

7 A. Gibotteau, De l'influence de l’hystérie sur la marche de la tuber- 
culose pulmonaire, Paris, Steinheil édit., 1894 (teză de doctorat). 

Ducând confuzia la culme, un anume Charles 
Martel a descris chiar și o scenă de isterie toxică, 
reluând clasificarea lui Morel din 1860 cu privire 
la nebunia prin intoxicare; și nu a fost singurul, 
având în vedere că Lande a descris o intoxicație pro- 
vocată de inhalarea unor vapori de cauciuc”; dimen- 
siunea organică a acestei afecțiuni suferea în acest 
punct o mutație completă: baza organică a isteriei 
devenea accidentală, nemaifiind nici filogenetică, 
precum în cazul ipotezei uterine, nici congenitală, 
ca în cazul neurologiei. 

În jocul teoretizării intră, de asemenea, ceea ce 
urma destul de rapid să se numească endocrino- 
logie, printr-un studiu premonitoriu cu privire la 
gușă, într-o abordare deloc departe de Franz Alexan- 
der, celebrul psihosomatician de la mijlocul secolu- 
lui XXI. 

Cu scopul de a aminti unul din rarele tipuri 
de cercetare nesoldată cu o concluzie teoretică, 
haideţi să extragem din celebra teză de doctorat a 
lui Cesbron din 1909" una dintre cele mai extrava- 
gante ipoteze dintr-un corpus de teorii care numai 
de extravagantä nu duce lipsă: „Să menționăm, în 
ciuda caracterului său complet ridicol, teoria lui 
Raspail (1840) cu privire la isterie. «Nevroza nu 


8 C. Martel, Contribution à l'étude de l'hystérie toxique (intoxication 
sulfocarbonée), Paris, Steinheil édit., 1894 (teză de doctorat). 

9 L. Lande, Délire de dépossession, empoisonnement par l’oxyde de 
carbone, folie hystérique, Bordeaux, Gounouilhou imprim., 1897. 

10 Pader, Étude sur les rapports du goitre exophtalmique et de l'hystérie, 
Paris, Jouve et Boyer édit., 1899 (teză de doctorat). 

1! Această lucrare a alimentat o mare parte a scrierilor referitoare 
la isterie și rămâne, în ciuda suitei de erori mai mult sau mai 
puţin recunoscute, o scriere de referință. 

scapă nici ea sorții menite celorlalte boli, fiind, ca 
și toate celelalte, produsă de un parazit și vinde- 
cată cu ajutorul camforului. Parazitul isterogen 
aparține celui de-al doilea ordin (helmintoge- 
nezäl?) și se clasează în a patra specie (ascarige- 
nezäl impudică). Boala pe care o provoacă își află 
sediul în organele genitale ale femeii, unde helmin- 
tul produce toate neplăcerile, imediat ce a pătruns 
în uter sau s-a fixat în interiorul vaginului. Nevroza 
ţine de competenţa unei terapii insecticide: pen- 
tru a elimina parazitul, se va aplica un pliculeţ cu 
camfor.»14* 


SPRE 0 PSIHOSOMATIZARE À ISTERIEI 


ISTERIA VISCERALĂ 


Raportul dintre isterie și ceea ce numim azi psi- 
hosomatică a fost identificat în anii 1880 cu o pre- 
cizie destul de mare pentru epoca respectivă. S-a 
subliniat astfel faptul că isteria afecta în mod special 
bolile viscerale, grosso modo cazurile clinice aflate 
sub incidenţa gastroenterologiei și a cardiologiei. 
Spre sfârșitul secolului al XIX-lea, au fost deci stu- 
diate cu predilecție raporturile dintre isterie și orga- 
nele din cavitatea abdominală (stomac, intestine, 
inimă), care păreau să creeze o patologie autonomă. 


12 Afectiune cauzată de „helminţi“ — viermi paraziți. (N.tr.) 
Ascaridele sunt niște viermi cilindrici, cea mai cunoscută specie 
fiind limbricul. (N.red.) 

14 H, Cesbron, Histoire critique de l’hystérie, Paris, Asselin et Hou- 


zeau, 1909 (teză de doctorat). 

În acest fel, s-a ajuns să fie pusă în relief o isterie 
gastrică: „Una dintre caracteristicile isteriei visce- 
rale constă, pe lângă faptul că se manifestă adesea 
într-o manieră apatică, persistentă, rebelă, în faptul 
că se fixează timp îndelungat la nivelul unui organ, 
fără a afecta câtuși de puţin organismul. De aseme- 
nea, uneori nevroza viscerală își modifică natura 
fără a-și modifica sediul, și în acest fel suntem mar- 
tori, spre exemplu, la cazurile în care accidentele 
cele mai diferite afectează stomacul, vărsăturile ato- 
nice se succedă vărsăturilor spasmodice, vărsăturile 
sangvinolente se succedă vărsăturilor apoase, ano- 
rexia se succedă gastralgiei etc., boala îmbrăcând 
forme diferite, pe locl5“. 
Aspectele de interes în privința acestui text rezidă 
în următoarele două puncte: 
= Pe de o parte, descrie într-un mod premonitoriu 
fenomenele pe care Freud le va califica mai târ- 
ziu ca fiind conversionale, precum „isteria vis- 
cerală (care) se fixează timp îndelungat pe un 
organ, fără a afecta organismul“, ceea ce îi este, de 
altfel, propriu conversiei. Cu toate acestea, con- 
trar semnelor menţionate de Freud, afecțiunea 
atacă mușchii netezi si nu pe cei striati: de fapt, 
conversia clasică, prin capacitatea sa de înscriere 
simbolică în corp, se bazează, potrivit lui Freud, 
pe motricitate, așadar pe musculatura volun- 
tară. Cum anume să ne imaginăm, deci, acest 
tip de reacţii fiziologice asupra cărora individul 
„normal“ nu are, în principiu, nicio putere? Ca 


5 L, Deniau, De l'hystérie gastrique, Paris, A. Parent impr., 1883 
(teză de doctorat). 

răspuns la această întrebare, aproape o sută de ani 
mai târziu, psihanalistul Jean-Paul Valabrega sub- 
liniază că este important să se ia în considerare 
fenomenele de conversie simbolică ce afectează 
fibrele musculare netedel€. Întrebarea este, din 
acest punct de vedere, cu atât mai pertinentă cu 
cât vărsăturile reprezintă de fapt una dintre simp- 
tomatologiile cel mai greu de clasificat din punct 
de vedere nosologic, având în vedere că tin atât de 
medicina generală, cât și de psihosomatică și de 
conversie: dacă aspectul simbolic al vărsăturilor 
este evident, aspectul reactional secundar, datorat 
unor probleme organice și unor reacţii psihice, 
este și el simbolic, în aceeași măsură. 

Cel de-al doilea punct important al acestui text con- 
stă în descrierea unei diversități de tipuri de vărsă- 
turi, care sunt mai degrabă caracteristice epocii și 
eternelor fantasme cu privire la capacitatea magică a 
istericilor de a imita totul, decât unei anumite rigori 
clinice. Regăsim aici o credință, încă de actualitate, 
în magia unui corp capabil de orice transformare. 
Isteria gastrică va avea o apartenență mai mult 


sau mai putin directă, având în vedere faptul că nicio 
opțiune teoretică nu dispare niciodată cu desăvârșire în 
cazul acestei afecţiuni, cu extrem de puţine excepţii, 
la teoriile psihosomatice privind ulcerul la stomac și 
la acest amestec subtil conversie-somatizare care se 
regăsește la psihanalistul argentinian Angel Garma 


(1904-1993), de exemplu”. 


16 J.-P. Valabrega, Phantasme, mythe, corps et sens, Paris, Payot, 


1980, în special capitolul II. 


17 A. Garma, La Psychanalyse et les ulcères gastroduodénaux, Paris, 


PUF, 1951. 

Isteria viscerală implică, de asemenea, înainte 
de toate, hemoptiziile!8, hemoragiile!?, tulburările 
circulatorii20, edemele?l. Intersectarea dintre vis- 
cere și circulația sangvină reprezintă, din punctul 
de vedere al cercetărilor despre isterie, un interes 
strategic, deoarece se situează în principiu în afara 
posibilității de simulare: vărsăturile sangvinolente 
sunt vizibile (și apoi, cum anume ai putea face să 
le provoci?), iar apoi — chiar și în condiţiile în care 
dispozitivul de auscultare al lui La&nnec22 era rudi- 
mentar — nu poţi inventa o dilatatie de cord drept. 

Chestiunea viscerelor conduce spre luarea în con- 
siderare a unei isterii de retentie2, care priveste, 
între altele, funcţia renală?f, si se soldează în 
final cu descrierea afectării funcţiilor vitale provo- 
cată, spre exemplu, de apoplexie si de oprirea, mai 
mult sau mai putin instantanee, a funcțiilor cere- 
brale25 pe care o declanșează aceasta. De altfel, 


18 L. Ferran, Vomissements de sang dans l’hystérie, Paris, Parent 
impr., 1874 (teză de doctorat). 

19 Rathery, Contributions à l'étude des hémorragies survenant dans le 
cours de l’hystérie, lucrare citită în cadrul reuniunii Societăţii 
Medicale a Spitalelor din Paris, la data de 12 decembrie 1879. 

20 A. Fabre, L'Hysterie viscerale; les dilatations du coeur droit, Paris, 
Delahaye et Lecrosnier édit., 1883. 

21 P, Trintignan, De l’oedème hystérique, Paris, H. Jouvre impr., 1890 
(teză de doctorat). 

22 René Théophile Hyacinthe Laënnec ( 1781-1826), medic francez, 
inventatorul stetoscopului. (N.tr.). 

23 La Freud, este vorba despre o retenţie la nivelul afectului, în 
legătură cu o traumă. Noi îl utilizăm aici într-un cadru simbolis- 
tic corporal. 

2 E. Chataing, De l'anurie et de l’oligurie hystérique, Paris, A. Parent 
impr., 1880 (teză de doctorat). 

25 C. Achard, De l’apoplexie hystérique, Paris, Asselin et Houzeau 
edit., 1887. 

depäsindu-se problema viscerelor, se consideră că 
emoția, capacitatea de a se emotiona, specifică iste- 
ricilor, era răspunzătoare, în mod logic, de faptul 
că șocurile îi ocolesc mult mai puţin decât pe restul 
oamenilor și că declanșează uneori episoade febrile 
anormale2€. 


ISTERIA VISCERALĂ SIMULATĂ SAU NEBUNIA ISTERICĂ 
MEDICALĂ 


Pentru o anumită perioadă de timp, isteria vis- 
cerală a părut de necontestat din punct de vedere 
medical, existând un consens în privinţa faptului 
că era imposibil de simulat: ca de obicei, diagnosti- 
cul de isterie putea fi contestat, însă nu și manifes- 
tările sale fiziologice incontestabile. Încurcătura a 
apărut din faptul că aceasta a fost epoca pe care au 
ales-o cei din școala „alieniștilor“27 (Falret, Babin- 
ski) pentru a readuce în atenţie tema simulării, nu 
înainte de a fi așteptat decesul lui Charcot (1893), 
și într-o manieră presupus diferită față de cea a lui 
Bernheim, în „universitatea sa de sătuc“ („Nancy“ 
dixit Babinski). Pitiatismul?8, concept introdus de 
Babinski pentru a-l înlocui pe cel de isterie, va con- 
funda din nou realul și imaginarul care păreau în 
acest context inconfundabile, culmea! Iar totul va 


26 I. Gagey, Des accidents febriles qu'on Remarque chez les hystériques, 
Paris, Le François, 1869. 

27 Echivalentul psihiatrului de azi, medic specialist care, în secolul 
al XIX-lea, își desfășura activitatea în aziluri destinate cercetării 
și tratării bolilor mentale și a ,alienatilor mental“. (N.tr) 

28 Pitiatismul este un concept care a prins foarte bine la public, 
fiind folosit adesea în cinematografia americană postbelică, în 


special în filmele lui Hitchcock. 


reporni, ca întotdeauna în cazul isteriei, între simu- 
lare și delir, într-o temniţă a prejudecätilor tuturor, 
a minciunilor și a prefăcătoriilor. Babinski a încer- 
cat să lase o portità de ieșire, în definiţia sa cu pri- 
vire la isterie2%, propunând un criteriu des utilizat 
în zilele noastre pentru a recunoaște o conversie: 
cazul este tranșat în momentul în care simptomul 
poate să apară sau să dispară prin sugestie, pacien- 
tul fiind atunci considerat pitiatic. 

Vor vedea așadar lumina zilei, de asemenea, în 
paralel cu primele, o serie de publicaţii suprarealiste 
despre simulare, care vor aborda fenomenele cele 
mai complexe; „piatra la rinichi“30 în care suferinda 
găsește metoda de a simula calculii renali, reumatis- 
mul cerebral?l, pentru a cita doar câteva dintre aces- 
tea. Și, în cele din urmă, s-a ajuns la cea mai totală 
dintre absurditäti. 


ISTERIA ȘI MOARTEA 


Până și moartea îi atinge pe isterici de o mani- 
eră specialä?2, afirmă extrem de potrivit numitul 


29 Iată ce propune acesta, în Definiţia isteriei: „ceea ce caracterizează 
tulburările primitive este faptul că ele pot fi reproduse doar prin 
sugestie, cu o precizie riguroasă, la unii dintre subiecți, și că pot 
fi făcute să dispară sub influenţa exclusivă a persuasiunii“. Oare 
Bernheim ar fi putut să o spună cu cuvinte mai potrivite? 

30 J, Brongniart, Étude sur la gravelle urinaire simulée et ses rapports 
chez la femme avec l'hystérie, Paris, Doin, 1884. 

31 L, Repéré, Des manifestations hystériques simulables dans le rhuma- 
tisme cerebral, Paris, A. Parent impr., 1833 (teză de doctorat). 

32 H. Mollière, De la mort subite pendant la crise d’hystérie, memoriu 
citit în cadrul reuniunii Societății de Ştiinţe Medicale din Lyon, 
1884; R. Le Fournier, La Mort dans l’hystérie, Paris, Jouve impr., 
1896 (teză de doctorat). 

Mollière. „În 1877, Taguet face din suicidul la isterici 
o parodie, «o fantezie»“: „Isterica minte în moarte 
cum minte în toate circumstanţele vieţii sale, ea își 
intră în rol33“. Dacă minciuna în moarte ridică semne 
de întrebare metafizice, conotatia misogină incontes- 
tabilă evidenţiază o ură „viscerală“ față de femeie. 

Tot pe aceeași notă, însă pe un ton mai lejer, se 
descoperă de asemenea, la această simulatoare a 
morții, un râs patologic demn de tratament. Astfel, 
se propuse un „dublu tratament al râsului isteric la 
un bolnav: general pentru isterie (regim, laxative, 
hidroterapie cu apă cäldutä), special pentru izbuc- 
nirile de râs paroxistic (sugestionări verbale în stare 
de veghe, precum și sugestie hipnotică)%“. În cazul 
istericei, nu se acordă graţie pentru nimic: nici pen- 
tru râs, nici pentru moarte. 


În circumstanțe dramatice, medicina a dat mâna 
cu politica, ba chiar cu armata; în timpul războiu- 
lui din 1914-1918, mai exact în 1917, când soldaţii 
mureau de frică, de anxietate sau de glonț, prin 
tranșee, a izbucnit un început de revoltă înăbușit de 
Pétain cu ajutorul plutonului de execuţie — „pentru 
a da un exemplu“. În paralel, lui Gustave Roussy și 
colaboratorilor săi li s-a solicitat un raport cu privire 
la isteria în rândul soldaților de pe front”. Raportul 


3 H. Taguet, „Du suicide dans l’hystérie“, Annales medico-psycho- 
logiques, XVII, 1877. 

34 H. Ingegnieros, Le Rire hystérique, Journal de psychologie normale 
et pathologique de Janet et Dumas, Paris, Alcan, 1906. 

35 G. Roussy et collab., „La lutte prophylactique contre l’hystérie, 
dans la 7ème région durant l’année 1917“, 1918. Comunicare 
sustinutä cu ocazia Conventiei medico-chirurgicale pentru regi- 
unea a 7-a, Besançon, Dodivers édit. 

cu pricina este un studiu hibrid, pe jumätate medi- 
cal, pe jumătate moral (?), al cărui obiectiv nu apare 
în mod clar și care dă impresia de vid deschis către 
toate formele de represiune sau mai degrabă către 
toate interpretările. 

Cu toate acestea, încă dinainte de Primul Război 
Mondial, apăruse nevoia de a înțelege dacă isteri- 
cii erau răspunzători sau nu pentru acţiunile lor. 

În 1906 s-a organizat la Lille un congres cu tema 
„Răspunderea la isterici“. Avându-se în vedere ceea 
ce se spusese anterior, ridicarea acestei probleme 
era probabil un minimum care se putea face, chiar 
dacă întrebarea era pusă doar pentru a i se răspunde 
negativ. 


Și totuși, în 1837, a apărut un text fundamen- 
tal, bineînțeles „uitat“, prin care Benjamin Brodie 
demonstra că era posibil să se facă diferenţa între 
simptomul organic și cel simulat, deoarece cazurile 
clinice permit să se constate că patogenia nu rezidă 
în organul afectat în sine, ci la un nivel superior, în 
voință. Spre exemplu, în cazul retentiei de urină, 
„problema nu este că mușchii ar fi incapabili să se 
supună voinţei, ci aceea că voinţa nu este exerci- 
tată36“. „Voinţă care nu este exercitată“ este o for- 
mulare modestă care sugerează că impresia clinică 
există și dincolo de cunoștințele epocii, care-i per- 
mit, cu toate acestea, exersarea zilnică. 

Un alt exemplu care duce în aceeași direcție si cu 
privire la care nu s-au tras încă toate concluziile este 


36 B.C. Brodie, Lectures Illustratives of Certain Local Nervous 
Affections, 1837, traducere în franceză de D. Aigre: Leçons surles 
affections nerveuses locales, Progrès médical, 1880. 

anorexia, care era considerată a fi o patologie iste- 
rică: „Dacă asociez unei stări mentale o importanță 
care ar putea părea exagerată, atunci întreaga boală 
este rezumată la această perversiune intelectuală: 
eliminati-o și veţi rămâne cu o afecțiune banală, 
destinată a ceda, pe termen lung, la procedeele cla- 
sice de tratament“. Este vorba și aici despre un 
bun-simt elementar, deși se apropie de o afecţiune 
borderline38 dificil de clasat din punct de vedere 
nosologic. Însă bunul-simt și isteria nu fac deloc 
casă bună și oricum toate au rămas în urmă, ca duse 
de vânt... 


37 C. Lasègue, „De l’anorexie hystérique“, Ecrits psychiatriques 
(1873), Toulouse, Privat, 1971. 
38 De graniţă. (N.red.) 

ISTERIA ÎN ISTORIA POLITICĂ ŞI 
RELIGIOASĂ 


CUNOAȘTEREA ȘI OPTIMISMUL 


Pentru a afla cum anume a construit Freud teo- 
ria analitică, precum si cum au ieșit la lumină și alte 
abordări disciplinare pornind de la isterie, am trecut 
până în acest punct în revistă diferite abordări medi- 
cale pe care Freud le cunoștea probabil bine. Acest 
tur de orizont ar rămâne incomplet dacă nu am 
sublinia faptul că medicii și specialiștii în psihicul 
uman, la orice nivel de cunoaștere sau de ignoranță 
s-ar fi găsit, au recunoscut dintotdeauna rolul și 
importanța isteriei în derularea evenimentelor reli- 
gioase și politice, de unde apare și suspiciunea legi- 
timă la nivelul căreia au limitat, de altfel, cursul 
lucrurilor din această perspectivă. Introducerea unei 
tulburări fizice atât de labile și de prost codificate 
ca aceasta în cadrul evenimentelor istorice încurcă, 

deoarece ea nu face decât să creeze confuzie si mai 
mare la nivelul afirmațiilor si contradictiilor aces- 
tor diferite definiții. De fapt, în acest cadru, elemen- 
tul cel mai incomod din punctul de vedere al rigorii 
gândirii ştiinţifice este acela că, din tulburare endo- 
genă legată de o disfunctie uterină, nervoasă sau 
organică, isteria se transformă în tulburare exogenă, 
prin introducerea factorului social si a societăţii. 

În acest caz, teoria va trebui să îşi croiască drum, 

la modul deschis, printre datele organice și datele 
relationale legate de factorul politic, de factorul reli- 
gios, de factorul de grup. De voie, de nevoie, actu- 
alitatea familială, locală sau naţională devine, de 
asemenea, parte integrantă a științei psihicului, 
ceea ce nu reprezintă o noutate în sine, dar com- 
plică abordarea unei afecțiuni în privinţa căreia s-a 
înregistrat un număr maxim de erori. Dacă adăugăm 
la toate acestea neîncrederea, ba chiar ura pe care 

o suscită politica în cazul anumitor persoane, pre- 
cum și pasiunea viscerală pe care o încearcă altele 
în cazul poziţiilor religioase, nu este deloc dificil să 
se înțeleagă faptul că, între politic și religios, indife- 
rent ce s-ar întâmpla, isteria este cel mai adesea anu- 
lată prin rigoare științifică. Cunoașterea nu se teme 
decât de un lucru: să nu fie confundată cu opinia, în 
această angoasă ascunzându-se problema... 

În lucrarea sa Le Maître et l'Histeriquel, Gérard 
Wajeman, care a tratat magistral abordarea istorică, 
vorbește despre „credincioșii isteriei“: „Isteria se 
prezintă ca un fel de chemare constantă la credință 
si împinge spre construirea unei științe religioase“. 


1 G.Wajeman, Le Maître et l’Hystérique, Paris, Navarin/Seuil, 1982. 

Credinţa în isterie se suprapune, așadar, peste 
credința în „viitorul unei iluzii2“, după cum 
numește Freud religia, și cine oare ar fi în stare să 
mânuiască mai bine decât isterica iluzia și amăgi- 
rea? Ea își afișează, își propune corpul drept suport 
pentru componenta de invizibil aferentă credinţei 
sau ca încarnare fizică a schimbării politice. Ea este 
cea care suportă martiriul, prin intermediul ei se 
manifestă minunile, pe trupul ei apar stigmate glo- 
rioase. Atunci când încalecă pe cal, o încarnează pe 
Ioana d'Arc sau personifică însăși Franţa întreagă; 
atunci când își poartă drapelul, aproape dezbră- 
cată, ea este Revoluţia. „Profetul este nebun, omul 
cuprins de inspirație delirează. Termenul ebraic tra- 
dus aici prin «a delira» este același cu cel utilizat cu 
sensul de «a profeti», aparținând clasei cuvintelor 
arhaice cu dublu sens. Acest lucru ne reamintește 
faptul că poporul simte un fel de înrudire între 
profeție și nebunie*.“ Relaţia dintre profet și isteric 
este similară relaţiei dintre maestru și discipol, din- 
tre cel care ghicește și cele care urmează judecata 
celuilalt prin meandrele obscuritätii mistice sau 
uneori chiar psihanalitice (istericele au venit cu un 
ajutor incontestabil pentru Freud, la începuturile 
psihanalizei). 

Între profeție si isterie, credință și isterie, putere 
politică și isterie există legături extrem de strânse, 
având în vedere că în cursul istoriei găsim adesea 


2 S. Freud, „Viitorul unei iluzii“ (1927), în Opere esenţiale, vol. 9, 
București, Trei, 2010. 

3 B. Halpern-Zaoui, H.Z. Winnick „La psychiatrie dans la civilisa- 
tion hébraïque antique, J Postel et C. Quetel“, Nouvelle histoire 
de la psychiatrie, Toulouse, Privat, 1983. 


1 () ( ) CE ESTE ISTERIA? 


asociate delincventa religioasă — delincventa poli- 
tică — si delincventa mintală. Reamintim din nou 
faptul că însăși baza raportului de isterie este repre- 
zentată de cuplu. Pacienta nu există în lipsa privirii 
aruncate de medicul său, deoarece în singurătatea 
fantasmelor sale, ea nu este nimic mai mult decât o 
femeie îndoliată și depresivă; fără discursul inchi- 
zitorului, vrăjitoarea nu este nimic altceva decât o 
tärancä necioplită și probabil frustrată; orice pro- 
fet își are propriile isterice delirante, căci, în lipsa 
lor, unde ar mai fi farmecul său? Profetia are cu atât 
mai mult impact cu cât afectează populația aflată 

la limita riscului... Cu siguranţă că fiecare dintre 
noi, în anumite situaţii, este susceptibil a manifesta 
reacţii isterice (urlând, tipänd necontrolat), a se 
implica în fenomene isterice (secte, grupuri înche- 
gate pe legături charismatice), a întreține raporturi 
ideologice cu liderul paranoic al unui grup sau a se 
regăsi într-o poziţie fals pasivă (o anume formă de 
militantism politic). Apar în acest context momente 
banale decurgând din ceea ce Lasègue numise 
„nebunie în doit“. 

Isterica se regăsește adesea exclusă sistematic 
din ortodoxia religioasă și/sau politică, în schimb, 
în perioadele importante de transformare, pute- 
rea divină poate conduce către preluarea puterii 
politice, într-o efuziune valorizată prin vărsare de 
sânge, propriu sau al altora. Farmecul pe care iste- 
rica îl asociază în aparenţă cuvântului profetic, 
disimulează, adesea prost, dorința sa de putere, 


4 C. Lasègue, „La folie à deux“, Archives générales de médecine 
(en collab. Avec J. Falret), septembrie 1877, în C. Lasègue, Ecrits 
psychanalytiques, Toulouse, Privat, 1971, p. 49. 


personalizată în mod paradoxal de moartea prin 
epectază”: logica implacabilă a conceptului potri- 
vit căruia „cine pierde partida o câștigă, de fapt“ 
funcţionează și în acest caz. Astfel, abordarea isto- 
rică nu a făcut niciodată altceva decât să confirme 
ceea ce medicina subliniase deja. Charcot, făcând 
aluzii frecvente la vrăjitorie, știa bine acest lucru: 
era fascinat la modul vizibil de această temă, însă nu 
a putut decât să își exprime rezerva cu privire la uti- 
lizarea sistematică a abordării istorice. 

Fiecare epocă politică sau religioasă încordată 
a cunoscut izbucnirea unor epidemii sub numele 
de istero-demonopatii, spre exemplu. Într-o 
primă etapă, în mod inconștient, violența politică 
descătușată în exterior devine pentru isteric oglinda 
violenţei sale pulsionale interne refulate; în a doua 
etapă, ea va suscita în plus, prin identificarea cu 
evenementialul, o ridicare a cenzurii, deci înlătu- 
rarea chiar a acestor refulări, precum și reaparitia 
dorințelor interzise (de unde și manifestările sexu- 
ale dezläntuite ale vrăjitoarelor și altora), emoții, 
angoasă. Această forță nesublimabilă din motive 
teoretice evidente? este astfel manipulată în folo- 
sul lor propriu de către politic și religios: în aceste 
circumstanțe, isterica nu mai este așadar atât mani- 
pulatoare, cât manipulată, nu este pe atât de activă 


5  Extaz mistic și sexual, în același timp (începând din anii 1970, 
în limba franceză termenul ,épectase“ capătă un sens suplimen- 
tar, specific vorbirii familiare, menționat inclusiv în dicționarul 
Robert, printre altele, acela de deces survenit în timpul orgas- 
mului). (N. tr.) 

6 Printre altele, deoarece pulsiunea nu se îndreaptă în mod mani- 
fest către un scop nonsexual. 

pe cât este de pasivă, deși își „fasonează“ într-o 
oarecare măsură pasivitatea după bunul plac. 
Epocile de freamăt politic, prin slăbirea puterii, 
generează adesea discursuri care nu se pot afirma 
decât prin raportare la sacru, în lipsa unei consa- 
crări temporale, și favorizează ivirea unui mod de 
vorbire în același timp incert, dar și foarte precis, 
care, după cum am subliniat deja, îi este caracte- 
ristic isteriei: modul de vorbire fiind supus atunci 
interpretării inteleptilor, mulțimilor, dar si nebu- 
nilor. Și totuși, după cum spune Foucault? referitor 
la psihiatrie, teoriile istorice privitoare la isterie 
au fost clădite pornind de la tăcere; tăcerea cuvin- 
telor lor, deoarece în ciuda faptului că zgomotul 
si furia din jurul acestor femei au traversat seco- 
lele, în fond ce spuneau ele? Istericele au lăsat în 
urmă mărturii scrise, nu le cunoaștem decât prin 
intermediul celorlalți. Cu privire la epidemia de 
istero-demonopatie din Morzine, Wajeman face 
aceeași constatare”; nici măcar istericele lui Freud 
nu au lăsat vreo urmă scrisă: aceste palavragioaice 
fără regrete, numite Emmy, Anna, Katarina, Dora, 
Cecilie, Elizabeth, nu ne sunt cunoscute decât 


7 M. Foucault, Istoria nebuniei în epoca clasică, nebunie sinesäbuint à, 
Editura Humanitas, Bucuresti, 1996. 

8  Posedatele de la Morzine“ este denumirea alternativă sub care 
este cunoscut fenomenul colectiv de posesie, numit și „maladia 
de la Morzine“, care a avut loc în cursul secolului al XIX-lea în 
comuna Morzine din regiunea franceză Haute-Savoie. Pe o peri- 
oadă de aproximativ treisprezece ani, din 1857 până în 1870, mai 
multe zeci de femei din Morzine au început să manifeste con- 
vulsii, halucinaţii, crize de somnambulism, pretinzând că sunt 
posedate de diavoli. (N.tr.) 

9 G. Wajeman, Le Maître et l'Hysterique, op.cit. 

prin intermediul discursului freudian. Doar ara- 
reori istericei îi revine rolul principal; ea nu este 
decât egerie, muză sau, în cel mai bun caz, exegetă. 
În ceea ce-l privește pe teoretician, acesta scrie, 
interpretează ceea ce spune ea, fie că este psiha- 
nalist, medic sau inchizitor. Discursul scris des- 
pre isterie este mereu un discurs la a doua mână, și 
putem să ne dăm seama cu ușurință care sunt toate 
implicaţiile acestui fapt. 

Să încercăm așadar să ilustrăm, de o manieră 
non-exhaustivă, toate aceste constatări. 


PYTHIA 


Themis, una dintre consoartele divine ale lui 
Zeus, a inventat oracolele, riturile și legile; tot ea îl 
învățase si pe Apollo procedeele divinatiei. Cu toate 
acestea, în ciuda relaţiilor privilegiate dintre ei, el 
omorâse un dragon numit Python care, deși tero- 
riza întregul ţinut, avea drept sarcină să protejeze 
un vechi oracol al lui Themis. În amintirea aces- 
tei fapte de vitejie, Apollo a înființat Jocurile pyth- 
ice, celebre la Delphi, apoi și-a însușit oracolul lui 
Themis; cu aceeași ocazie, zeul dărui sanctuarului 
un trepied pe care se așeza Pythia pentru a-și face 
prezicerile. 

Permanent activ în relaţiile conflictuale dintre 
zei, fie direct, fie prin intermediul Pythiei, Apollo îi 
impuse drept pedeapsă lui Hercule, după ce acesta 
își ucisese propriii copii, schimbarea numelui său 
(acesta se numise inițial Alcide); el fu numit servitor 

al Herei, iar spre glorificarea zeiței Hercule urma să 
ducă la bun sfârșit celebrele munci!0. 

Lupta pentru putere era așadar aprigă în rân- 
dul zeilor, în Olimp! În tot acest timp, ce povestea 
Pythiall, așezată pe trepiedul său, deasupra aburi- 
lor? Tipa, profera în cursul transelor sale cuvinte 
incoerente pe care preoţii le interpretau ca fiind 
mesaje de la Apollo; era vorba de un comerţ cu 
sume de bani, cu siguranță, un comerț superstitios 
probabil, din perspectiva gloatei, comerţ politic 
evident, având în vedere că mai-marii vremii o con- 
sultau, iar comentariile interpretative erau, cel 
mai probabil, pe linia puterii politice instaurate. 
De fapt, „niciodată pe trepiedul sacru de la Delphi 
nu s-a așezat vreun bărbat. Rolul de Pythia nu i se 
potrivea decât unei femei. Numai un cap de femeie 
ar putea să se exalte până la momentul în care să 
presimtă cu convingere apropierea unei zeități, să 
se agite, să se dezläntuie, să facă spume, să urle: 

Îl simt, simt, iată, e Zeul și să găsească un discurs 
veridic care să se preteze situatieil2“. 


10 P, Grimal, Dictionnaire de la mythologie grecque et romanie, Paris, 
PUF, 1969. 

11 Una dintre Pythii, deoarece existau mai multe, care își luau locul 
una alteia și despre care se spune că ar fi consumat droguri pen- 
tru a intra in transa necesară sedintelor de preziceri. 

12 D. Diderot, în Œuvres complètes, Paris, Gallimard, col. „Bibliothèque 
de la Pléiade“, 1946, „Sur les femmes“, p. 980. Sublinierea lui 

„MALLEUS MALEFICARUM* (1494). 
CIOCANUL VRĂJITOARELOR'S 


În anul 1484, la Roma, papa Inocenţiu al VIII-lea 
promulgă o bulă papală care denunță faptul că 
„numeroase persoane de ambele sexe se lasă pe 
seama diavolilor, unor Incubus!4 și Succubus!5“. 

La ordinul papei, doi călugări, Heinrich Kramer și 
James Sprenger, scriu cu această ocazie un manual 
al Inchiziției, Malleus Maleficarum („Ciocanul 
vrăjitoarelor“)16, în care mai multe mii de vrăjitoare, 
precum și câțiva vrăjitori, descriau plăcerile exta- 
tice pe care le încercau cu ocazia acestor copulări 
diabolice. 

Lucrarea datează din anul 1494, spre sfârșitul 
Evului Mediu și începutul timpurilor moderne; 
este vorba despre o perioadă de mutații profunde, 
în care autoritatea politică, cea socială, dar și auto- 
ritatea religioasă, căutau să creeze condiţiile pro- 
pice pentru modernitate: procesul este identic din 
punct de vedere politic pentru toate epocile și con- 
stă din „construirea“ unui tap ispășitor al cărui pro- 
fil să transmită fantasmele agresive și sexuale ale 


13 Pe această temă, a se consulta si I. Veith, Histoire de l’hystérie, 
Paris, Seghers, 1973, p. 12. 

14 Un incubus este un demon cu înfățișare masculină despre care 
se presupune că se furișează pe lângă cei adormiti, în special 
femei, pentru a avea contact sexual cu aceștia adormiti. (N.tr.) 

15 Un succubus este un spirit sau demon feminin suprasexualizat, 
ce apare în legendele medievale și despre care se spune că ar fi 
o apariție fantomatică trimisă pentru a stârni apetitul sexual al 
unui bărbat. (N.tr) 

16 S-au pregătit treizeci de ediţii în decursul a 200 ani. 

momentului respectiv!”. Lucrarea, de o misoginie 
feroce, denunță sexualitatea sub toate formele sale, 
inclusiv în cadrul căsătoriei; pentru a crește miza, 
femeia este acuzată inclusiv de transmiterea leprei, 
a epilepsiei, a nebuniei și a morții; de asemenea, ea 
este capabilă, doar printr-o privire, să castreze mai 
întâi un bărbat, iar apoi să-i redea virilitatea, dacă 
ulterior îi reintră în gratii. 

Presupusa vrăjitoare era adusă în fața tribunale- 
lor civile și religioase dezbrăcată, epilată complet; 
în căutarea zonelor insensibile, ea era înțepată de 
un profesionist în astfel de practici, înarmat cu un 
ac lung: orice dovadă de lipsă de sensibilitate juca în 
favoarea acuzării. După judecată, ea era spânzurată, 
înecată sau arsă de vie, cu excepţia cazului în care 
rezultatul ordaliei (judecata dumnezeiască)18 era în 
favoarea sa. 

Marea problemă este următoarea: cum reușeau 
aceste täränci, în marea lor majoritate inculte si 
analfabete, să dea răspunsurile „bune“19 si care era 
interesul lor? Chiar și în cazul în care răspunsul 
era, de fapt, parte integrantă din întrebare, aceste 
femei sensibile, încăpățânate și pline de imaginaţie 
în același timp, mergeau, prin „spongiozitatea“ 


17 Cu privire la sensul fenomenului ţapului ispășitor, cf. R. Girard, 
Violenţa și sacrul, Bucureşti, Nemira, 1995. 

În Evul Mediu, mod de stabilire a dreptății sau a vinovätiei acu- 
zatului prin diferite probe (a focului, a apei clocotite și a fierului 
încins) sau prin duelul judiciar. Proba focului putea consta în 
mersul fără haine prin foc, mersul pe jăratic, ţinerea în mână a 
unui obiect din fier încins, iar proba apei clocotite consta în scoa- 
terea unui obiect dintr-un vas cu apă clocotită. Dacă arsurile se 
vindecau în jur de trei zile, acuzatul era declarat nevinovat. (N.tr.) 
Care erau, evident, cele care le aduceau condamnarea. 

19 


lor isterică, la modul masochist, în întâmpinarea 
dorinței celuilalt, într-o exaltare (de a fi în centrul 
atenţiei? legată de dorinţa lor inconștientă?) greu de 
înţeles. 


POSEDATELE DE LA LOUDUN (1617-1634) 


Am putea să multiplicăm exemplele aproape până 
la infinit: povestea posedatilor de la Loudun, la fel 
precum aceea a apucatilor de la Saint-Médard, pune 
în scenă factorul politic și pe cel religios în rapor- 
turile lor cu isteria, iar acest lucru se petrece într-o 
nebunie integrală. 

Istoric vorbind, Loudun, oraș protestant pe vre- 
mea lui Richelieu, stârnea toate invidiile, chiar și 
pe cea regală. Evenimentele despre care vom relata 
în continuare s-au derulat imediat după războaiele 
religioase (1562-1598), pe durata cărora hughenotii 
și catolicii s-au masacrat cu furie, alternativ, până 
la promulgarea edictului de la Nantes (1598). Cei 
doi clerici care au fost vedetele acestuia fac ambii 
dovada unei importante bibliografii post mortem: 
este vorba despre preotul Urbain Grandier și despre 
o călugăriță ursulină, maica Ioana a Îngerilor. 

În 1617 ajunse deci la Loudun Urbain Grandier, 
preot seducător care dădu peste cap întreaga suflare 
feminină a zonei. Din nefericire, amestecându-se în 
toate, acesta începu să dea dovadă de stângăcii diplo- 
matice, mai ales față de Richelieu însuși. După ce 
încercaseră să îl condamne pentru diverse fărădelegi, 
oamenii politici au reușit să îl învinuiască de erezie. 

Ceea ce nu îl împiedică nici pe departe pe Grandier, 
în tot acest timp, să „celebreze“ el însuși propria sa 
căsătorie, părăsind-o pe fiica celui mai bun prieten al 
său, pe care numai ce o lăsase însărcinată. 

Doamna de Belciel, după numele său monahal 
maica loana a Îngerilor, stareță a mânăstirii ordinu- 
lui ursulinelor, nu înghiţi ușor refuzul lui Grandier 
de a deveni duhovnicul mânăstirii sale și hotări să 
se răzbune: într-o primă fază, prin reverii în stare 
de veghe avându-l în centrul lor pe chipeșul preot, 
reverii erotice care, într-o etapă următoare, se gene- 
ralizară ușor la nivelul întregii mânăstiri și se trans- 
formară în posesiune demonică. Având în vedere 
desfrâul, ambițiile sale și rolul politic pe care își 
dorea să îl joace Grandier, acesta trebuia doborât 
cu orice pret și tocmai apăruse astfel și pretextul: 
duhovnicul maicii Ioana a Îngerilor îl puse la curent 
pe starostele local, care îl anunţă pe procuror, apoi 
pe avocatul regelui și pe judecătorul locului, ajun- 
gându-se în final la Laubardemont, reprezentantul 
lui Richelieu. În fața amplorii pe care începea să 
o ia scandalul, maica Ioana a Îngerilor își retractă 
declarațiile și încercă să se spânzure chiar, cu toate 
acestea, duhovnicul merse până la capăt și sfârși 
prin a-i cere ajutorul preotului de la Chinon, fanatic 
și reactionar, care o exorciză pe maica superioară 
în public, prin metode de o obscenitate de cea mai 
joasă speţă. 

Partizani și opozanți ai procesului se succedară 
fără a se fi înțeles mare lucru, dacă nu cumva chiar 
din aceasta consta rolul politic al acestei afaceri; 
singura slăbiciune a scenariului consta în faptul 
că acest proces dubla un altul pe aceeași temă, mai 

exact lupta Bisericii, prin intermediul exorcistilor 
săi, împotriva autorităţii regale. 

După numeroase peripeții, mulțumită și 
bunävointei Ursulinelor care reluau, de fiecare dată 
când erau rechemate la rampă, aceste sinistre și 
nebunești reprezentanții teatrale (preluarea contro- 
lului de către demoni făcându-se în public), regele — 
și mai ales Richelieu — hotărâră cale definitivă spre 
pierzanie pentru Grandier. Loudun se cutremura, 
Ursulinele sechestrate în chilii izolate acuzau pe toată 
lumea și pe oricine. Odată acuzat, Grandier fu supus 
interogatoriului prin tortură, de o cruzime extremă, 
dar nu pronunță decât cuvinte pline de credință și 
smerenie, chiar și fiind pe rug (1634). După moar- 
tea sa, el a fost considerat sfânt, în întreg ţinutul. 
Cälugäritele reintrară în joc, respectând ritmul a două 
ședințe de posesiune pe zi, și acestea la ore fixe; maica 
Ioana a Îngerilor își sfârşi cariera ca eroină națională, 
după multe alte aventuri, la fel de rocambolești. 

Toate aceste nebunii ridiculizau Biserica în 
aceeași măsură în care păreau să o susțină și au avut 
drept efect secundar restabilirea importanţei dis- 
cursului medical, în faţa aberatiei totale a Bisericii 
în această privință20. Dacă maica Ioana a Îngerilor 
și călugărițele sale pot fi considerate, fără teama de 
a greși, drept isterice, Grandier, prin numeroasele 
imprudente comise, avea și el o componentă puter- 
nic isterizată: ce înseamnă să te supui martiraju- 
lui, să te comporti precum un sfânt, încălcând din 
punct de vedere sexual și într-un mod deschis legea 


20 Tot legat de această temă, a se consulta și lucrarea, extrem de 
interesantă, a părintelui Michel de Certeau, La Possession de Lou- 
dun, Paris, Julliard, 1970. 

castitätii si legile Bisericii? În plus, această relatare 
subliniază aspectul epidemic al isteriei, precum și 
capacitatea sa de a duce la pierderea raţiunii, cu 
excepţia celor a mai-marilor politici ai vremii, deoa- 
rece dacă Richelieu a intrat în joc, a fost într-un mod 
pervers și fără a crede în nimic din toate acestea, se 
pare, nici măcar o clipă. 


APUCAȚII DE LA SAINT-MEDARD (1727-1732) 


În toate religiile, rugăciunea asociază cuvântul 
si manifestările corporale: posturi spectaculoase, 
ritmuri lente și regulate sau, dimpotrivă, rapide și 
sacadate, manifestări motrice, mai exact spasme, 
fenomene de autohipnoză (uneori convulsii ,ofi- 
ciale“), articularea unor sunete sau a unor cântări, 
semne pe corp. Amabilitatea isterică nu face decât 
să își însușească această corporalitate manipulată în 
mod artificial. În anumite circumstanţe, atunci când 
aspectul religios și cel politic se întrepătrund strâns, 
crizele de convulsii politice corespund unor con- 
vulsii corporale amplificate sau le antrenează: unul 
dintre cele mai cunoscute exemple din bibliografia 
impresionantă pe această temă este cel din cimitirul 
Saint-Medard?l. 

În anul 1727, după mai mult de un secol, auto- 
ritatea regală era în plin conflict cu jansenistii a 
căror abație de la Port-Royal fusese distrusă într-un 


21 Există câteva sute de titluri de lucrări pe această temă, dintre 
care unele pot fi consultate la biblioteca Henry-Ey a spitalului 


Sainte-Anne. 


incendiu pornit la comandă. Motivul oficial de pole- 
mică se centra în jurul elucidării chestiunii predes- 
tinării, dacă aceasta îi afecta sau nu pe oameni, și în 
jurul chestiunii harului divin, jansenistii susținând, 
împotriva moliniștilor, că acesta le era rezervat 
doar celor aleși. Subiectul având un răsunet politic 
evident, se impunea ca isteria să își facă prezența 
cunoscută. La 1 martie 1727, diaconul Francois de 
Pâris de la biserica Saint-Medard, recunoscut ca 
fiind un sfânt, moare. Chiar din ziua înmormântării 
sale, apare o primă minune: o femeie cu o paralizie a 
brațului drept își recapătă, după vizita la mormântul 
acestuia, controlul asupra braţului. Imediat, minu- 
nile încep să se succeadă lanţ, totul fiind atestat prin 
martori, preoţi și documente autentificate de notar. 
Apoi, miracolele suferă o modificare?? și fac loc 
unor „convulsii“, unele mai înspăimântătoare decât 
altele: mesajul divin se transformă în opusul său, nu 
mai este vorba despre dovezi prin vindecare, ci de 
suferințe gratuite oferite lui Dumnezeu, dovada fap- 
tului că subiectul acestora era „ales“ făcându-se prin 
supraviețuirea lui, chiar și în urma unor suplicii îngro- 
zitoare autoinduse. În van, bineînţeles, se încercau 
înţeparea, străpungerea, mutilarea, trecerea prin sabie, 
strivirea cu blocuri de piatră, scoaterea ochilor, tăie- 
rea sânilor... Nimic nu părea să funcționeze, iar aceste 
tinere femei plăpânde rezistau armatei de bărbați care 
acceptau să preia sarcina acestor servicii dumnezeiesti. 
Ce s-a întâmplat pentru ca Ludovic al XV-lea să 
priceapă că era compromis în acest caz? Dezordinea 


22 Fenomen curent în isterie, unde se face rapid trecerea de la 
minuni la convulsii, la spasme, ba chiar la deces. 

politică indusă prin aceste transe corporale („nici 
supranaturale, după spusele medicilor, și nici chiar 
naturale“), care interveneau în lupta pe care o ducea 
regele împotriva jansenismului, i s-a părut acestuia 
o manipulare evidentă. „În contextul acestor transe 
isterice, regele nu se înșelă deloc atunci când, în 
ciuda minunilor de la mormânt, ordonă închide- 

rea cimitirului. Apoi, un glumet anonim scrise pe 
poarta închisă, încă din a doua zi de la închidere: 
«Din voinţa Regelui, i se interzice lui Dumnezeu să 
mai facă minuni în acest loc», remarcă la care un 
preot aduse, nu fără pertinentä, următorul comenta- 
riu: «Ceea ce găsesc eu ca fiind cel mai amuzant este 
că Dumnezeu s-a conformat23».“ 

Astfel, isterica se regăsește în postura în care 
întruchipează atât răzvrătirea (într-o primă fază: 
convulsiile), cât și conformarea la legile autorității, 
atunci când aceasta știe să își manifeste puterea 
(în a doua fază: oprirea brutală a convulsiilor). De 
fapt, deopotrivă cu cele asemenea ei, ea alcătuiește 
un grup mobilizabil în orice moment, ceea ce „știe“ 
bine orice profet charismatic. 

Un secol și jumătate mai târziu, Babinski va cerne 
atent chestiunea: „Fenomenele isterice sau pitiatice 
trebuie să aibă drept proprietate faptul de a depinde 
în mod esenţial, în ceea ce privește ivirea, durata, 
forma și stingerea lor, de mediul psihic în care tră- 
iesc subiecţii sugestionabili a căror predispozitie 
maladivă este susceptibilă a fi pusă în joc de un 
spectacol sau altul, de o afirmaţie sau alta24, 


23 G. Wajeman, Le Maître et l'Hysterique, op.cit. 
24 J. Babinski, ,Démembrement de l’hystérie traditionnelle“ (1909), 
Œuvres scientifiques, Paris, Masson, 1934. 


1905: SEPARAREA BISERICII DE STAT ÎN 
FRANȚA, RĂSUNETUL ACESTUI EVENIMENT 
ASUPRA PROBLEMEI ISTERIEI 


Dacă era nevoie de o dovadă suplimentară în ceea 
ce privește relaţia isterie-religie, faptul că sfârșitul 
secolului al XIX-lea și începutul secolului XX în 
Franţa preluaseră pe cont propriu, la rândul lor, 
fenomenele religioase și manifestările isteriforme 
de complezenţă nu este deloc uimitor, având în 
vedere raporturile extrem de conflictuale dintre 
Biserică și Stat. Într-adevăr, sosirea noului secol va 
aduce în 1905 separarea celei de a Treia Republici 
de Biserică. Unii psihiatri, precum Charcot, în mod 
paradoxal25, intraseră deja în această luptă, cu sco- 
pul readucerii spre rațiune și demistificării, demon- 
strând fără efort că stigmatele, semnele și aparițiile 
nu făceau decât să acopere un aspect bine cunoscut 
al isteriei, în timp ce alții încercau să demonstreze 
posibila autenticitate a acestor fenomene. 

În epoca respectivă, deși tabloul general era une- 
ori extrem de confuz, publicațiile se împărțeau în 
două grupuri, în care adepţii istoriei și cei ai reli- 
giei infirmau sau confirmau teoretizările laice ale 
psihiatrilor: 

Primii reluau evenimentele celebre cum ar fi epi- 
demia de istero-demonopatie?€, stigmatizatii??, 


25 J.-M. Charcot, La foi qui guérit, Paris, Progrès médical, Alcan, 
Paris, 1897. 

26 A. Constans, Relations sur une épidémie d'hystero-demonopathie 
en 1861, Paris, Delahaye, 1863. 

27 Warlomont, L. Lateau: rapport médical sur la stigmatisée de Bois 
d'Haine, Paris, Baillere édit., 1875. 

posedaţii?8. O asemenea avalanșă de texte face orice 
alegere arbitrară, pasiunea apărând în acest caz 
prin număr: mai mult, acesta e momentul pe care 
îl alege Bourneville pentru a crea o colecție denu- 
mită „demoniacă“ (echivalentul savant de la epoca 
respectivă al filmelor de groază pe teme religioase, 
cum ar fi Exorcistul, din zilele noastre); se continuă 
cu spor în publicarea de materiale pe teme fertile, 
cum ar fi apucatii din Saint-Médard, amintite îna- 
inte, sau vrăjitoarele din Salem, în Noua Anglie, în 
anul 1692. 

În lucrările laice se regăsesc aceleași teme, pose- 
sia sau chiar miracolul?°, însă pe o notă mai gene- 
ralizantă, cu mai puţine cazuri particulare. În 
biblioteca Henri-Ey a spitalului Sainte-Anne de 
la Paris, se găsesc zeci de lucrări despre mistici, 
stigmatizati, miracolele de la Lourdes, din per- 
spectiva psihiatriei laice sau din cea a psihiatriei 
religioase. 

Aceste lucrări au drept substrat teoretic semio- 
logia secolului al XIX-lea și temele favorite ale 
acesteia: sugestia, sugestibilitatea, hipnotismul, 
mimetismul și, bineînţeles, simularea. Charcot nu 
punea la îndoială unele dintre aceste fenomene, 
însă le asocia totuși cu o anumită doză de „exage- 
rare“. Misticism sau agnosticism — se manifestă 
într-o perioadă de răspântie în care intricarea dintre 


28 D. M. Bourneville, La possession de Jeanne Fer, religieuse professe 
du couvent des sœurs noires de la ville de Mons (1584), Paris, Dela- 
haye et Crosnier, 1886 

29 P, Saint-Yves, Le Discernement du miracle, Paris, Nourry, 1909; 
La Simulation du merveilleux, Flammarion, 1912 (introduction 


de P. Janet). 

religie și psihopatologia aflată în fașă făcea din abor- 
darea problemei una dintre cele mai conflictuale și 
mai pasionale. 


Să ne limităm la constatarea că isteria se joacă la 
mai multe capete: unul sau mai mulți paranoici, una 
sau mai multe isterice. Perversiunea este, de aseme- 
nea, una dintre cheile relației unei isterice cu alta, 
termenul fiind departe de sensul pe care i-l asociem 
în mod normal, adică acela dinspre ea către ceilalți. 
Isterica este cu siguranță perversă, adesea în relația 
sa medicală, spre exemplu, însă ea poate fi și mani- 
pulată de perverșii cărora le cade victimă, cu voia 
ei. Perversiunii iniţiale a liderului îi răspunde un 
consimțământ uneori naiv, de același rang: se uită 
să se facă observaţia că isterica este adesea dotată, 
din punct de vedere structural, cu o mare naivitate, 
legată fie de o imaturitate, fie de o cristalizare pre- 
matură a eului, și care se va dovedi întotdeauna a 
avea urmări dezadaptative, în cele din urmă. 

ISTERIA FREUDIANĂ 


Pe data de 13 octombrie 1885, Freud ajunge la 
Paris, unde va rămâne până la 25 februarie 1886. 
Acest tânăr fiziolog publicase deja articole pe teme 
de histologie: „Rădăcinile posterioare ale petromi- 
zonului“ (1877-1878), „Noul procedeu de pregătire 
anatomică a SNC“ (1879), „Celulele nervoase ale 
racului“ (1882), „Procedeu histologic care permite 
studierea aparatului cerebral“ (1884), precum și stu- 
dii cu privire la cocaină, în anul 1884. 

Sub îndrumarea Maestrului, Freud face 
cunoștință cu isteria sub o formă în același timp tea- 
tralizată și medicalizată, teatralizată prin prezentări 
de bolnave cu manifestări pantomimice, medicali- 
zată deoarece leziunile dinamice erau prevăzute ca 
reprezentând un suport pentru etiologia de natură 
nervoasă. După cercetarea bibliografiei franceze, 
întors la el acasă, acesta se trezi față în față el însuși 
cu istericele vieneze, despre care se poate afirma cel 
putin că se comportau de o manieră complet diferită 
de frantuzoaice. De fapt, la Salpêtrière, suferindele 

erau femei din popor, în timp ce la Viena, pacien- 
tele lui Freud veneau din rândurile burgheziei. În 
ciuda elogiului vibrant pe care i-l aduce lui Char- 
cot!, Freud a simțit intuitiv că era indispensabilă 

o punere în ordine a problematicii isteriei. În vreo 
zece ani, el va efectua o sinteză a acestor date, care 
se va concretiza, printre altele, prin apariția concep- 
tului de conversie, una dintre matricele prin care a 
trebuit să treacă psihanaliza, la nașterea sa. 


SPRE 0 EPISTEMOLOGIE A 
CONVERSIEI FREUDIENE 


ROLUL SEXUALITĂŢII 


Până în secolul al XIX-lea, isterica suferea de 
constrictie sau de furie uterină, de tulburări ova- 
riene sau „ovarice“, însă termenul generic de sexu- 
alitate nu era pronunțat niciodată; se regăsea aici o 
gândire cu tendință moralizantă despre fiziologie și 
anormalitate, însă fără o perspectivă globală asupra 
sexualității umane. Geniul freudian a constat din a 
gândi abordarea sexuală a isteriei ca fiind integrată 
în normă — chiar dacă era diferită cantitativ — si 
nu ca pe o formă de psihopatologie condamnabilă, 
aşa cum devenise în totalitatea sa, în această epocă 
(deși ea transpărea, de fapt, ca atare, încă din tex- 
tele antice). Pentru Freud, sexualitatea sfârșește 


1 S. Freud, „Charcot“ (1893), în Studii despre isterie, București, 
Trei, 2014. 

prin a se defini ca reprezentând „o serie întreagă de 
excitatii și activităţi prezentă încă din copilărie, care 
produc o plăcere ireductibilă la satisfacerea unei 
nevoi fiziologice fundamentale (respirație, foame, 
excretie etc.) și care sunt incluse ca elemente în 
forma numită a iubirii sexuale2“. Este adevărat, în 
1885 această teorie nu era încă pusă la punct, însă 
acest lucru se va întâmpla progresiv până în anul 
1905, când va culmina cu Trei eseuri asupra teoriei 
sexualităţii. Isteria se va grefa apoi pe o teorie a dez- 
voltării care va integra sexualitatea și avatarurile 
acesteia, iar acestei luări de distanță îi va reveni pro- 
priul rol în elaborarea teoriei psihanalitice, și mai 
exact în elaborarea celei a conversiei. 

Freud reia cu această ocazie caracteristicile noso- 
grafice existente. 


MAI ÎNTÂI, DESPRE CONTRACTURILE ȘI SPASMELE 
MUSCULARE 


Începând din anul 1880, Breuer, coautor împre- 
ună cu Freud al Studiilor despre isterie se îngrijește 
de Bertha Pappenheim, pe care o va supranumi 
Anna O.: tânăra fată suferă de multiple simptome, 
printre care contracturi ale brațelor și picioarelor, 
rigiditate a articulaţiilor umerilor, spasme ale între- 
gului corp. Patologia isterică până în acest punct 
este mereu identică ei înseși. 


2 Jean Laplanche si J.-B. Pontalis, Vocabularul psihanalizei, 
București, Ed. Humanitas, 1994. 


URMEAZĂ INHIBĂRILE SENZORIO-MOTORII 


Secolul al XIX-lea s-a caracterizat printr-o 
fascinatie științifică pentru paralizia isterică. Era 
vorba despre referirea științifică la fiziologie. În 
jurul anului 1885, după cum am văzut, Charcot făcea 
diferența dintre neputintele de natură motrică, 
datorate unor leziuni dinamice isterice, și paralizi- 
ile organice datorate unor leziuni în focar. În anul 
1893, Janet a avut remarcabila intuiţie cu privire 
la importanța reprezentării anatomiei populare în 
dezvoltarea afecțiunii paralitice, iar Babinski a ana- 
lizat și el, în anul 1892, paraliziile isterice sistema- 
tice. Pentru prima dată, se ajunsese să se sublinieze 
importanța fantasmei asupra fiziologiei: „În parali- 
ziile sale și în alte manifestări, isteria se comportă 
ca și cum anatomia nu ar exista sau ca și când ea nu 
ar avea nicio cunoștință despre aceasta [...] Ea ia 
organele în sensul vulgar, popular, al numelui pe 
care ele îl poartă: gamba este gamba până la insertia 
șoldului, brațul este extremitatea superioară așa 
cum se conturează ea pe sub haine [...] În această 
chestiune, nu pot decât să mă asociez pe deplin cu 
vederile avansate de dl. Janet în ultimele numere din 
Arhchives de Neurologie3“. 

De fapt, totul era pus la punct pentru a-i permite 
lui Freud să își conceapă sinteza riguroasă cu pri- 
vire la această chestiune, rezultat al stagiului său 
pe lângă Charcot, al lecturilor sale (în special, din 
Janet), precum și al reflectiilor sale clinice: el va 


3 S. Freud, „Câteva considerații pentru un studiu comparativ al 
paraliziilor motrice organice și isterice“ (1893), în Studii despre 
isterie, ed. cit., pp. 61-62. 

finaliza astfel întâia teorie a reprezentării corpului 
fantasmatic, punând-o în legătură cu întâlnirea din- 
tre inconștient și cunoașterea populară anatomică 
despre care vorbea Janet: este doar una dintre pri- 
mele sedimentări, precursoare ale multor altora, 
asupra raporturilor simbolice psyche-soma. 


URMEAZĂ TULBURĂRILE DE FONATIE 


Specialiștii în isterie scoteau în evidență tulbu- 
rările de vorbire, de înţelegere, ba chiar afoniile și 
chiar tusea. 

Influențat de aceste publicații, Freud (sau Breuer) 
va insista cu orice ocazie asupra tulburărilor de vor- 
bire observate la Anna O., asupra tusei Dorei, vocii 
cântăreţei Rosalie H., care nu îi mai dădu ascultare 
etc., călcându-le astfel pe urme predecesoarelor lor. 
Or, prin raportare la toţi autorii, punctul esenţial al 
lucrărilor anterioare lui Freud consta din punerea 
involuntară în relaţie a incapacității fizice de a emite 
foneme și a faptului de a nu verbaliza afecte și senti- 
mente: cu alte cuvinte, în cadrul isteriei tradiționale, 
se descria un fenomen motor sau un fenomen ver- 
bal. Geniul freudian constă din a demonstra că feno- 
menul motor este de fapt un fenomen psihic legat 
de cuvânt și, deci, de sensul simbolic al comunică- 
rii. Probabil că acesta a fost momentul în care iste- 
ria modernă și-a început schimbarea lentă de traseu, 
prin raportare la neurologie. 

ȘI, LA FINAL, AVEM INHIBĂRILE ȘI HALUCINATIILE 
SENZORIALE 


În Studii despre isterie, Freud constată la un număr 
mare de paciente apariția unor tulburări senzo- 
riale importante: Anna O. suferă de un strabism 
convergent episodic, Lucy R. de anosmie, având 
în paralel și halucinaţii olfactive. În cazul isteriei, 
lumea simțurilor reacționează, așadar, fie creând o 
halucinație, despre care Freud realizează rapid că răs- 
punde unei dorinţe refulate, fie inhibând o percepție 
globală, sau o percepţie stânjenitoare. 


DESPRE ANESTEZII SI ALGII 


Până în secolul al XIX-lea, durerea isterice- 
lor era pentru medici un factor demn de dispreț și 
disprețuit, pacientele fiind bănuite de amplificarea 
constantă a acesteia; dimpotrivă, anestezia era con- 
siderată ca reprezentând un fenomen remarcabil, 
prin aspectul său evident spectaculos. Puţini colegi 
ţineau, în fond, cont de remarca clinică esenţială, 
totuși, a lui Lasègue#, cum că bolnavele neaverti- 
zate cu privire la fenomenul isteriei sufereau efectiv 
durerile fizice asociate, spre exemplu, cu tortura. 

Așadar, Freud adăugă durerea printre semnele de 
luat în considerare. Bolnavele păreau să sufere de 
dureri fizice exacerbate, chiar dacă manifestau „o 
frumoasă indiferență“ (Charcot), sau de dureri fizice 
încă și mai rebele, având în vedere că erau adesea 
legate de sentimente profunde de culpabilitate. El 


4 A se consulta, în acest sens, paragraful nostru din secțiunea „ste- 
rie și boli nervoase“. 

va realiza, deci, o răsturnare a situației, propunând 
un fel de echivalență între durerile fizice și durerile 
psihice: știa deja intuitiv că o durere fizică exagerată 
reprezenta, de fapt, o durere psihică importantă. 

Pe „cealaltă scenă5“, accentul se pune sistematic de 
către bolnav de o manieră inversată, de unde difi- 
cultatea de a evalua nivelul durerii cât mai aproape 
de realitatea sa psihică, deoarece, într-un fel, bol- 
navul însuși o ignoră. „Astfel, durerea face ca, în 
prezentarea tratamentului, să comunice deodată 
două ordine incompatibile, până în punctul în care 
unul dintre acestea se revarsă în celälalt/“, spune 
Monique David-Ménard, care va adăuga că această 
traducere a durerii psihice în durere fizică e aproape 
o ,transsubstantiere“. Transsubstantierea, trecerea 
de la un anumit ordin al discursului la altul, evalua- 
rea inversată a „quantum doloris“, abordarea durerii 
astfel revelate, era extrem de departe de distincţia 
obișnuită dintre cele două categorii de suferință. 

O astfel de constatare nu putea fi luată în conside- 
rare decât pornind de la ipoteza unui „salt al psi- 
hicului la nivelul inervatiilor somatice8“, ipoteză 


5 Cealaltă scenă a fost, la origine, o aluzie la teoria visului : „Scena 
viselor este alta decât a vieții reprezentative vigile“ — S. Freud, 
Opere esenţiale (Interpretarea viselor), volumul 2, București, Trei, 
2010, p. 77. Freud compară universul visului cu cel al isteriei. 

6 Pretium doloris sau quantum doloris, scală de evaluare a 

suferințelor îndurate, în funcție de circumstanţe, durata, inten- 

sitatea percepută și alți factori considerați relevanti. (N.tr.) 

M. David-Menard, L'Hysterique entre Freud et Lancan, Paris, 

Editions Universitaires, 1983. 

8 “Acel salt al psihicului la nivelul inervatiilor somatice (conversia 
isterică), care scapă complet înțelegerii noastre“ S. Freud, 
„Remarci asupra unui caz de nevroză obsesională“, în Opere 
esenţiale, vol. 7, București, Trei, 2010, p. 41. 


îndrăzneață, nedemonstrabilă fiziologic, însă vala- 
bilă încă și în zilele noastre. 


Am putea încerca să reprezentăm acest fenomen 
de conversie de maniera indicată în continuare; bol- 
navul se prezintă la cabinet și notăm: 


TULBURĂRI MOTORII + TULBURĂRI SENZORIALE 


DURERI FIZICE 
De unde interpretăm: 


TULBURĂRI PSIHICE + TULBURĂRI VERBALE 
DURERI MORALE 


Este vorba în acest caz de un veritabil sistem de 
conversie, în sensul matematic al termenului, adică 
de schimbarea unităţii de măsură, ingeniozitatea lui 
Freud constând din următoarele: 

— înțelegerea faptului că tulburările motorii repre- 
zentau simbolic dorinţe refulate, că durerea era 
înainte de toate o durere morală; 

— trecerea problemei fonatiei și a cuvântului din 
categorie motrice pură în categoria psihomo- 
trice și înţelegerea faptului că imposibilita- 
tea de a pronunţa cuvinte nu se datora unor 
considerente neurologice, ci sensului ascuns 
pe care îl vehiculau acestea. Motricitatea ver- 
bală nu acoperă, în final, decât inconștientul și 
rezistentele sale, iar în această ipoteză, mușchii 
si articulațiile fonatoare nu mai depind decât de 
psihic; 

— si concluzionarea că sexualitatea refulată era res- 
ponsabilă de aceste atacuri. 

El va condensa totul în celebra sa formulă: „Aceste 
atacuri (isterice) nu sunt altceva decât fantasme tra- 
duse în motricitate, proiectate în motilitate, repre- 
zentate pantomimic”“. Frază admirabilă, cu un 
posibil sens dublu, deoarece, deși îl duce cu gândul, 
poate inconștient, pe Freud către frumoasele contor- 
sioniste ale spectacolelor lui Charcot, ea transformă 
corpul în interpret, în traducător al psihicului. În 
acest caz, conversia poate fi percepută ca reprezen- 
tând o teorie neurologică pervertită de inconștient, 
însă neurologia va supraviețui, debarasată, din feri- 
cire, de reziduurile cu care nu mai stia oricum ce să 
facă. În mod paradoxal, în zilele noastre, psihanaliza 
s-a îndepărtat atât de mult de neurologie, încât nu 
mai este nici măcar „conștientă“ de această filiatie si 
ar căuta mai degrabă o identitate pe latura biologică, 
pornind înapoi, pe linia dreaptă a visului freudian. 

Acest aport al lui Freud la isterie este de genul 
celor care durează în timp, deoarece prezintă o 
recurenţă explicativă: prin descoperirea conversiei, 
o parte din misterul isteric a fost explicată retroac- 
tiv, si încă cu valoare irefutabilă; nimeni, nici măcar 
autorii DSM-IV, nu a îndrăznit să se atingă de ea, 
având în vedere că au păstrat un sindrom de conver- 
sie ca entitate clinică de sine stătătoare. Conversia 
este unul dintre modelele prin intermediul cărora 
au trecut cunoștințele privitoare la psihicul uman și 
de aici, în parte, de la această primă schemă teore- 
tică, a luat naștere psihanaliza. Dialectica isterică a 
atins aici una dintre realizările sale perfecte și, deși 


9 Sigmund Freud, Opere esenţiale, vol. 6 (Inhibitie, simptom, 
angoasă), București, Trei, 2010, p. 231. 


alte enigme legate de aceasta persistă, deși îi sunt 
asociate în continuare erori permanente, se întrevăd 
poate noi descoperiri științifice... 


CONVERSIA ÎN OPERA LUI FREUD 


Freud a utilizat pentru prima dată termenul de 
conversie în anul 189410 (la momentul la care ela- 
borase deja alte concepte, cum ar fi abreactia, com- 
plexul, fixatia etc.) si a făcut din acesta unul dintre 
primele concepte spre o teorie ce integra corpul. 

Freud o descrie astfel: „Problema pe care Eul în 
apărare și-o pune, anume aceea de a trata ca «non 
arrivée» reprezentarea incompatibilă, este pentru 
el indisolubilă: atât urma memoriei, cât și aspectul 
inerent reprezentării există și nu mai pot fi supri- 
mate. Se poate vorbi însă de o rezolvare aproxi- 
mativă a acestei probleme, dacă se reușește ca din 
această reprezentare puternică să se facă una slabă, 
să i se smulgă afectul, suma de excitație cu care este 
încărcată. Pretentiile reprezentării slabe către trava- 
liul asociativ vor fi atunci ca și egale cu zero, sumei 
de excitatii, care a fost detașată din ea, trebuind 
să i se dea însă o altă întrebuințare. [...] La isterie 
are loc neutralizarea reprezentării incompatibile. 
Această neutralizare se produce prin aceea că suma 
de excitatii a reprezentării respective se transformă 
în somatic, proces căruia aș vrea să îi dau numele 
de conversie. Conversia poate fi una totală sau una 
parțială si are loc la acea inervatie motorie sau 


10 D, Anzieu, L'Auto-analyse de Freud, Paris, PUF, 1975, vol. I. 


1 2 6 CE ESTE ISTERIA? 


senzorială care se află într-o conexiune strânsă sau 
mai slabă cu trăirea traumaticäll*, 

În fapt, „conversia constă în transpunerea unui 
conflict psihic în simptome somatice, motorii (de 
exemplu, paraliziile) sau senzitive (amnezii sau 
dureri localizate) și în încercarea de a-l rezolva pe 
această cale. Termenul „conversie“ este pentru Freud 
corelativ unei concepţii economice: libidoul detașat 
de reprezentarea refulată este transformat în energie 
de inervatie. Specifică pentru simptomele de conver- 
sie este, însă, semnificaţia lor simbolică: ele exprimă 
prin intermediul corpului reprezentări refulate“12. 

Este suficient să se urmeze ordinea cazurilor pre- 
zentate în Studii despre isterie, pentru a ne da seama 
de importanța din ce în ce mai marcantă a libido- 
ului, deci a sexualităţii, și de reprezentările sale 
refulate prin intermediul unei cenzuri prohibitive 
și severe, care transformă durerile morale în dureri 
fizice. Trupul isteric va renunţa încetul cu încetul la 
statutul său de corp suferind de o afecțiune neuro- 
logică, în favoarea celui de corp erogen și erotizat, 
aspect conţinut, însă nu și recunoscut, în carto- 
grafiile elaborate de Charcot cu privire la punctele 
isterogene. „Ce anume se transformă, în cazul con- 
versiei isterice? Angoasa de castrare, pe de o parte, 
se transformă într-un exces de erotizare a corpului 
non-genital și, pe de altă parte, în mod paradoxal, 
într-o inhibare a sexualității genitale.13* 


11 Sigmund Freud, art. „Psihonevrozele de apărare“, în Studii despre 
isterie, București, Trei, 2014, p.73. 

12 Jean Laplanche și J.-B. Pontalis, Vocabularul psihanalizei, ed. cit. 

B J.-D. Nasio, L'Hysterie ou l'enfant magnifique de la psychanalyse, 
Paris, Payot, col. „Petite Bibliothèque Payot“, 2001, p. 87. 

LATURA CLINICĂ: „STUDIILE DESPRE ISTERIE" 


Evoluţia teoriei freudiene cu privire la isterie este 
vizibilă dacă se urmăresc relatările cazurilor tran- 
scrise de Freud. Deși este cel mai cunoscut, nu vom 
relua cazul Annei O., pe de o parte pentru că tran- 
scrierea istoricului acestui caz îi este atribuită în între- 
gime lui Breuer, și pe de altă parte din cauza lipsei 
sale de claritate, atât psihopatologică, cât și istorică. 


DOAMNA EMMY VON N, DIN LIVONIA 


În vârstă de patruzeci de ani, simpatică: dia- 
gnosticul de isterie pare indubitabil. Este descrisă 
ca fiind agitată, cu o expresie a feței încordată, cu 
bâlbâieli, ticuri, halucinaţii vizuale ce sugerează 
un delir, alternând cu stări de conștiință normale, 
senzații de frig și dureri dorsale, spasme în ceafă și 
migrene a căror posibilă cauză organică este evocată 
cu prudență de către Freud (ed. rom., pp. 137-138), 
lucru pe care îl face de altfel și în patru dintre cele- 
lalte cazuri. Primul tratament avut în vedere este 
clasic: băi calde, masaje efectuate de Freud, hipnoză 
cu presiunea degetelor; suntem încă la stadiul de 
medicină tradițională, centrată pe corp: Freud își 
atinge fizic pacienta. 

— Primul principiu la care Freud a ajuns aproape din 
întâmplare și care va deveni apoi capital: Emmy 
suferea de dureri în zona braţelor și picioare- 
lor care, la origine, fuseseră de natură reumatică 
sau musculară, și care deveniseră apoi în același 
timp organice și isterice: „caz al nu foarte inte- 
resantului, dar cu atât mai frecventului tip de 

determinare prin coincidenţă întâmplătoare“ (ed. 
rom., p. 137). Cu alte cuvinte, la bolnavă a apă- 
rut într-o bună zi o coincidenţă temporală în care 
au survenit simultan o situaţie psihologică dure- 
roasă și dureri fizice de origine organică, toate 
acestea creând un complex de asociere; începând 
din acel moment, orice situație dureroasă va 
antrena, prin intermediul respectivului complex 
de asociere, reaparitia durerilor fizice. 

— Al doilea principiu: Dacă o parte din dureri sunt 
de origine organică, o altă parte „a durerilor 
erau, foarte probabil, amintire dureroasă, sim- 
bol mnezic al perioadelor de asistență medicală 
si agitaţie [...] Cândva la început și aceste dureri 
or fi fost justificate organic, dar de atunci încoace 
ele au fost prelucrate pentru a clarifica proble- 
mele nevrozei“ (ed. rom., p. 160). Dacă una din- 
tre părți este de origine organică, cea de-a doua 
este declanșată de amintiri dureroase care s-ar 
fi nevrotizat. Simptomele motorii sunt legate de 
traumatisme reprezentate în activitatea mne- 
monică sub formă de simbol: nu mai este vorba 
despre o coincidență temporală nesemnificativă, 
ci despre traumatisme cu valoare istorică (acci- 
dente, temeri din copilărie...) simbolizate în 
motricitate. Tulburarea fizică reprezintă așadar 
simbolic un traumatism psihic. În continuare, 
afectul va reda sensul, adesea după multiple 
rezistenţe, unor evenimente reproduse și mai ales 
reprezentate pe modalitatea motorie. 

— Altreilea principiu: dacă bolnava prezintă mișcări 
simptomatice, se joacă cu degetele, spre exem- 
plu, este vorba despre o derivare a emotiei asupra 

unei inervări diferite. Iar Freud citează exemplul 
celui care la dentist își menţine nemișcate capul, 
gura și mâinile, bătând însă din picioare. 

Trecere teoretică în revistă: confruntat probabil cu 
propriile rezistențe, Freud face o întoarcere vio- 
lentă la medicina secolului al XIX-lea (ed. rom., 

pp. 174-176). Emmy are o ereditate neuropatică 
extrem de încărcată; fără această predispozitie, ea 
nu ar fi fost atinsă de isterie. Afectele persistă la 

ea din cauza constituţiei ei ereditare, deși această 
femeie este de fapt „predispusă“ și nu „degenerată“. 
Un ultim element, foarte modest, dar căruia merită 
să îi remarcăm importanţa in statu nascendi: 
absenţa totală a elementelor sexuale, afirmă 
Freud (ed. rom., p. 174), deși anumite indicii din 
text ne-ar putea duce cu gândul la un tempera- 
ment sexual mai degrabă violent. 

În concluzie: acest text are o dimensiune istorică, 


deoarece Freud se găsea în momentul trecerii de la o 
practică tradițională a medicinei la crearea unei noi 
abordări terapeutice. Cu siguranță, aceasta fusese 
deja inaugurată de către Breuer cu Anna O., prin 
practicarea chimney sweeping (ramsnage, cum spunea 
bolnava) sau „relatarea depurativă“ (conform expre- 
siei lui Breuer): teoretic, acest procedeu catharticl{ 


14 


Metoda cathartică este o metodă de psihoterapie care are drept 


efect terapeutic o „curăţare“ (catharsis în limba greacă), o des- 
cărcare adecvată a afectelor patogene. Cura permite subiectului 
să evoce și chiar să retraiască evenimentele traumatice de care 
sunt legate aceste afecte, ceea ce le asigură abreactia. Din punct 
de vedere istoric, „metoda cathartică“ ţine de perioada (1880- 
1895) când terapia psihanalitică se definește progresiv pornind 
de la tratamentele realizate sub hipnoză. Jean Laplanche și 
J.-B. Pontalis, Vocabularul psihanalizei, ed. cit. 

se soldează cu o abreactie care lichidează emotia 
inițială, în cazul în care cantitatea de excitație asoci- 
ată traumei nu este prea importantă; prima apariţie 
a punctului de vedere economic, care va căpăta mai 
apoi o mare importanţă. Vor începe să se afirme, 

de asemenea, noţiunile de traumă, de simbolism 
motor, de sexualitate, toate jucându-se în memoria 
unui subiect care și-a recăpătat, în sfârșit, istoria. 


DOMNISOARA LUCY R., TREIZECI DE ANI 


Prima etapă: O tânără fată suferindă de anosmie 
ca urmare a unei rinite cronice purulente și care, în 
mod paradoxal, are în permanenţă o senzație olfactivă 
subiectivă legată de un miros de prăjitură arsă. Aso- 
cierile indică faptul că ea a ars într-adevăr o prăjitură 
în circumstanţe traumatizante și că acest miros a deve- 
nit simbolic pentru traumă; regăsim aici în aparență 
„O coincidență temporală nesemnificativă“. Cu toate 
acestea, Freud își dă seama că această coincidenţă nu 
capătă sens decât prin intrarea în joc a refulării (unui 
sentiment de dragoste față de patronul ei). 

O a doua etapă descrisă, însă nu și analizată: în 
cursul tratamentului, mirosul de prăjitură arsă este 
înlocuit în halucinatia olfactivă de cel de trabuc; 
Freud, nemulțumit de această schimbare a obiectu- 
lui, obţine, printr-o apăsare de mână, o altă relatare: 
o scenă de frustrare legată de un sentiment de dra- 
goste, când în încăpere plutea un miros de trabuc. 
La acest moment al cunoașterii psihanalitice, este 
evident că Freud nu putea nici să numească, nici să 
analizeze faptul că acest lucru se derula în cadrul 
unui transfer (să nu uităm că Freud fuma mereu 

trabuc în timpul consultatiilor). În realitate, Freud 
descrie transferul! doar ca pe o rezistență majoră 
la analiză, care trebuie învinsă, însă al cărei aspect 
motor nu l-a perceput încă: el subliniază astfel per- 
turbările relațiilor medic-pacientă, „când bolnava se 
teme că transferă asupra persoanei medicului niște 
reprezentări penibile ce se ivesc din conţinutul ana- 
lizei. [...] Transferul asupra medicului se produce 
prin îmbinare falsă“. În acest moment al elaborării 
teoretice, transferul reprezintă, în cel mai rău caz, 
o greșeală a pacientului care transferă asupra medi- 
cului său un eveniment trăit cu o altă persoană. În 
cazul Doral€, Freud va pronunța pentru prima dată 
sintagma „transferurile!7“, în strânsă relaţie cu 
evolutia tratamentului. 

O a treia etapă: dispariția simptomului în cadrul 
unui transfer ne-elaborat, care i-a permis cu toate 
acestea pacientei modificarea economiei sale psihice. 

În concluzie: importanţa fundamentală a dorinței 
sexuale și a refulării acesteia este menționată 
clar: ceea ce a provocat refularea și a antrenat un 


15 Sigmund Freud, „Despre psihoterapia isteriei“ în Studii despre 
isterie, Editura Trei, București, 2010, p. 326, traducere Maria și 
Ion Nastasia. 

S. Freud, „Cazul Dora. Fragment dintr-o analiză de isterie“, Opere 
esenţiale, volumul 6, ed. cit. 

„Transferul desemnează procesul prin care dorințele inconștiente 
se actualizează asupra unor obiecte în cadrul unui anume tip de 
relație stabilit cu ele și eminamente în cadrul relației analitice. 
Este vorba aici de o repetiție a unor prototipuri infantile, trăită 
cu un marcat sentiment de actualitate. Cel mai adesea, 
psihanaliștii numesc transfer, fără alt calificativ, transferul în 
cadrul curei psihanalitice.[...] este recunoscut ca terenul pe care 
se desfășoară problematica unei cure psihanalitice.“ (Jean 
Laplanche și J.-B. Pontalis, Vocabularul psihanalizei, ed. cit.) 

fenomen de conversie este o reprezentare sexuală 
alungată în mod voluntar din conștiință. Câmpul 
conversiei, până acum motor, se lărgește, deoarece 
Freud asimilează mirosul halucinatoriu cu o con- 
versie în registrul senzorial: această reprezentare 
patogenă a dus și ea către o inervare corporală. Să 
menționăm, de asemenea, și această definiție a refu- 
lării dată de către Lucie cu privire la starea ei de 
îndrăgostire: „Nu știam, sau mai bine zis nu voiam 
să știu, voiam să-mi scot chestia asta din cap, să nu 
mă mai gândesc la ea, cred că mi-a și reușit în ulti- 
mul timp18.“ Ceea ce pare știut cu precizie este de 
fapt o idee incompatibilă cu reprezentarea sinelui 
propriu: pacienta, spune Freud, izolează în acest fel 
un nucleu al vieții sale psihice. 


KATHARINA 


Evoluție esențială prin comparaţie cu cele- 
lalte două texte, sexualitatea se găsește de această 
dată chiar în centrul cazului. Este vorba despre o 
primă schiţă a scenei seducţiei și a traumatismului 
reactional pe care îl antrenează aceasta. 

Katharina, tânăra fată întâlnită [de Freud] din 
întâmplare, într-o vacanţă, suferă de senzații de 
„nevoie de aer“, sufocare, amețeli, bâzâit în urechi, 
angoasa morții. În urma relatării ei facile, reies 
următoarele: 

Într-o primă etapă: Katharina a suferit un trau- 
matism sexual precoce (la vârsta de 14 ani, în plină 
adolescență), în cursul căruia tatăl ei ar fi încercat 


18 Sigmund Freud, Studii despre isterie, ed. cit., p. 189. 

să profite de ea1?. La acel moment, nu existase din 
partea ei o înţelegere a ceea ce se întâmplase, chiar 
dacă ea simtise „o spaimă sexuală“. 

O a doua etapă: la vârsta de 16 ani, această traumă 
inconștientă capătă sens ulterior când își vede tatăl 
întreținând relaţii sexuale cu verișoara sa. Prin aso- 
cieri, K. evocă atunci amintirea primei spaime, deși 
nu este ea subiectul implicat în scena care i-a provo- 
cat cea de-a doua spaimă. 

Acest caz ne duce către abordarea teoriei seducţiei 
la Freud20. 

O primă versiune a teoriei seducţiei a fost schițată 
de Freud într-o scrisoare către Fliess, la data de 1 ianu- 
arie 189621. În nevrozele de apărare dintre care face 
parte și isteria, este necesar să existe două condiţii: 
„ca incidentul provocator să fi fost de natură sexuală 
și ca acesta să se fi produs înainte de maturitatea sexu- 
ală“; pe moment, aceste incidente au fost dezagrea- 
bile, dar cu timpul au devenit inofensive și nu au mai 
provocat decât amintiri neplăcute. În schimb, dacă un 
nou incident sexual survine după pubertate, „aminti- 
rea va produce un efect mult mai important decât inci- 
dentul în sine“. Trauma sexuală are, deci, loc în două 
etape: una înainte de pubertate, cealaltă după puber- 
tate. Doar ulterior scena originală capătă sens, este 


19 Inițial, mențiunea făcută în text era „unchiul său“, dar, printr-o 
rectificare din anul 1924, Freud revine si face observația că vino- 
vatul era, de fapt, tatăl fetei. Din perspectiva punerii ulterioare 
în evidență a importanței complexului lui Oedip, Freud nu putea 
să lase necorectată această inexactitate. 

20 A se consulta G. Harrus-Révidi, Qu'est-ce que la séduction? , Paris, 
Payot, 2010. 

21 $. Freud, La Naissance de la psychanalyse, Paris, PUF, 1969, 
Manuscris K, scrisoarea nr. 39, p. 129. 

modificată în funcţie de noile experiențe, de accesul la 
un nou nivel de dezvoltare intelectuală, inaccesibil la 
momentul la care a avut loc evenimentul: ea devine în 
acest caz patogenă. Începând din acel moment, Freud 
va căuta la toate istericele scene de seducţie precoce, 
la fel ca în cazul Katharinei. 

Cu toate acestea, nouă luni mai târziu îi va scrie, 
tot lui Fliess22: „Dă-mi voie să-ţi spun numaide- 
cât marele secret care mi s-a revelat cu încetul în 
ultimele luni. Nu mai cred în teoria mea despre 
seducţie23“. „Neurotica“ era scena seducţiei jucată 
de către adult, iar Freud enumeră motivele noii sale 
concepţii: mai întâi, nicio revelaţie nu se dovedise a 
fi suficient de clară, de unde și lipsa de reușită a tra- 
tamentului; apoi, existau cazuri suspect de nume- 
roase; în continuare, nu exista niciun indiciu de 
realitate care să permită să se facă diferenţa dintre 
realitate și ficțiunea investită de afect; și, în final, 
chiar și în cazul psihozelor, aceste amintiri nu apar 
niciodată suficient de clar. 

La vremea respectivă, oare Freud renuntase defi- 
nitiv la teoria seducţiei și dacă da, cu ce anume o 
înlocuise? Saltul realizat este imens, deoarece Freud 
trecuse, de fapt, de la o realitate psihologică și cri- 
minală (incestul dintre părinți și copii), la „adevă- 
rul“ fantasmei inconștiente. Pe rând, el a diferențiat 
realitatea psihică de realitatea materială, presimtind 
parcă importanța sexualității infantile și a fantas- 
melor care o organizează. Astfel, putin câte putin, 

a ieșit la iveală noţiunea de fantasme originare, 


22 Ibid., scrisoarea n° 69 din 21 septembrie 1897, p. 191. 
23 Se foloseşte termenul „neurotica“, echivalent, la Freud, al „teo- 


riei seducţiei“ (N.tr) 


derulate într-o preistorie mitică a umanităţii, care 
ar fi „structuri fantasmatice tipice [...] pe care 
psihanaliza le recunoaște ca organizând viaţa fan- 
tasmatică, oricare ar fi experienţele personale ale 
subiecților?4“. Si tocmai, printre acestea, el plasează 
seductia originară, ca fantasmă inconștientă care 
capătă sens în interiorul contextului oedipian. 

Oare Freud, prin logica teoretică, a negat apoi sis- 
tematic realitatea materială a scenei seducţiei? Cu 
siguranță că nu — deoarece acest lucru nu ar fi avut 
fundament clinic: în cadrul celor Trei eseuri asupra 
sexualității (1905) sau în Compendiu de psihanaliză 
(1938), el afirmă clar existența acesteia, deși nu se 
apleacă decât asupra fantasmei inconștiente, având 
în vedere faptul că aceasta e conceptul promițător 
al teoriei psihanalitice. Aici apare absurdul unor 
lucrări precum Le Réél escamote25 sau Le livre noir de 
la psychanalyse: Freud nu neagă realitatea incestu- 
lui sau a violului, ci doar o clasifică în mod diferit, 
lucrând doar cu efectele fantasmelor inconștiente 
asupra dinamicii psihice. 

Cu toate acestea, teoria seducţiei a căpătat în 
zilele noastre o altă perspectivă, prin intermediul 
lucrărilor lui Jean Laplanche, care duce ipotezele 
freudiene până la limită. Pulsiunea sexuală, afirmă 
el, are un obiect-sursă: „orice ființă umană are o 
dublă precesiune: pe de o parte preliminarul unui 
organism hărăzit homeostazei și autoconservării, 
pe de altă parte aceea a lumii culturale adulte, în 
care copilul este introdus instantaneu și complet“. 


24 Jean Laplanche si J-B. Pontalis, Vocabularul psihanalizei, ed. cit. 


3 J, Masson, Le Réel escamonté, le renoncement de Freud à la théorie 
de la séduction, Paris, Aubier, 1984. 

purtätoare de mesaje sexuale inconstiente si pro- 
duc asupra bebelusului o miscare de clivaj între 
ceea ce se presupune că sunt menite să facă (îngri- 
jire) si ceea ce produc de fapt (seducţie). Mesajele 
emise de mamă sunt enigmatice atât pentru ea, cât 
și pentru copilul care este receptorul acestora. Însă 
această seducţie originară (la fel precum fantasmele 
originare) se află la rădăcina sexualității și eroti- 
zării: mama este deci aceea care seduce copilul, 
transmițând ceea ce, în fond, ea nici măcar nu este 
conştientă că ar transmite?f. 


DOMNISOARA ELIZABETH V. R. 


Este vorba despre cazul princeps, apogeul teoriei 
conversiei și al lecturării urmelor și evoluţiei aces- 
tora. Elizabeth este o tânără fată în vârstă de două- 
zeci si patru de ani, suferindă de astazie-abazie: 
Freud dă tonul dintru început, spunând că își poartă 
suferinţa cu acea belle indiference caracteristică iste- 
ricelor. Insistä asupra necesităţii unei alte abordări 
a acestei dureri incontestabil fiziologice, însă trăită 
și suportată de o manieră care o face, în esență, radi- 
cal diferită de durerile fizice obișnuite, plasând-o 
într-un alt registru. 

În calitate de bun clinician, el efectuează iniţial 
o examinare a picioarelor, a zonelor sensibile și 
insensibile, a reflexelor, observând în paralel că 
discursul acesteia, contrar celui al unei ipohondre, 


26 J. Laplanche, Nouveaux fondements pour la psychanalyse, Paris, 

este neclar, ca si cum „ea dădea totuși destulă 
importanţă durerilor, [dar] atenţia ei zăbovea la 
ceva diferit“ (ed. rom., p. 212). Freud, în calmul 
consultatiei, deloc cuprins de teatralismul școlii 
franceze, își dă seama, de asemenea, că Elizabeth 
reacționează diferit: „faţa ei căpăta o expresie ciu- 
dată, mai degrabă expresia plăcerii decât cea a dure- 
rii“ (ed. rom., p. 213). În calitate de discipol al lui 
Charcot, asta îl duce cu gândul la atingerea unei 
zone isterogene, deși Charcot nu insista prea mult 
asupra coapselor. Încă de la început, Freud va face 
un fel de echivalență clinică între corpul durerii și 
corpul plăcerii, corpul fiziologic și corpul erogen. El 
intuia în mod corect (ed. rom., p. 213): „Mina nu se 
potrivea cu durerea [...], probabil că ea se potrivea 
mai bine cu conţinutul gândurilor care se ascundeau 
în spatele acestei dureri și pe care le trezeai în bol- 
navi prin iritatia locurilor anatomice asociate lor“. 

Termenul cheie este în mod evident cuvântul 
durere (Schmerz), același cuvânt care face legătura 
dintre corp și suflet, iar prin acest procedeu ling- 
vistic, discursul le reunește în mod inconștient pe 
ambele: cu alte cuvinte, cuvântul creează un fals 
teren monist acolo unde se credea într-un teren 
dualist. Jocul în două registre diferite să fie oare un 
artificiu freudian? Oare această utilizare a terme- 
nului prefigurează introducerea corpului fantasma- 
tic și erogen în relația medic-bolnav? Se subliniază 
oare astfel (printr-o abordare de altfel inovatoare) 
faptul că acest corp, revelator și oferit privirii, nu 
este comprehensibil decât dincolo de discursul 
medical oficial și doar printr-o abordare diferită a 
semnificantilor? 

Prudent, Freud va mentine totusi o parte 
tradițională a relației medicale, păstrând în continu- 
are masajele. 

Istoricul pacientei, identificările sale: extrem de 
atașată de tatăl său, Elizabeth, tratată de acesta ca și 
cum ar fi fost băiat, „îi ținea loc de fiu si de un prieten 
cu care ar putea să facă schimb de idei. [...] Ea era des- 
tul de nemulțumită de condiţia sa de fată.“ (ed. rom., 
p. 216). Tatăl ei cade la pat, fata îl îngrijește timp de 
un an și jumătate și, după moartea sa, se va strădui să 
îl înlocuiască în ochii mamei şi ai surorilor sale. Ceva 
mai târziu, ea se supune unei cure de întuneric odată 
cu mama sa, care suferă de o boală de ochi. Doar mai 
târziu obține și ea statutul de bolnav al familiei. 

Pe parcursul tuturor acestor evenimente, se dis- 
ting o serie întreagă de mișcări de du-te vino iden- 
tificatorii pentru Elizabeth: mai întâi legate de tatăl 
său, apoi de mama sa, apoi de reîntoarcerea la tată 
prin intermediul bolii; cu alte cuvinte, ea se identi- 
fică unui tată activ (îl îngrijește), apoi unei mame 
constant pasive, dependente prin tulburările sale 
nervoase și afecțiunile oftalmologice, apoi unui 
tată pasiv de care trebuie avut acum grijă, în ciuda 
activităţii sale initiale: toate acestea derulându-se în 
identificare bisexuală care le este caracteristică iste- 
ricilor?7. În plus, în viaţa de zi cu zi, ea refulează o 
dorință amoroasă profundă pentru cumnatul său. 

Pentru a pune punct acestei enumerări, la moar- 
tea surorii sale, care lăsase în urmă un copil, ea și 
mama ei solicită custodia copilului, ceea ce cumna- 
tul refuză: de fapt, ea încerca în mod inconștient să 


27 Cf. „Fantasmele isterice și relaţia lor cu bisexualitatea“, de Freud. 

concretizeze dezideratul de bine al istericelor: să 
fie în același timp și mamă, și tată, să evite rapor- 
tul sexual și conotatiile sale non-intelectualiza- 
bile, animalice și pasiv umilitoare (este vorba aici 
despre o extrapolare neformulată explicit în text); 
ne-am putea încumeta aici la interpretarea că visul 
ei inconștient era acela de a se transforma în Sfânta 
Fecioară, în Maica Neprihănită. 

Primele elemente ale conversiei: întrebarea pe care și-o 
pune Freud este cum anume să facă legătura între cele 
două serii eterogene reprezentate de tulburările moto- 
rii și de suferințele morale. Era oare vorba despre o 
coincidență temporală (prima teorie)? Cum anume se 
efectuează această substituire, se întreabă el, deși nu 
se poate împiedica să remarce privirea „viclean-răută- 
cioasă“ a fetei, pe care tatăl său o numea cu afecțiune 
„fudulă si încăpățânată“ (ed. rom., p. 216)? De ce aba- 
zie? Utilizează ea oare durerile fizice ca simboluri ale 
unor fapte psihice? El simte de fapt, în mod confuz, 
ascendentul jocului isteric de-a „cine pierde partida 
câștigă de fapt“, însă nu îl cunoaște. 

Sexualitatea: orice sentiment amoros în cazul lui 
Elizabeth pare destinat eșecului, din considerente 
presupus concrete, cum ar fi îngrijirea părinţilor 
săi, care îndepărtează un tânăr pretendent, acesta 
găsind-o astfel indisponibilă, sau vinovăția resimţită 
atunci când își părăsește tatăl bolnav pentru a merge 
să danseze, în ciuda faptului că acesta îi dăduse voie 
să iasă. Este de datoria ei să se sacrifice. 

Culpabilitatea este mereu prezentă, deși Freud, 
în anumite momente, pare victima acelorași rătă- 
ciri ca și ea. A fi ieșit, a fi dansat, lăsându-și tatăl sin- 
gur, devine cauza unui conflict: „În acest raport și în 

scena de mai sus, la care el a dus, am putut, așadar, 
să caut cauzalitatea primelor dureri isterice. Prin con- 
trastul dintre fericirea pe care și-o îngăduise atunci 

și suferința în care-și găsise tatăl când ajunsese acasă 
exista un conflict, un caz de incompatibilitate. Rezul- 
tatul conflictului a fost acela că reprezentarea erotică 
a fost refulată din asociaţie, iar afectul aderent acestei 
asociaţii a fost folosit pentru intensificarea sau reac- 
tivarea unei dureri trupești existente simultan (sau 
putin dinainte). Era deci mecanismul unei conversii în 
scopul apărării“ (ed. rom., p. 225). 

Pe această primă definiţie a conversiei se grefează 
așadar pentru prima dată o „ciornă“ de teorie a afec- 
tului detașându-se de reprezentare și amplificând 
sau reînsufletind o durere fizică. 

Transferul: După câtva timp, lui Freud ajung să i se 
pară suspecte relatările tinerei fete, acesta percepând 
în mod intuitiv că nu coincidenta temporală din- 
tre o durere fizică și o scenă dezagreabilă era cheia, 
cu atât mai mult cu cât o analiză mai aprofundată îi 
indică faptul că era vorba despre o reconstituire ulte- 
rioară. În realitate, atenția lui Elizabeth era îndrep- 
tată asupra picioarelor, asupra mișcărilor pe care ile 
descria lui Freud: săritul în picioare pentru a merge 
la patul tatălui și simtirea unei senzaţii neplăcute de 
frig; imobilizare la momentul în care primea o vizită 
plăcută, dar nu putea să își întâmpine vizitatorul... 
Ajunși în acest punct, „picioarele dureroase au înce- 
put în mod consecvent să participe si ele la analizele 
noastre“ (ed. rom., p. 227): ceea ce nu se numește 
încă transfer funcționează și permite ieșirea la iveală 
a unor amintiri uitate sau refulate. Începe atunci să 
se deseneze pe picioarele lui Elizabeth o veritabilă 

cartografie a emotiilor sale, fiecare emotie sau afect 
având o corespondență dureroasă pe picioarele sale: 
spre exemplu, de îndată ce este evocată amintirea 
locului în care tatăl său își așeza piciorul la momen- 
tul schimbării bandajelor, apare durerea, iar Freud 
se folosește de ea „ca de o busolă“. Este un moment 
de abreactie generalizată, un exemplu interesant de 
complicitate dintre un psihanalist și clientul său; 
prin transfer, Elizabeth îi oferă lui Freud ceea ce își 
dorește el să audă și participă într-un mod activ la 
crearea unei noi terapii. 

După câtva timp, atenţia bolnavei nu mai este cen- 
trată asupra acestei proiecții a unei dureri morale 
în spaţiul corpului, ci asupra poziţiei pe care o avea 
la momentul derulării scenelor: ea se descrie atunci 
de maniera unui mim, oferindu-și fantasmele în 
mișcări sacadate. Suferinta trupului pe care o descrie 
ea are drept funcţie inconștientă faptul de a-și refula 
dorinţele de juisare, disimulând în același timp față 
de ea însăși scenariile imaginare pe care și-ar fi dorit 
să le trăiască, dar care conduc inevitabil spre catas- 
trofă: astfel, ea rămăsese stând ca împietrită când a 
fost adus acasă tatăl ei aflat în criză cardiacă, apoi 
a stat în picioare înmănmnurită la căpătâiul surorii 
moarte (ed. rom., p. 230). Ce este o astazie-abazie, 
dacă nu reprezentarea simbolică a exprimărilor sale? 
Însă un alt factor, spune Freud, trebuie să fi jucat un 
rol. Fiecare poziţie din spațiu evocă un scenariu de 
iubire interzisă, dorința ca sora ei să moară, pentru 
ca sora ei să moară apoi, totul nefiind altceva decât 
o deplasare a iubirii oedipiene pe care tânăra fată 
o resimțea față de tatăl său: Freud folosește această 
dragoste în transfer, dar nu realizează acest lucru. 

Evidenta, din punctul de vedere al cititorului 
actual, este aceea că, pentru întâia dată, este pusă 
în lumină, în cadrul istoricului acestui caz, intrica- 
rea semnificativă dintre Oedip, sexualitate și trans- 
fer. Orice apropiere amoroasă față de un bărbat 
(mai întâi un tânăr oarecare, apoi cumnatul său, 
totul disimulând tatăl, pe care îl disimulează însuși 
Freud) este interzisă și sortită eșecului. Mersul, sim- 
bol al atracției spre, deplasării către, îi este interzis. 
Nu scenele ca atare sunt traumatizante, ci dorințele 
înscrise în scenarii refulate, spre care este mai bine 
să nu înainteze, păstrând imobilitatea. Ea își impune 
o imobilitate psihică pe care o transformă în imo- 
bilitate fizică. În inconștient, mișcările afectului în 
dinamica psihică ies adesea la suprafață, în timp ce 
în conștient iau forma unor fobii de mișcare si de 
motricitate28. 

Trupul ei este în același timp subiect și obiect al 
dorinţei și al interzicerii acesteia: dorința interzisă 
se transformă astfel în durere (nu mai este vorba de 
dureri morale care devin dureri fizice), totul se joacă 
pe linia unui sentiment de eșec legat de realizări 
imposibile. Pacienta se plânge de „singurătate, de 
sentimentul neajutorării ei, sentimentul că bate pasul 
pe loc“ (ed. rom., p. 232). Dubla simbolistică, mai 
exact neputinta și blocarea, traduse printr-o intensi- 
ficare a durerilor, îl conduce pe Freud spre a conclu- 
ziona că această afecțiune nu este doar „o paralizie 
funcţională asociativă psihică, ci și o paralizie 
funcţională simbolică“ (p. 232). 


28 Sursă, spre exemplu, a fricii de a înota, de a merge cu bicicleta, 


de a conduce mașina. 


În transfer, pacienta sfârșește prin a-și pune 
în scenă propriul scenariu: în timpul ședinței, se 
ridică, crezând că își aude cumnatul în încăpe- 
rea vecină și este cuprinsă imediat de dureri cum- 
plite (acestea fiind spuse, să menționăm acest fapt 
excepţional: simțindu-se inconștient protejată de 
Freud, ea pornește în întâmpinarea bărbatului, chiar 
dacă se pedepsește imediat pentru asta). 

Conversia simbolică: „De ce a trebuit ca tocmai 
durerile din picioare să preia reprezentarea durerii 
sufletești?“ (ed. rom., p. 258). 

— „A existat de la început o durere reală, orga- 
nic determinată“, de tipul unor dureri clasice și 
banale (nevralgii, dureri de dinţi, reumatism etc.). 
— Această durere iniţială a devenit simbolul mnezic 
pentru emoțiile ei psihice, într-o parte a corpului 
care a dobândit astfel statutul de zonă isterogenă. 

— Prin întâlnirea cu limbajul, durerea devine 
simbolică. 

Lucrurile nu se petrec chiar în acest fel și în 
cazul lui Elizabeth: înscrierea unui scenariu în 
care dorinţa și refularea acesteia coexistă în același 
moment dă naştere de o manieră vizibilă în cor- 
pul tinerei unui simptom fizic: spre exemplu, 
dorindu-și să meargă în întâmpinarea unui băr- 
bat, interzicându-și acest lucru și rămânând pe loc, 
încremenită, din cauza unor crampe insuporta- 
bile. A spune că aceste crampe au o origine reuma- 
tică înseamnă a lua, în mod defensiv, fiziologia ca 
bază de construcţie a conversiei; a afirma că sim- 
bolistica limbajului este la originea respectivului 
simptom înseamnă a afirma că o reprezentare a dis- 
cursului este înscrisă în corp. A vorbi despre o bază 


1 A 4 CE ESTE ISTERIA? 


fiziologică se reduce la crearea unei simbolistici arti- 

ficiale, prin asocierea temporală a durerii morale și 

a durerii fizice (prin reîntoarcerea la prima teorie). 
Hieroglifele conversiei: legat de cazul Katharinei, 

Freud compară „simptomatologia isterică cu niște 

hieroglife pe care am ști să le citim după descope- 

rirea unor texte bilingve“ (ed. rom., p. 203). Piatra 
din Rosetta conținea un text scris în trei limbi dife- 
rite: hieroglifică, demotică și greacă. Pentru a tra- 
duce hieroglifele, Champollion a legat înțelegerea 
celui de-al treilea text (scrierea hieroglifică) de iden- 
titatea recunoscută a primelor două. 

Așadar, ce se întâmplă cu hieroglifele conversiei? 

Propunem următoarea construcție metaforică: 

— scrierea cea mai vulgară, demotica, reprezintă 
sexualitatea descifrabilă prin ea însăși, adică 
dorința (Oedip ascuns); 

— scrierea cea mai cunoscută, greaca, reprezintă 
interzisul, cenzura, suferința morală reactionalà, 
comprehensibilă în aparenţă, deoarece este aso- 
ciată de către pacient cu morala, cu datoria, cu 
sacrificiul; 

— scrierea sacră, hieroglifică, duce conversia (dure- 
rea fizică) către o reprezentare simbolică lingvis- 
tică, punând în legătură identitatea dorinței și a 
interdictiei. Formatiune de compromis deformată 
și de nerecunoscut, ea satisface prin același simp- 
tom dorința inconștientă și exigenţele defensive. 
Cele trei fațete ale pietrei vorbesc despre același 

scenariu prin intermediul a trei scrieri diferite, care 

îl tratează, deci, de maniere complet diferite. Totuși, 
aceste trei abordări sunt necesare pentru a se putea 
desprinde sensul reunit al simptomului. În cazul 

lui Elizabeth, astazia-abazia creeazä asupra corpu- 
lui o reprezentare lingvistică populară care capătă 
sens prin intermediul scenariului latent. „Sunt imo- 
bilă și blocată și nu pot deci să-mi realizez dorinţele 
conștiente“ (aceea de a le face fericite pe mama și 

pe surorile mele): conversia reunește în aceeași 
interdicţie două tipuri diferite de dorinţe, dorinţele 
inconștiente interzise și dorinţele conștiente ambi- 
valente, însă imposibile, din motive de boală. 

Freud va ilustra acest lucru în același text, prin 
cazul exemplar al doamnei Căcilie, care suferea de o 
nevralgie facială: la un moment dat, fiind afectată de o 
remarcă pe care ea o interpretase ca pe o jignire gravă, 
a tipat de durere: „Asta a fost pentru mine ca o lovitură 
peste față“. Altă dată o chinuia o durere cumplită la căl- 
câiul drept, în timp ce era dominată de teama că „nu 
va brodi ținuta potrivită“ [verbul aufreten înseamnă în 
același timp „a päsi și „a se prezenta pe scenă“). La 
cincisprezece ani deja, Căcilie simtise în zona fruntii, 
între ochi, o durere sfredelitoare, deoarece bunica sa 
o privise cu o privire „așa de «pătrunzătoare» încât a 
pătruns-o până în creier“. Altă dată, marchează o aură 
isterică în zona gurii, spunând: „sunt obligată să înghit 
porcăria asta“ etc. (ed. rom., pp. 264-267). Căcilie 
întrupează limbajul, înscrie metafora în corpul pro- 
priu, care devine astfel o reprezentare a discursului. 


CREAREA NEVROZEI DE ANGOASĂ 


În perioada 1894-1895, Freud publicase împre- 
ună cu Breuer Studiile despre isterie; dinainte încă în 
corespondența purtată cu Fliess, căutase etiologia 

neurasteniei si, în ambele cazuri, experiența clinică 
părea să demonstreze că factorul prezent era sexuali- 
tatea: „În general, se știe că neurastenia este frecvent 
datorată unei sexualitäti anormale“, „În acest con- 
text, coitul întrerupt se dovedește a fi cel mai dăună- 
tor posibil, producând chiar și la nivelul subiecţilor 
nepredispuși efecte caracteristice“. Confruntat cu 
aceste constatări, Freud ajunsese chiar să se gân- 
dească, nu fără a se descuraja, că nu era posibil să 
se acționeze, deoarece era în joc practica sexuală 
„reală“: „Din cele spuse mai devreme, reiese că nevro- 
zele sunt perfect evitabile, dar totalmente incurabile. 
Sarcina medicului este de natură strict profilactică29*. 
El concluzionează, așadar, în mod logic, că anu- 
mite probleme sexuale nu țineau de psihanaliză, 
deoarece etiologia lor se înscria la un nivel de „rea- 
litate“ organică, și în niciun caz nu la un nivel de 
fantasmă. De altfel, îi era absolut necesar, din punct 
de vedere politic, din considerente pragmatice de 
indicare a tratamentului, să facă distincţia prin 
dihotomie între afecțiunile sexuale tratabile și cele 
netratabile. Pentru bunul mers al psihanalizei, era 
esenţial să se trieze isteria și problematica sa sexuală 
semnificativă de „restul“, neurastenie sau nevroză de 
angoasă, deși unele demersuri de apropiere teoretică 
a acestora ar fi putut conduce către concluzia că niște 
boli atât de asemănătoare ar trebui să beneficieze de 
o terapie identică. „Astfel, în nevroza de angoasă, 
la fel ca și în isterie, se produce un soi de conversie 
(ceea ce pune în evidenţă o nouă similitudine între 


29 S. Freud, Naissance de la psychanalyse, op. cit., manuscrisul B, 


februarie 1893, pp. 60-66. 


cele două maladii. Cu toate acestea, în cazul isteriei, 
există o excitație psihică ce o ia pe un drum greșit, 
ducând la reacții somatice. Dimpotrivă, în cazul 
nevrozei de angoasă, există o tensiune fizică ce nu 
reușește să se descarce psihic și care continuă, în 
consecință, să rămână în domeniul fizic. Cele două 
procese se combină extrem de des30“. 

Viabilitatea psihanalizei presupunea să se înde- 
părteze din calea ei dificultăţile tehnice care ar fi 
putut să o transforme într-o teorie moartă din fașă. 
Convins de aceste asigurări, cumulând observațiile 
clinice, Freud va publica tot în anul 1895, în paralel 
cu Studiile despre isterie, articolul intitulat „Despre 
motivele care îndreptățesc izolarea unui complex de 
simptome din neurastenie sub numele de «nevroză 
de angoasă» (1895)“31. În acest text, isteria pierde, 
în favoarea noii entităţi clinice, una dintre caracte- 
risticile sale esenţiale, mai exact importanţa frustră- 
rii sexuale pentru ecloziunea simptomatică. Freud 
nu a eliminat, așadar, isteria, cum au procedat atâția 
alții, ci doar a separat-o în două, urmându-l de altfel 
prin această abordare pe Charcot, care a încercat 
cu mai multe ocazii să separe istericii lezionali de 
simulanti. Deși, în parte, prin introducerea con- 
ceptului de isterie de angoasă, a fost și el încercat de 
tentatia de a elimina unul dintre elementele acestei 
dezordini nosografice, având în vedere că nu a rene- 
gat niciodată nevroza de angoasă, pe care o va evoca 
chiar și în cadrul Introducerii în psihanaliză. 


30 Ibid, Manuscrisul E, iunie 1894, p. 85. 
31 Trad. în S. Freud, Opere esenţiale, vol. 6 (Inhibitie, simptom, 
angoasă), op. cit. 

Această distincţie clinică a fost adaptată, după 
necesitățile momentului, în diverse moduri: dacă 
frustrarea sexuală isterică a fost declarată de 
incidență psihică, cea care caracteriza nevroza de 
angoasă izvora din evenimente punctuale din viața 
subiectului — văduvie, celibat, scăpări ale tehnici- 
lor anticonceptionale, morala severă —, concluzio- 
nându-se, deci, că această nevroză dobândită avea 
drept „factori etiologici activi o serie de neplăceri și 
de influenţe provenite din viața sexuală“. 

Semiologia nevrozei de angoasă se definește prin: 
— o excitabilitate generală; 

— un fenomen de așteptare anxioasä; 

— accese de anxietate sau de angoasă; 

— accese de angoasă rudimentară sau de echivalenți 
ai angoasei. 

Atunci când Freud enumeră lista echivalentilor 
somatici ai angoasei, se deschide o nouă ușă către 
cercetare: el desemnează astfel tulburările activităţii 
cardiace, tulburările respiratorii, accesele de 
transpiratie nocturnă, tremurăturile și convulsiile 
corporale (în zilele noastre, tetania și spasmofilia), 
poftele (cunoscute în zilele noastre drept bulimie), 
anumite tipuri de diaree, vertijul de natură locomo- 
torie, congestiile, paresteziile, trezirile bruște din 
somn, cu stare de groază (terori nocturne), falsul ver- 
tij Menière, fobiile violente, tulburările digestive care 
însoțesc vertijul sau angoasa asociate unor senzaţii 
diferite de cele specifice isteriei. Cu rare excepții, 
avem în acest caz o listă a tulburărilor psihosomatice 
cărora Freud, prin acest text, le-a trasat un perimetru. 

Nevroza de angoasă nu permite vreun filon de 
origine psihică și este însoţită de o diminuare a 

libidoului si a plăcerii. Ea este datorată unei acu- 
mulări a excitatiei de origine somatică: „Mecanis- 
mul său trebuie căutat în devierea excitatiei sexuale 
somatice la distanţă de psihism, precum și într-o uti- 
lizare anormală a acestei excitatii care reprezintă o 
consecință a sa. Psihicul produce afectul de angoasă 
atunci când nu se simte capabil să facă față unei sar- 
cini imediate din exterior (pericol) printr-o reacţie 
adecvată. El produce nevroza de angoasă atunci 
când se găsește pe sine incapabil să reducă excitatia 
(sexuală) ivită endogen. El se comportă ca și cum ar 
proiecta această excitație în exterior32*. 

Este vorba aici despre o problemă în esență 
cantitativă, în timp ce isteria ține mai degrabă de 
interpretări structurale și calitative. 

Freud va reveni cu mai multe ocazii asupra 
acestei chestiuni, modificându-și și nuantându-si 
raționamentul. În mod paradoxal, el își va rafina în 
parte gândirea în textul „Psihanaliza sălbatică33“, 
a cărei finalitate părea a fi cu totul alta. Scrie aici 
că orice problematică sexuală are o origine psi- 
hică, chiar și atunci când subiectul se plânge de 
abstinentä, la momentul respectiv: „Cei care nu 
împărtășesc această concepţie despre sexualitate 
nu au niciun drept să se reclame de la principiile 
teoretice ale psihanalizei, în care este vorba despre 
semnificaţia etiologică a sexualităţii. Prin accen- 
tuarea exclusivă a factorului somatic în domeniul 
sexual, aceștia și-au simplificat considerabil pro- 
blema, dar trebuie să poarte singuri răspunderea 


32 Ibidem, p. 53. 
3 S. Freud, „Despre psihanaliza «sälbaticä»“ (1910), în Opere 
esențiale, vol. 11 (Tehnica psihanalizei), București, Trei, 2010. 

pentru faptul că procedează astfel. [Si adaugă] Dacă 
nevrozatii nu ar suferi de rezistenţe interioare, 

puterea instinctului, chiar și în lipsa sfaturilor unui 
medic, le-ar arăta calea care duce spre satisfacţie34.“ 

Apare o încurcătură. De fapt, Freud abordează 
în cadrul acestui text și chestiunea nevrozei de 
angoasă, nevroză actuală prin excelență, spune el, 
despre care recunoaște sincer că nu este simplu să 
se observe la aceasta rolul factorului psihic și al refu- 
lării. El subliniază totuși faptul că „cel care suferă 
de anxietate nu are în mod necesar o nevroză de 
angoasă.“ „Isteria de angoasă — adaugă el — nu este 
nevroza actuală care nu lasă loc liber pentru psiha- 
naliză.“ Să tratăm, deci, bolnavul, folosindu-ne de 
transfer, la fel ca în cazul isteriei banale: putem oare 
vedea aici nevroza de angoasă revizuită și corectată 
prin „rolul pe care îl joacă factorul psihic și refula- 
rea“? Freud va merge chiar mai departe, subliniind 
că a pretinde vindecarea unei nevroze de angoasă 
prin propuneri precise care stau la baza unei igiene 
sexuale necesare unui echilibru nervos corespun- 
zător constituie o eroare nefastă pentru analiză, ba 
mai rău, ajungând s-o excludă chiar. 

Cum rămâne atunci, regret sau remușcare fre- 
udiană? Nu chiar. Freud va păstra până la final 
existența unei nevroze de angoasă actuale, însă 
într-un număr de cazuri destul de redus: până la 
urmă fiecare funcționând pe o bază nevrotică, 
aceasta se dovedea doar arareori a fi epurată de orice 
amestec psihopatologic, ceea ce Freud subliniase de 


34 Ibid., p. 38. 
35 Fragmente extrase din „Despre psihanaliza sălbatică“ 
pp. 80-81. 


„ed. cit., 

altfel spre sfârșitul textului „Numai prin îndeplini- 
rea acestor condiţii... “. De fapt, isteria de angoasă, 
care pare a înlocui în anumite momente nevroza 
de angoasă, este centrată pe fobie (generatoarea de 
angoasă) și prezintă o similitudine structurală cu 
isteria de conversie. 


FANTASME, BISEXUALITATE ȘI CRIZĂ DE ISTERIE 


„Despre etiologia isteriei“ (1896), „Fantasmele 
isterice și relaţia lor cu bisexualitatea“ (1908) și 
„Generalităţi despre criza de isterie“ (1909)3% repre- 
zintă texte esențiale. Acestea permit „să se perceapă 
importanţa descoperirii fantasmei, a diferitelor sale 
avataruri, a eficacitätii sale si a deghizării în simp- 
tom, precum și dezvăluirea structurilor fundamen- 
tale ale acesteia37“. În perioada 1896-1909, Freud va 
trece de la teoria traumei reale la cea a traumei fan- 
tasmate, dar, așa cum este adesea cazul în opera sa, 
nimic nu va fi invalidat astfel. 

În „Despre etiologia isteriei“, Freud descrie scena 
traumatică inițială a bolii, care se înscrie prin sim- 
boluri mnezice în viața psihică a pacientului; această 
scenă structurală trebuie să respecte două condiții: 
pe de o parte, să dispună de o „capacitate determi- 
nantă“, adică o semnificație specifică din perspec- 
tiva pacientului, posedând, pe de altă parte, o forță 


36 Aceste trei texte sunt publicate în franceză în Névrose, psychose 
et perversion, Paris, PUF, 1973. În trad. rom., au apărut în Opere 
esențiale, vol. 6, ed. cit. 

37 J, Laplanche, „Introducere“ la Névrose, psychose et perversion, 
op. cit. 

economică suficientă, deoarece, dincolo de un anu- 
mit prag cantitativ, ea nu poate fi eficace. Pentru a 
descifra simptomul motor manifestat de bolnav, ana- 
listul revine pe lanţurile asociative și pe segmentele 
lor intermediare, făcând legătura între evenimen- 
tul trăit și creația simptomatică, pentru a pune în 
evidenţă „capacitatea de determinare“ a traumei. 

Întrebare științifică esenţială: această scenă sem- 
nificativă a existat mereu la modul realist? Oare în 
spatele ei, ca într-o matrioșka, nu există o alta care 
ascunde încă una și apoi o alta? Freud” are aici o 
îndoială aproape metafizică. Legat de acest subiect, 
Jean Laplanche vorbește despre o „iluzie apofan- 
tică3%, deoarece aceste scene, incluse unele în 
altele precum păpușile rusești, amintesc de Miste- 
rele Evului Mediu, interpelează modul de realitate 
căutat prin investigația analitică și ridică problema 
acestor reprezentări care fac întruna trimitere de la 
unele la altele, până la infinit. Oare aceste înscrieri 
aveau vreo legătură cu o fantasmă originară mitică 
(spre exemplu, o scenă de dinainte de vremuri, în 
care copilul ar fi fost martor la coitul pärintilor0?), 
mai mult sau mai puţin reactivată la isterică în urma 
unei suite de evenimente? 

Pornind de la această ipoteză, Freud va pune 
la punct în două etape, și făcând-o mai complexă, 
teoria traumei deja evocată: astfel, o scenă actuală 


38 „Despre etiologia nevrozei“ (1896), în trad. rom., pp. 76 și urm. 

39 Care evidenţiază existenţa unui raport printr-o afirmaţie sau o 
negatie cu privire la ceva. (N.tr.) 

40 Cu privire la percepţia acestei scene primitive, a se consulta 
S. Freud, „Omul cu lupi“, în Opere esenţiale, vol. 8, București, 

va face trimitere, în acest caz, nu doar la una, ci la 
numeroase alte scene anterioare din trecutul sexual 
al individului. Pe această construcţie se suprapun 
așadar constant elemente ale realității materiale sub 
forma violului, a gesturilor și cuvintelor obscene, 
precum și a ipotezei unei sexualitäti infantile: în 
1896, Freud vede în aceasta o intricare între realitate 
si fantasmă, însă observațiile adăugate în 1924 vor 
face să încline balanța, în mod clar, spre latura fan- 
tasmei (ed. rom., p. 373). 

În concluzie, deci, pe de o parte „simptomele 
[isteriei] ar lua naștere prin mecanismul psihic 
al apărării (inconștiente), adică la încercarea de a 
refula o reprezentare incompatibilă, apărută în con- 
trast penibil cu Eul bolnavilor“ (ed. rom., p. 367), iar 
pe de altă parte, în simptomul isteric, adesea pluri- 
determinat, afectul se detașează defensiv de repre- 
zentare. În această etiologie a isteriei datând din 
anul 1896, gândirea freudiană este deja integral psih- 
analitică, chiar dacă importanţa diverșilor factori în 
cauză va fi relativizată odată cu trecerea timpului. 


Mereu activă în construcţia sa teoretică în cadrul 
lucrării „Fantasmele isterice și bisexualitatea“, bise- 
xualitatea este tratată în modul ambiguu pe care 
Freud îl va manifesta mereu față de acest subiect; 
nepărând niciodată chiar în largul său cu privire la 
acest concept, pasându-i mai mereu responsabilita- 
tea în privința acestuia lui Fliess și rezumându-l ade- 
sea prin opoziţia activ-pasiv. Cu toate acestea, tema 
bisexualitätii traversase deja cele Trei eseuri asupra 
sexualității (1905), navigând între normal și patolo- 
gic, cu o clară predilecție pentru normal, dată fiind 


1 5 A CE ESTE ISTERIA? 


existența, conform lui Freud, a unei bisexualitäti 
anatomice, fiziologice și psihice la orice individ. 

În 1908 va pune, exact în legătură cu acest 
subiect, problema statutului fantasmelor 
conștiente și inconștiente. În practica sa, fantasma 
inconștientă, mereu în relație cu viața sexuală, va 
avea o filiatie directă în fantasma conștientă infan- 
tilă utilizată în perioada de masturbare, cu scopul 
atingerii plăcerii. La început, acest act masturbator 
se compunea din două secvenţe, prima constând 
din evocarea fantasmei (complicată destul de rapid 
prin reprezentarea dorinţei provenite din dragostea 
față de obiect), cea de-a doua culminând printr-un 
comportament activ, vizând autosatisfacerea. Odată 
cu renunțarea la masturbare“!, această fantasmă 
devine inconștientă dacă viața sexuală este armoni- 
oasă sau libidoul este sublimat, însă în cazul în care 
există o frustrare datorată abstinentei, spre exem- 
plu, aceasta va deveni patogenă. Iar Freud stabilește 
o echivalență, ca urmare a observaţiilor sale clinice: 
pierderea onanismului infantil, fără o compensare, 
poate fi reprezentată la adult printr-un atac care uti- 
lizează aceleași inervatii somatice ca și masturbarea. 

Chiar dacă Freud nu subliniază acest lucru în 
mod explicit, actul masturbator nu reprezintă oare 
martorul și dovada fantasmei de omnipotentä a 
individului care deţine, de unul singur, în același 
timp rolul masculin și pe cel feminin? Oare în acest 
caz precis, individul nu este cumva, în momentul 
atingerii satisfactiei, bisexuat, bărbat și femeie? 

În Nașterea psihanalizei (scrisoarea datată 1 august 


41 Etapă de dezvoltare pe care Freud a considerat-o mereu necesară. 

1899), Freud îi scrisese lui Fliess: „În ceea ce 
privește bisexualitatea, ai cu siguranţă dreptate. Și 
eu obișnuiesc să consider fiecare act sexual ca fiind 
un eveniment care implică patru persoane“. Cu alte 
cuvinte, există în fiecare dintre noi o fantasmă nepa- 
tologică de bisexualitate. 

Numai după emiterea acestor postulate, Freud 
va proceda la o demonstraţie în nouă puncte asupra 
naturii simptomelor isterice: 

1) Simptomul isteric este simbolul mnezic al unei 
traume reale (întoarcere la teoria seducţiei). 

2) Acestei scene originale i se va substitui, prin 
asociere, o conversie simbolică. 

3) Ajuns în acest punct al determinării sale, 
schimbarea de optică devine totală, deoarece Freud 
pluridetermină apoi noţiunea de traumă, adău- 
gându-i „realizarea dorinţei“ și perturbând astfel 
poziţia, până acum victimizantă, a pacientelor: adă- 
ugarea dorinței, chiar și reprimate, schimbă datele 
problemei, deoarece înlocuiește tânăra fată agresată 
şi traumatizată cu o femeie doritoare. Acest lucru 
prevestește conceptul „complex Oedip“, care nu va 
apărea oficial decât către anul 1910, dar care era deja 
într-un soi de perioadă de gestație, ca urmare a auto- 
analizei lui Freud. De asemenea, alimentează în spe- 
cial ivirea bisexualitätii, din care o parte este refulată. 

4) Simptomul isteric constă din realizarea fantas- 
mei inconștiente care servește satisfacerii dorinţei. 
Este oare acesta un al doilea subînteles cu privire la 
natura oedipiană a fantasmelor copilului mic, care 
vor reapărea la adult sub forma unei crize motrice? 
Sau este vorba din nou de o aluzie la latura bisexu- 
ală a individului? 

5) Pulsiunea sexuală are mai multe componente: 
chiar dacă semnificația simptomului este sexuală, ea 
nu reprezintă totuși decât o parte a acesteia. 

6) Simptomul reprezintă o întoarcere (o regre- 
sie, am spune noi) către un mod de satisfacere pre- 
zent în copilărie, iar apoi refulat. Este oare vorba 
anterior de onanism? Este oare vorba despre o reîn- 
toarcere la fantasmele oedipiene reactualizate, apoi 
refulate după adolescență? 

7) Formularea 7 este cea mai misterioasă. Oare ca 
urmare a studierii homosexualității masculine (Trei 
eseuri asupra sexualității), Freud evocă simptomul 
ca fiind un „compromis între două mișcări pulsio- 
nale opuse, dintre care una se forțează să exprime 
o pulsiune parțială sau componentă a constituției 
sexuale, în timp ce a doua se forțează să o reprime 
pe prima“? Este oare vorba despre partea feminină a 
homosexualității masculine? Compromisul satisface 
dorinţele inconștiente și exigenţele lor defensive și 
are drept urmare faptul că reprezentarea refulată 
este deformată până când ajunge să fie imposibil de 
recunoscut. Anticipând enunţul cu numărul 9, oare 
Freud nu descrie aici o mișcare pulsională activă, 
prin identificarea cu tatăl, și o mișcare pulsională 
pasivă, prin identificarea cu mama (cf. identifică- 
rilor lui Elizabeth)? Aceste mișcări sunt oare anti- 
tetice deoarece se opun una celeilalte (cu toate că 
s-ar fi putut lua în calcul și o altă ipoteză, în care să 
existe un fenomen de complementaritate)? 

8) În ciuda unei restricţii intelectuale legate de 
practica clinică, demonstrând că anumite mișcări 
pot să fie de natură non-sexuală, Freud insistă con- 
vingător asupra preponderentei factorului sexual: 

„pentru dezvoltarea simptomului, este nevoie de 
două fantasme sexuale, dintre care una are caracter 
masculin și cealaltă feminin, astfel încât una dintre 
aceste fantasme ia ființă dintr-o mișcare homosexu- 
ală“, de unde apare și compromisul la care am făcut 
referire mai sus. 

9) Și iată, în sfârșit, o afirmaţie clară: „Un simp- 
tom isteric este pe de o parte expresia unei fantasme 
sexuale inconștiente masculine și, pe de altă parte, a 
uneia feminine“. Da, este vorba despre isterici aici. 
Mai exact, este vorba despre „cunoașterea compo- 
nentelor pulsiunii sexuale care domină individul“, 
cum este cazul, de altfel, și în Trei eseuri asupra teoriei 
sexualității. Oedipul nu este numit în mod explicit, 
deși în cadrul acestui text sunt prefigurate identifică- 
rile directe și încrucișate ale copilului cu părinţii săi. 


Pe întreg parcursul operei freudiene, bisexualita- 
tea este tratată simultan pe trei planuri: 

— Anatomie: bisexualitatea ar fi constituțională. 

— Psihopatologie: fantasma bisexualitätii poate fi 
normală, sau poate fi patologică, în cazul anumi- 
tor perversiuni (homosexualitatea). 

— Motricitate: în cazul istericilor, bisexualitatea 
s-ar juca pe planul conversiei. 

Dacă punem la modul oficial problema crizei de 
isterie, suntem destul de departe de promisiunile de 
la început, având în vedere că acest articol jonglează 
mult cu lucruri nespuse: 

— Importanţa fantasmelor oedipiene și probleme 
ținând de identificările parentale. 

— Bisexualitatea își are originea în fantasmele con- 
stitutive ale psihicului fiinţei umane. 

- Patologia nu ar fi altceva decât un caz particu- 

lar al unei legi generale a bisexualitätii la ființa 

umană. 

În acest text, este evidențiată, de o manieră exemplară, 
metoda freudiană: pornind de la patologic, el găsește 
norma; lucriând cu adultul, el descoperă funcţionarea psi- 
hică a copilului. 


„Generalități despre criza de isterie“ (1909) își 
propune două lucruri: pe de o parte, să abordeze 
de o manieră globală criza, extinzând descrierea 
conversiei (fără ca termenul să apară ca atare, de 
altfel), iar pe de altă parte, să generalizeze legile 
funcționării psihice, introducând ipoteza unei 
identități funcţionale între vis și isterie. Acest text 
în patru puncte poate fi considerat urmarea celui 
precedent. 

Paragraful A: Să ne reamintim celebra definiție, 
una dintre cele mai complete definiţii ale lui Freud, 
despre criza de isterie: „aceste atacuri nu sunt alt- 
ceva decât fantasme traduse în motricitate, proiec- 
tate în motilitate, reprezentate pantomimic“ (ed. 
rom., p. 231). Această formulă, care face apel la arte, 
la dans, la pantomimă“?, este în aparenţă dincolo de 
orice exprimare prin limbaj, și aceasta chiar dacă, 
la fel ca actorului antic, istericului îi șade bine sub- 
versiunea: acesta încearcă în mod inconștient să 


42 La origine, pantomima se derula în tăcere din considerente de 


natură politică. Atât la Roma, cât și în Grecia, aceste piese de 
teatru susțineau politici antiguvernamentale, motiv pentru care 
autoritățile le-au impus actorilor să păstreze tăcerea. Priceperea 
acestora consta în a face publicul să înțeleagă din gesturi ceea 


ce era interzis a se rosti prin cuvinte. 


transmită un mesaj latent, reprezentând gestual, de 
o manieră exagerată, ceea ce este interzis la modul 
figurat. 

Fantasmele inconștiente puse în scenă impun 
o traducere a domeniului verbal în domeniu motor. 
Oare este într-adevăr vorba despre o traducere, mai 
exact de trecerea dintr-o limbă într-alta, sau poate, 
așa cum spune Freud, este vorba mai degrabă des- 
pre o proiecție în sensul neurologic sau psihologic al 
termenului, care constă din a expulza din sine ceva 
ce refuzăm să recunoaștem ca fiindu-ne propriu și în 
a-l plasa în altă parte? 

În paralel cu această constatare, Freud va încerca 
să demonstreze că atacul de isterie și visul se rapor- 
tează la aceleași legi ale vieții psihice. Cum să cali- 
ficăm, din punct de vedere al topicii, fantasmele 
isterice? Drept „inconștiente“ este primul său răs- 
puns, însă rectifică apoi, spunând că „fantasmele 
inconștiente au, de obicei, aceeași natură ca și 
cele sesizate nemijlocit în visele diurne (reverie) 
sau cele care se pot dezvolta prin interpretare din 
visele nocturne.“ (ed. rom., p. 231). Mai degrabă 
preconștiente, deci. În fapt, fantasma este un sce- 
nariu care se joacă între conștient și inconștient, o 
reprezentare care pune în scenă întoarcerea refula- 
tului: poziția sa din punct de vedere al topicii nefi- 
ind, așadar, definită în mod clar. 

Și este deci visul substitutul unui atac sau vice- 
versa? Aceste două formațiuni sunt structuri de 
compromis: la fel ca visul, figuratia pantomimică 
este atât de deformată încât este imposibil să o des- 
cifrezi pe loc, ea este cenzurată, plurideterminată, 
inaccesibilă „spectatorului“ (termenul apare în text, 

criza de isterie este descrisă ca fiind de ordinul „tea- 
tralului“. Să încercăm, așadar, un paralelism criză 
de isterie — vis, pornind de la legile visului: 

Prima lege: condensarea; în cazul crizei, sunt 
prezente mai multe fantasme în același material, 
iar caracterele lor comune formează nucleul repre- 
zentării (identic visului). Regăsim, de asemenea „o 
dorință recentă“ (iată deci, clar trasată, întâietatea 
dorinței) și „retrăirea unor impresii infantile“ (ed. 
rom., p. 232). Nu mai este vorba despre „neurotică“ 
(teoria seducţiei) abandonată din 1897, ci despre 
sexualitatea infantilă (1905), care își face simțită 
clar prezenţa, și despre trauma, mai mult sau mai 
puţin reală, care dă încă târcoale. Și în final, conden- 
sarea biologică implică aceleași inervatii care ser- 
vesc și dorinţa, și amintirea traumatică. 

Cea de-a doua lege: identificarea multiplă; în 
modalitatea motorie, „pacientul întreprinde 
acțiunile ambelor persoane care se întâlnesc în fan- 
tasmă“ (ed. rom., p. 232). La acest nivel, Freud 
evocă textul său despre bisexualitate, fără a preciza 
însă că cele două persoane trebuie să fie de sexe 
diferite: oare este vorba despre o modificare sau 
privește acest lucru ca pe o evidenţă care nu mai tre- 
buie subliniată? 

Cea de-a treia lege: inversarea antagonistă a 
inervatiilor constituie cel mai putin convingător 
pasaj din această expunere. Freud descrie inver- 
sarea poziţiilor și a cronologiei în criza de isterie: 
astfel, o poziţie râvnită este reprezentată prin inver- 
sul său (la fel ca la Charcot, la care arcul de cerc al 
marelui atac reprezenta de fapt o dorință de comerț 
sexual), iar fantasma începe să se deruleze pornind 

cu finalul. Freud compară acest lucru cu transfor- 
marea în mod obișnuit a unui element în contra- 
riul acestuia, în vis: ceea ce îi răpește demonstraţiei 
sale din forță este faptul că generalizează la nivelul 
motricitätii, mai mult decât la nivelul fantasmei. 

Paragraful B: Care anume sunt legile apariţiei 
crizei, în măsura în care „complexul refulat con- 
stă din investiţie de libido și conţinut reprezenta- 
tiv (fantasmă) “ (ed. rom., p. 233)? În primul rând, 
o lege a asocierii ideative: o asociere conștientă 
poate face referire la refulatul investit; în al doilea 
rând, o lege economică a funcţionării organismului: 
investiția internă de libido crește sub influența unui 
factor extern (cauză identică apariției nevrozei de 
angoasä), în al treilea rând, legea tendinței primare 
de a veni în sprijinul bolii: bolnavul se consolează cu 
ajutorul unui beneficiu primar; în al patrulea rând, 
legea tendinței secundare aliate bolii: obiectivul vizat 
este atins (beneficiu secundar). 

Paragraful C: Atunci când masturbarea dis- 
pare, odată cu dezvoltarea sexuală a copilului, 
inconștientul poate încerca „să anuleze această anu- 
lare“: pentru a face posibil acest lucru, în cursul cri- 
zei va apărea nu masturbarea în sine, ci echivalente 
mai mult sau mai puţin conștiente ale acesteia. 

În aceste condiții, Freud va dezvolta o teorie a 
fantasmei, de la momentul în care ia naștere aceasta 
până la refulare și la întoarcerea refulatului, în 
cadrul căreia aceasta evoluează în interiorul pri- 
mei topici în curs de constituire. În cadrul crizei, 
bolnavul caută și repetă plăcerea autoerotică infan- 
tilă: anamneza relevă debutul în conștient, prin 
activitatea sexuală infantilă, initial fără conţinut 

reprezentativ, apoi cu elaborarea unei fantasme. 
Urmarea se petrece în preconștient, printr-un înce- 
put de refulare, cu inhibitia acțiunii și păstrarea 
fantasmei. Finalul în inconștient, prin refularea 
fantasmei și reaparitia acesteia în cursul crizei de 
isterie, cu scopul de a regăsi satisfacția inițială. 
Fantasma se constituie în momentul respec- 

tiv ca un punct privilegiat, unde pot fi sesizate 
eșecul refulării, precum și întoarcerea refulatu- 
lui. Preconștientul devine astfel un loc de trecere 
obligatoriu în vederea transformării fantasmei 
inconștiente în fantasmă conștientă și se integrează 
ca atare în prima topică, cu rol de structură inter- 
mediară între celelalte două instanţe. 

Este oare aceasta o regresie? Freud încheie acest 
pasaj, care fusese, cu toate acestea, conceput toc- 
mai cu scopul de a convinge, într-un mod pe care 
l-am putea trata drept polemic: preluând semnele 
bine-cunoscute ale epilepsiei (incontinentä urinară, 
mușcarea involuntară a limbii, rănirea în timpul 
lipotimiilor bruște), dar fără a pronunţa termenul 
ca atare, el le va interpreta ca aparținând unei sim- 
bolici isterice, readucând astfel în discuţie, în mod 
curios, vechea problemă a diferentierii între isterie 
și epilepsie. 

Paragraful D: În acest pasaj concludent, Freud 
asociază criza isterică unui mecanism reflex care 
există în fiecare dintre noi, cu precădere la femei. Și, 
dacă ar fi să ne gândim la definiția „coitul e o mică 
epilepsie“, ne-ar fi mai la îndemână să formulăm 
fenomenul astfel: „atacul convulsiv isteric este un 
echivalent al coitului“ („Generalități despre criza de 


isterie“, trad. rom., pp. 235-236). 

Freud își încheie textul făcând referire la femeie si 
la bisexualitatea acesteia: în prealabil, în Trei eseuri 
asupra sexualității, bisexualitatea masculină părea să 
ducă spre homosexualitate, în timp ce, în ceea ce le 
privește pe femei, „acest puseu tipic de refulare, care 
elimină sexualitatea masculină pentru a da naștere 
femeii“, induce o nevroză isterică atunci când s-a 
operat „un travaliu uriaș de organizare“. Bisexuali- 
tatea se regăsește, așadar, la baza sexualității umane 
și, în plan secundar, la baza nevrozei. 


STRUCTURA ISTERICĂ A SEXUALITĂŢII UMANE‘? 


În cazul fiecărui copil se produce o identifi- 
care isterică cu mama, identificare legată de un 
proces complex. Într-adevăr, când mama îi atinge 
trupșorul, ea face o legătură inconștientă între acest 
act si dorința sa sexuală pentru partenerul său. În 
paralel cu această fantasmă, ea redă în fața copi- 
lului un discurs special, ale cărui implicaţii sexu- 
ale ea nu le percepe, dar care lasă o urmă mnezică 
inconștientă, prototip în sine al acelei identificäri*{. 
Sunt intricate aici trupul copilului, sexualitatea sa, 
discursul mamei față de copilul ei, dorința sexuală a 
femeii față de partenerul său și identificarea copilu- 
lui cu mama sa. 

Referitor la acest întreg ansamblu de fapte, mama 
are o percepţie confuză, temându-se în același 


43 D. Braunschweig, M. Fain, La Nuit, le jour, Paris, PUF, 1975. 
44 Ceea ce face trimitere la definiţia lui Laplanche cu privire la 
»Semnificantii enigmatici“. 

timp pentru psihicul copilului: îi impune așadar 

să doarmă, iar prin această dorință (de a-l pune la 
somn) ea vizează să îl pună la adăpost de dorința pe 
care o încearcă tatăl față de ea; încearcă să împie- 
dice crearea, în inconștientul copilului, a ceea ce 

ea este pe cale să inițieze, și anume dorinţa acestui 
raport (sexual) cu tatăl, pentru a căpăta poziţia pri- 
vilegiată a mamei. Acest act inconștient de protecție 
este ceea ce Michel Fain a numit cenzura aman- 
teit5. „Trebuie ca pruncul să fi picat într-un somn 
adânc pentru ca mama să redevină femeie, venind 
în întâmpinarea dorinței partenerului său sexual“€. 
Femeia se întoarce așadar la bărbat, transmițând în 
mod inconștient acest mesaj copilului, care se iden- 
tifică apoi cu dorinţa ei pentru un tată neperceput, 
însă asimilat ei: este vorba despre trecerea confuză 
a unei femei din postura de mamă iubitoare, bun 
propriu al copilului, la aceea a unei femei/sotii care 
îl doreşte pe tată și devine brusc absentă. De aseme- 
nea, această percepţie a copilului asupra faptului că 
mama sa simte dorință pentru altcineva reprezintă 
un semnificant enigmatic, spune Michel Fain, deoa- 
rece, în acest caz, „femeia îmbracă haina narcisis- 
mului rezervat copilului7.“ 

Organizarea isterică a sexualității se 
concretizează în experiența trăită de copil în urma 
împărțirii mamei și a femeii și a identificării aces- 
teia cu un tert absent (tatăl pe care copilul nu îl vede 


« 


15 M. Fain, „Prélude à la vie fantasmatique“, Revue française de 
psychanalyse, XXXV, 2-3. 

46 D. Braunschweig, M. Fain, La Nuit, le jour, p. 184. 

47 D. Braunschweig, M. Fain, Éros et Antéros, Paris, op. cit., Payot, 

din patul său) căruia i se neagă bärbätia, în faţa unei 
mame doritoare. Se presupune că înţelesul dialo- 
gului (între adulți) îi scapă unui copil fizic prezent, 
„în mod ideal de-sexualizat“, socotindu-se că acesta 
nu trebuie să înțeleagă nimic din relaţiile sexuale 
între adulți. Acest discurs, care îl pune, deopotrivă, 
pe copil în poziția de ,tert exclus“ si care creează o 
veritabilă lume de absenţi în plan mental (părinții își 
anulează copilul, despre care se presupune că, la rân- 
dul său, este capabil să îi anuleze pe ei), nu se con- 
cretizează fără a-l împiedica pe acesta din urmă să 
trăiască puternice emoții erotice. 


STĂPÂNUL SI ISTERICA (LACAN)28 


După multi alții înaintea sa, Lacan va constata 
că isterica, din postura de obiect, este ceea ce 
cunoașterea nu poate nici să spună, nici să înca- 
dreze, în timp ce, din postura de subiect, ea este 
cea care catalizează enuntarea cunoașterii; prin ea 
se exprimă noi feluri de cunoaștere, și asta în timp 
ce ea rămâne misterioasă și inabordabilă. În legă- 
tură cu isterica, Lacan a enunțat o teorie a celor 
patru discursuri, în care un cuvânt este fondat pe 
efectele sale, mai exact acela al stăpânului, al isteri- 
cei, al universităţii și al analistului. Ce facem atunci 
când luăm cuvântul? Ne pozitionäm într-un spațiu 
anume, prindem grai, punem în relaţie două locuri 
diferite, preluăm puterea. Se disting patru factori 


48 J, Lacan, Le Séminaire, livre XVII : L'Envers de la psychanalyse, 
Paris, Seuil, 1991. 

care se poziţionează în cadrul discursului: agentul 
discursului, celălalt, producerea (discursului), ade- 
vărul transformat în necesitate de psihanaliză. Pe 
baza acestor constatări, Lacan a dedus mai multe 
formule din care se desprind cele patru tipologii ale 
discursului. 

Discursul stăpânului are drept funcţie preluarea 
conducerii asupra celorlalți, înseamnă luarea cuvân- 
tului care fundamentează controlul, ca legătură soci- 
ală, înseamnă limbajul ca acțiune asupra celorlalți. 

Discursul universităţii este cel în care cunoașterea 
devine agent al controlării plăcerii. Ceea ce produce 
universitatea este subiectul legii. 

Discursul analistului este acela în care analistul 
identificat cu obiectul a pierdut în mod radical, pro- 
vocând astfel cuvântul analizandului. Analiza pre- 
supune cunoașterea în locul adevărului, cunoaștere 
despre care se presupune că este deținută de ana- 
list, si care cuprinde, de asemenea, cunoașterea 
inconștientă a subiectului discursului. 

Discursul istericei cuprinde atât patologia, cât și 
o „isterie — de data aceasta fără simptome — care 
se dovedește a fi esențială pentru subiectul vorbi- 
tor“. Isterica produce cunoașterea și se arată într-o 
dublă postură la locul cunoașterii, ea o cheamă 
către ea, ca obiect, presând-o în același timp să 
genereze o nouă cunoaștere, prin însăși enigma pe 
care o propune și care trezește setea de cercetare. 
După cum am arătat deja, de altfel, ea evoluează 
odată cu timpul său: „plasticitatea sa este chiar 
cea a discursului având-o ca temă pe ea, care o și 
hrănește, de altminteri“. Dacă isterica impulsio- 
nează cunoașterea, ea este și cea care subliniază 

lipsa fundamentală de cunoaștere a Omului. Waje- 
man a concluzionat că „isterica nu ar fi un subiect 
privilegiat de și pentru analiză, ci isterica este 
singurul subiect pe care ar fi putut vreodată să 

se clădească psihanaliza“, sentiment pe care îl 
împărtășim și noi, până în adâncul ființei. 

ULTIMA MODĂ ÎN ISTERIE 


Isteria este, trebuie să subliniem neîncetat acest 
lucru, un rău care a traversat toate epocile, dar care 
a fost, cu toate acestea, adaptabil la fiecare cultură 
în parte. Este adevărat, se distinge aici un nucleu 
central dur, însă electronii care gravitează în jurul 
acestuia își schimbă aparenţa, astfel încât iste- 
ria ajunge să nu mai fie recunoscută. Vine vorba 
despre ea așa cum vine vorba despre repetiție, în 
inconstientul subiecților: aceștia repetă mereu 
aceleași greșeli, aceleași traume, pentru că repetiţia 
își face mereu apariţia arborând alte măști, iar ei 
nu o mai pot recunoaște, sub noile veșminte pe care 
le poartă. Isteria este mereu acolo, o manifestare a 
vieții, uneori cu un teatralism strident, uneori cu o 
aparență ucigătoare, însă ea nu se mai recunoaște pe 
ea însăși. Rolul său este esenţial, constând în a insu- 
fla modele conștiente și inconștiente, perene sau 
schimbătoare. 

Și oare cum i-o mai merge isteriei, în ziua de 
azi? Mai bine ca niciodată, mulțumim de întrebare. 

A rămas la fel de nebună, iar machiajul ei, mereu 
nou din punct de vedere cultural, de la o perioadă la 
alta, îi conferă ei înseși iluzia creaţiei exclusive. Ea 
este, așa cum se arată adesea, plină de pioșenie, aco- 
perită de văluri, blocată între șaluri și fulare, pro- 
tejată de țesături groase, cu ochii mijiti la lumina 
zilei. Și, ca întotdeauna, se pretinde voluntară, 
activă, parte integrantă a luptei pentru propria 

sa privare de libertate. Ea este vocea divină, care 
prinde glas pentru binele omenirii. Cu cât suferă 
mai mult, cu atât îi lipsește și mai tare o plăcere sen- 
zorială naturală și legitimă, cu atât se pretinde cu 
mai multă convingere stăpână pe ea însăși, într-o 
aprobare nevrotică, într-o supunere triumfătoare 

în faţa dictatului masculin: convinsă să personifice 
falusul, ea nu face decât să devină reprezentare a 
castrării. 

Isteria este artistă, se lasă să sângereze, se muti- 
lează în public, se lasă tăiată de chirurgi în căutare 
de senzații tari, caută să fie fotografiată. I se spune 
artistă — se numește Orlan! sau poate să poarte 
alte nume; sunt doar atâtea altele care își fac singure 
rău, care își etalează vieţile, sexul. Artă modernă, 
cum i se spune uneori. 


Orlan — artistă franceză, născută în 1947, care și-a numit pro- 
priul corp „loc public de dezbatere“ și care a șocat multă lume 
prin maniera sa de exprimare. Între anii 1990-1993 s-a supus 
unei serii de operații de chirurgie estetică, pentru a semăna cu 
repere celebre ale frumuseţii feminine universale, cum ar fi 
Mona Lisa lui da Vinci sau Venus din Milo a lui Botticelli, demers 
prin care și-a propus, în mod paradoxal, să denunțe practica 
acestei căutări a perfecțiunii. A declarat despre ea însăși că este 
„nomadă, mutantă, mereu diferită, veșnic în transformare“ 
(N.tr.) 

Și bineînţeles, ca în toate epocile, sunt reprezen- 
tate aici eternele mame demne de admiraţie care 
se sacrifică, sau cel puţin așa pretind ele, pentru 
binele unei progenituri care numai de grija asta nu 
mai poate. Însă ele se îmbolnăvesc adesea, de plic- 
tiseală, am putea bănui uneori, de boli serioase, 
cum s-ar spune în zilele noastre și cum ar pretinde 
în special laboratoarele farmaceutice. Penultima 
modă isterică, acum vreo douăzeci de ani, era repre- 
zentată de tetanie și de spasmofilie, cu deficitul 
lor de calciu și magneziu, arborând niște cifre care 
nu demonstrau nimic în plus, în afară de faptul că 
existau, dat fiind faptul că nivelele de calciu și de 
magneziu ale întregii populaţii trebuiau, și trebuie 
încă, privite cu un anumit grad de reticentä. Acestea 
fiind spuse, cum se manifestă cele două „boli“? Prin 
spasme, leșin, atacuri, crize, plânsete din senin, o 
excitare generalizată. Asistăm cumva la reîntoarce- 
rea lui Charcot? 

Ultimul răcnet în această modă ar fi, după păre- 
rea noastră, fibromialgia, afecțiune ea însăși miste- 
rioasä, caracterizată prin dureri, suferințe a căror 
origine este necunoscută și care sunt, drept urmare, 
greu controlabile. Din fericire, iată că începând cu 
anul 1992, OMS a recunoscut-o ca patologie inde- 
pendentă, separată, ceea ce făcuse deja, de altfel, 
și pentru tetanie! Boală psihică, după cum s-a spus 
iniţial, cu un profil psihologic special (stare depre- 
sivă, pesimism, catastrofism); factori fiziologici 
(dereglări ale metabolismului, dereglări hormo- 
nale la alții, admirabilă precizie), la care, nu ne 
miră deloc, laboratoarele farmaceutice răspund 
mereu prezent; context de viaţă (stres, alimentaţie, 

sedentarism). la să vedem — care dintre noi nu 

ne încadrăm aici? Chiar în aceasta rezidă eterna 
fluctuatie isterică, în același timp totul și mai nimic 
precis, dacă nu cumva e vorba de o formă de aste- 
nie: mai ales că, după cum ni se precizează pe inter- 
net, regăsim aici oboseala cronică, colonul iritabil, 
migrenele și chiar, ceea ce constituie culmea ferici- 
rii pentru un istoric al isteriei, există o schemă care 
însoțește toată această polologhie, o schemă a punc- 
telor sensibile: Charcot si Freud trasaseră ei înșiși 

o hartă geografică a zonelor erogene ale corpului în 
general, precum și ale corpului istericului, în parti- 
cular — oare trebuie cumva să le suprapunem, ca să 
stăm liniștiți? 

Poate că teatralismul fibromialgiei este mai putin 
prezent decât cel al tetaniei, însă boala are o carac- 
teristică spectaculoasă prin aceea că poate face să se 
dea bătut orice medic, orice partener. Și ce să mai 
spunem despre aceste atacuri de disperare la locul 
de muncă, sfârsite cu defenestrări publice? Suicidul 
este uneori în situația de a pune în scenă o disperare 
la care lumea este luată drept martor, într-un soi de 
atac de furie sau de panică. Atunci când este singur, 
istericul este adesea un mare depresiv, dar istericul 
în public joacă, mai mult de nevoie, un rol de his- 
trion pe care-l găsește de bun augur pentru sănăta- 
tea publică. 

Ce este isteria? Din vremurile Antichitätii 
și până în zilele noastre s-au formulat cele 
mai diverse teorii pentru a răspunde la 


această întrebare. Așadar, să ne aplecăm asu- 


pra isteriei presupune, înainte de toate, să 
cunoaștem istoria celei care a fost conside- 
rată timp îndelungat o boală femeiască, s-a 
dovedit apoi a fi un rău universal, înainte de 
a fi, pur și simplu, suprimată din manualele 
de psihiatrie. Teoretizarea și tratarea isteriei 
au contribuit de-a lungul timpului la nume- 
roase progrese în medicina psihosomatică, 
ce tin de diferenţierea dintre boala organică 
și boala psihică și au dus la nașterea sexolo- 
giei. In cartea de faţă, Gisèle Harrus-Révidi 
realizează o sinteză foarte clară, oferindu-i 
cititorului interesat de psihicul uman răs- 
punsuri bine documentate și bogat ilustrate 
cu vignete clinice. 


Gisèle Harrus-Révidi a predat la Universi- 
tatea Paris 7 „Denis Diderot“ și a devenit 
cunoscută datorită temelor inedite de cer- 
cetare psihologică: de la seducţie și isterie, 
la părinții imaturi și cultura gurmanzilor. 

La Editura Trei, a fost tradusă cu Psihanaliza 
simțurilor (2008) si Potolește-te, o să cazi! 
Când copiii reușesc în ciuda părinţilor (2018). 

